黑痣部夫黑痣者，若山之生林木，地之出堆阜。山有美质，则生善木以显其秀；地积污土，则长恶阜以文其浊。是以万物之理，无所不然。古人之有美质也，则生奇痣以新其贵；生有浊质，则生恶痣以表其贱。故汉高祖左股有七十二黑子，则见帝王之瑞相也。凡黑痣生于显处者多凶，生于隐暗之中者多吉。故生于面者，皆不利也。黑痣其色黑如墨，赤如朱，善也。带赤色者主口舌斗竞；带白色者，主忧刑；带黄色者，主遗忘失脱。此文理之辨相也。头面黑痣生发中者主富寿，近上者尤猛贵。额上有七星黑者，主大贵。天中主妨父，天庭主妨母，司空妨父母。印堂心主贵，两耳轮上主富，耳内主寿，颐上主财。眼胲上主作贼，山根上主克害，山根下主兵死，鼻侧主病苦死。目上穷困多，眉中主富寿，唇上主吉利，鼻头主妨害刀厄，鼻梁主蹇滞。人中主求妇易，口侧聚财难，口中主酒食，舌上主虚言，唇下主破财，口角主失职，承浆主醉死，左厢主横死。高广主亲妨克，阳尺主客死，辅角主病死，边地主外死，转角主贫下，山林主虫伤。虎角主军门，劫门主弓箭死，青路主客道死。太阳主妇吉，鱼尾主井亡，奸门主刀杀，天中主水厄，元中主清慎，夫左主丧妻。长男主克长子，中男主克中儿，次男主克次儿。金匮主破散，书上无主职，学堂主无学，命门主火厄。仆使主为贱，婴门主饥寒，小吏主贫薄，中堂主克妻，外宅主无屋，奴婢妨奴。双坑堑主落崖，陂池主溺水，匮上主客亡，三阳主缢死，盗部主奸窃，两厨主乏食，祖宅主移屋。大海主水厄，年上主贫困，地角主少田宅，牢狱主刑厄之灾也。男儿贵格眼势入天仓，眉清目更长。准圆年寿起，法令贯颐堂。两眉过耳耸，唇丹口四方。承浆朝地角，色正见神光。起背如披甲，眉清额又方。官高名四海。万古播忠良。又云：眉为华盖眼为星，华盖高兮眼贵明。地势朝天乘步稳，必当年少作公卿。两府格额广而平，天庭不陷，鼻隆而直，地阔不尖。瘦人有肩背，肥人神愈清。边广地广，龙骨与虎骨相成。肉光滑，眉秀轻完满。兰台廷尉分明，耳贴肉而生，分明为五岳朝正。口旁有肉起，不论肥瘦，天仓不陷。骨隆而肉称，色正而光，声不论大小，清圆不破。肩隆有背有胸，上长下短，手足龙虎相吞。目不论大小，神藏不露，眼囊大而藏睛。神贵不乱，厚而不俗，坐稳行轻。此乃两府格也。两制格瘦人额广，肥人额平。色正肉滑，发细鬓清。目藏神而远，天仓不陷，鼻隆而直，地角不尖，瘦人肩背厚，肥人神愈清。边广地广，龙骨与虎骨相成。君臣相称，耳耸金匮平。眉轻清秀，色正而明。正郎格瘦人色正，肥人不俗，精神隐藏，鼻直口方，肩背丰隆。瘦人肩背不寒，肥人骨肉相称，举止自重。员郎格面目神藏而远，额方骨耸，金匮方平。瘦人肩背不寒，肥人骨肉相称，举止贵气自重。男豪富耳耸天兼长，眉疏口四方。背隆如负物，胸起似昂藏。鼻直兼圆准，色老辅神光。二阳成不陷，颧骨插天仓。手足如绵软，双绦寿带长。不唯身主富，更定子孙昌。长寿禄耳耸势兼长，眉清口四方。额方分日月，眼下露神光。鼻直兼圆准，颐方法令长。脑圆成玉枕，地角辅承浆。牛项兼鹳目，肩隆井灶藏。骨刚过上寿，清德寿无疆。夭寿眉促又相连，唇轻额又尖。鼻低横有骨，头细却无肩。眼露还无寿，形寒不老年。额亏边地窄，轮反而朝前。色嫩兼生火，声焦命岂延。眼光浮泛露，三十入黄泉。先贱后贵额小初年滞，神清色且牢。气寒神自远，势怯意偏豪。光额终成器，颐完禄位高。色黄虽未发，五岳已相朝。莫道多迍滞，逢时自发苗。不唯官禄位，财帛自相招。先富后贫额广荣初岁，神清色不牢。鼻高无脸骨，肉薄起声焦。掌厚还筋露，脐深耳不朝。背虽如负物。胸薄不生毫。色嫩初生好，中年祸必招。君看今已富，终主自萧条。四相不露眼睛露，黑白分明不为露。鼻露窍，山根正不为露。口露齿，唇不褰不为露。耳反轮，贴肉生不为露。又云：一露二露，有裩无裤。露齿结喉，身不自由。鹭鸶类鹤，终是不足。更看骨法形气决之。（余与前同）三停上停长者大吉昌，中停长者近君王。下停长者皆庸俗，远走他方主不良。又云：身三停相称及上下匀调，则为富贵之人也。上长下短，背耸三山，则为公卿之位。上短下长，腰身怯薄，一生奔波，贫苦之辈矣。五大五大之形：一头大，二眼大，三腹大，四耳大，五口大。五大者，须得生成无缺陷，则主富寿矣。或头大而无角，眼大而昏浊，腹大而不圆垂，耳大而无轮廓，口大而唇薄，则反主贫贱也。八大八大者：眼虽大，昏且浊；鼻虽大，梁柱弱；口虽大，两垂角；耳虽大，门孔薄；头虽大，无骨著；声虽大，宫商亏；面虽大，薄却皮；身虽大，停不齐。以上八者，如不相应，则反为贫贱之人也。五小五小之形：一头小，二眼小，三腹小，四耳小，五口小。若五者端正无缺陷，而俱小者，乃贵相也。其或三四小而一二大，则主贫贱。若夫头小而有角，眼小而清秀，腹小而圆垂，耳小而轮廓成，口小而唇齿正，反为贵人也。八小眼虽小，秀且长；鼻虽小，梁柱直；口虽小，棱且方；耳虽小，坚且圆；头虽小，平且正；声虽小，宫且高；面虽小，清且朝；身岁小，正且齐。以上八者，有如相应端美，则为富贵之人也。六贱六贱者：额角缺陷、天中薄下为一贱，背胸俱薄为二贱，音声雌散为三贱，耳日斜视为四贱，鼻曲低塌为五贱，目无光彩为六贱。有此六贱者，主为供役也。六极六极者：身大头小为一极，男主妨妇，女主妨夫；额狭而小为二极，不得父母之力；目小为三极，主无见识，又主不得朋友力；耳小为四极，主寿命短促；鼻小为五极，主无爵禄，有官亦多失位；口小为六极，主饥寒。犯此六极者，乃寒贱之人也。六恶六恶者：一曰羊睛直视，主性不仁，常怀毒害；二曰唇不掩齿，主性不和，难共交往；三曰结喉，主妨妻杀子，多招灾厄；四曰头小，主贫而夭；五曰三停不正，主贫而贱；六曰定立如走，主奔波寒苦。有此六恶，不可与同处矣。男克子孙两眼如离舍，唇褰鼻准尖。发粗眉又重，骨弱下垂肩。车立如寒势，头低步纵前。三阳低小小，妻室愈难全。色嫩多财破，声雌没谷田。六亲难偶合，晚岁定孤眠。相无兄弟耳反家门破，颐尖兄弟孤。假饶三两个，譬似不如无。孤独无妻人生孤独相何如，骨颊高兮气不和。更兼鱼尾枯无肉，妻中似有磨。带杀格两眼如狼目，眉昂势似侵。神凶兼外射，笑语却生嗔。举止如鹰坐，戈钺生掌纹。色轻兼带火，声大返雌音。鼻准尖无信，斜窥定有刑。须知三角眼，法死不须论。辨美恶有二十头虽圆，折腰肢。额虽广，尖却颐。骨虽峻，皮却粗。鼻虽厚，梁柱低。发虽黑，粗且浓。眼虽长，眉且蹙。背虽隆，手如枝。胸虽阔，背成坑。舌虽红，口吹火。唇虽方，齿不齐。腰虽厚，行如驰。脚虽厚，粗无纹。身虽大，声音细。面虽白，身粗黑。肉虽丰，结却喉。面虽短，眼却长。气虽清，行步欹。语虽和，神似痴。色虽明，视东西。坐虽正，食淋漓。行止二十种，皆有折除，恶善相杂。若失相者，或富则夭，或寿则贫，或贵则贫，或先富后贫，或先贵后贱，宜精察而裁之。女子相一阴一阳，其道不可乱；一刚一柔，其道不可易，确然处乎上者，天也；颓然处乎下者，地也。天以刚健为道，地以柔和为德，是天地之常仪，乾坤之大理也。且人之生也，禀阴禀阳，分柔分刚。男资纯阳之质也，故其体刚而用健；女受纯阴之形也，故其体柔而用弱。若夫男子者，形反柔而懦，性反雌而弱；女人者，形反刚而勇，性反雄而暴，皆非得中正和平之美，是得差忒郁勃之气也。故女体性柔和，仪貌秀媚者，富贵贞洁之良；心性刚暴，形质雄恶者，贫贱凶灾之兆也。略举此，见女人之大概也。女人九善头圆额平，为一善。骨细肉滑，为二善。发黑唇红，为三善。眼大眉秀，为四善。指纤掌软，纹如乱丝，为五善。语声小圆，清如流泉，为六善。笑不见睛，口不见齿，为七善。行步详缓，坐卧端雅，为八善。神气清媚，皮肤香洁，为九善。女人有此九善，为邑封之贵也。女人九恶蝇面为一恶，主妨夫。结喉为二恶，主招横祸。蓬头为三恶，主下贱。蛇行雀步为四恶，主贫贱。眉逆而交为五恶，主穷下妨克。鼻上生勾纹为六恶，主妨克招厄。目露四白为七恶，主毒害凶狡。雄声为八恶，主刚暴再嫁。旋毛生鬓为九恶，主顽贱克子。女人有此九恶，不可同居矣。女人贵贤部龙角纤纤细起，直入发际者，后妃。天中印堂有肉环起者，后妃，微者夫人。伏犀隐隐而起者，郡主。龙角、虎角、辅角隐隐皆起涉入额者，并主将帅夫人。头圆项短者，主富；额平面方者，主贵。眉长而秀者贤妇，眼秀而清者贵阁。鼻直如削者，贵而多寿；眉分八字者，性和而福。口细有棱者，令妇；舌如莲花者，淑质。唇如朱砂者，令妻；齿如石榴者，命妇。人中深又直者，多子；目下润泽者，宜儿。耳红而圆者，贵妇；耳成轮廓者，贤富。左耳厚者，先生男；右耳厚者，先生女。唇多纹理者，多子；颐生重颔者，富豪。发青黑如细丝者，贵妇；章红如绵者邑封。骨细而肉腻者，贵质；肉洁体香者，令相。性缓气柔者，福寿；神静色安者，贞洁。笑而闭目者，和美；行而详缓者，淑丽；掌中足底生黑痣者，贵而益夫；腋下乳间生旋毛者，善生贵子矣。女人贱恶部头尖者下贱，额狭者贫厄。额角有旋毛者，再嫁、恶死；额狭而发垂这，贫穷、灾祸。发卷挛及赤黄者，穷下；鬓蓬枯燥而粗硬者，厄恶。眉粗浓而逆生者，妨夫、产厄；眉薄散而头交者，重嫁、害子。目露而白者，妨夫；目深而偷视者，奸私克害。目下有壅肉者，死厄克儿；赤缕贯睛者，产难。目生三角者，凶恶；目大而平满者，淫邪。瞻视不正、瞳子横者外情；鼻陷孔露者，贫下克夫。鼻尖曲者，狠毒贫贱；人中平狭者，无子。两头额高危者，凶暴；口如吹火者，孤孀。口如一撮者，贫贱；口大而绰者，穷，当三嫁。口薄而尖者，心怀毁谤；唇薄如一字者，下贱毒性。唇起如龙嘴者，克夫恶死；唇褰齿露者，妨害寿夭。唇青香黑者，淫秽下贱；耳反而垂者，妨夫害子。目小黧黑者，命短穷困；面横生拳骨者，不良害夫；蝇生麻点者，孤穷克子。面凹而额窄者，贫下；额尖而鼻绰者，贱苦。项薄似马面者，妨夫；项长结喉者，自害。手短而指秃者，下贱贫苦；足阔而脚薄者，寒穷奔波。遍体生粗毛者，性顽孤寡；两腋下生硬毛者，身贱而下。肉粗骨硬者，一生寒贱；皮薄而气臭者，百年穷苦。声雄而大者，妨夫不良；声小而破者，无财多破也。掩口笑者外情，摇膝坐者偷滥。小狭者，无子无财；小白者，绝子绝贵。胸高臀凸者，一生为婢；腰折而项瘿者，百年孤苦。行如奔马者，妨夫下贱；行如马跳者，奔波穷。颊赤而燥者，性暴妨害；气浊而神昏者，主多灾厄。目下有罗纹者，杀夫害子；目下有立理者，孤孀无子。目上斜纹者，嫁必私逃；井灶有纹者，要必害夫。有钓理者，淫盗妨夫；有立理者，恶死。人中有横纹者，害杀夫。其余女人之相，与男无远。更以前诸男子相一一推之，贵贱吉凶，可自命矣。女富贵鼻直如悬胆，唇方口似胚芽。眉疏并眼秀，齿白更方颐。耳耸垂珠软，神和色又怡。额方分日月，体白润香肌。坐稳如山立，神严貌不卑。莫言当自贵，更主子孙奇。女贫贱额窄又高眉，唇掀口不齐。面轻身铁硬，体薄更无威。耳小垂珠浅，鬈毛鼻骨低。哭形须再嫁，鬼脸定无儿。淫光生眼角，嫉妒更奸欺。莫言今受苦，晚岁更孤凄。妇人孤独妇人眼下肉常无，不杀三夫杀两夫。见人掩口笑不断，爱逐行人半夜逋。
论形神二气未判，则一体冥寂；天地既形，则万物成体。物之有体也，则其性；人之有形也，则其神。形神相顺以成道，相资以成德。故人之生也，有形斯有神，有神斯有道。神须形而始安，形须神而始运。盖形能养血，血能养气，气能养神。是以形全则血全，血全则气全，气全则神全，两者不可不备。其或神形有余，则为有福之兆；或形神欠亏，乃为祸之基。故神足于形为贵，形过神者为贱。乍可神足而形不足，不可形足而神不足也。论形夫人之生也，禀阴阳冲和之气，地之形，受五行中正之质，为万物之灵。故头圆像天，足方像地，眼目像日月，声音像雷霆，血脉像江河，骨节像金石，鼻额像山岳，毛发像草木。天欲高而圆，地与方而厚，日月欲光明，雷霆欲震响，江河欲流畅，金石欲坚，山岳欲峻，草木欲秀。故形也，有阴阳刚柔之义，有五形正类之体。其男子也刚正雄略，乃得阳之宜也；女人也柔顺和媚，乃得阴之宜也。其形分于五行者，木形长瘦，金形方正，水形肥而圆，土形重而厚，火形赤而上尖。形正而不陷，乃五行正气。其或水火相伤，金木相犯，皆为不合之相也，多招灾祸之凶。其形龙翔海岳，凤戏丹墀，狮坐龟游，虎踞马跃，攀猿舞鹤，回牛浮雁，此皆天地之纯粹，间世之英才也。故汉高祖有龙颜之喜。《玉管》云：“卜商有堂堂之貌，唐太宗天日之表，班超则燕颔虎头，黄琬凤睛龟背。富贵之兆，故皆显著。”其寒如瘦鹭，视似羊睛，蛇行雀走，犬暴豹声，斯皆贫贱之形发也。其理浩博，非一言可尽辩也，宜精思以详之。苟无其类，则吉凶无验矣。故郭林宗观人有八法：一曰威，为尊严畏惮也。如豪鹰博物，而百鸟目惊；似怒虎投林，而百兽自惧。尽神色严，严而人所畏，则主权势也。二曰厚，为风貌敦重也。其量如沧海，器如百斛，引之不来，摇之不动，则主福禄也。三曰清，谓精神翘秀也。如桂林一枝，昆山片玉，洒然高秀，而无尘翳，俊才贵也。或清而不厚，近乎薄也。四曰古，谓骨气岩棱也。其或部位相应，则为高贵之人。或浊而不清，近乎俗也。五曰孤，谓形骨露也。其项长肩缩，脚斜脑偏，其坐如摇，其形如攫。又似水中独鹤，雨中鹭鸶，则孤独也。六曰薄，谓体貌劣弱，其形气轻怯也。色昏不明，神露不藏，如一叶之舟，而在重波之上，见之者皆知其微薄，则主贫寒也，纵有衣食，必夭折矣。七曰恶，谓体貌凶顽。蛇鼠之形，豺狼之声，或性躁神惊，骨伤带破，主凶恶也。八曰俗，谓形貌昏浊也。如尘埃之中物，纵有衣食，主迍滞也。（《名贤相法》五总龟八形与前观人八法同）大抵受气有清浊，成形有贵贱。故丰厚谨严者，不富则贵；浅薄清躁，不贫则夭。女人之气与其和，形与严谨，言语柔而不暴，缓而不迫，行坐欲端而不侧，视欲正而不流，则大贵也。五形人禀天地之气，而有五行之类也。故木形者，耸而瘦，挺而直，长而露节，头隆而额耸也。或肉重而肥，腰偏而背瘦，非木之善。金形者，小而坚，方而正。形短不为之不足，肉坚不为之有余也。水形者，短而浮，阔而厚，则俯然而流也。土形者，敦而厚，重而实，背隆腰厚，其形似龟也。火形者，上尖而下阔，上轻而下重，性躁急而炎炎也。故五形欲得相生无克，如木形之人，木之声高而亮，其性仁而静，相之善也。其或五行相克，声音相反，为形重灾祸之人也。（《玉管照神局》同）论看形神体象凡看形神，须类物性，行飞腾越，先有所肖。后看气色衰旺，五岳四渎朝对如何，虽有好形神，而五位无出彩者，此人应事歇灭而如初也。形神虽不足，五岳虽不应，而有长旺色者，衣食自然。凡看形神，须察气色看之，则万无一失也。论形不足形之不足者：头顶尖薄，肩膊狭斜，腰肋疏细，肢节短促；掌薄捐疏，唇蹇额塌，鼻仰耳反，臀低胸陷；一眉曲，一眉直，一眼仰，一眼低，一睛大，一睛小，一颧高，一颧低；一手有纹，一手无纹；睡中开眼，男子女声；齿黄而露，口臭而尖；秃顶无发，眼深不见；行走欹斜，颜色痿怯；头小而身大，上短而下长。此谓之形不足也，多疾而短命，福薄而贫贱矣。论形有余形之有余者：头顶园厚，腹背丰隆；额阔口方，唇红齿白；耳圆成珠，鼻直如胆；眼分黑白，眉秀疏长；肩膊齐厚，胸前平广；腹圆垂下，出语宏亮；行坐端正，五岳朝起；三停相称，肉腻骨细，手长足方，望之巍巍然而来，仰之怡怡然而坐，此皆谓形有余也。形有余者，令人长寿少病，富而有荣矣。鹤形鹤形者：三才相等，眼细眉长，鼻尖而小，身长垂口，身体上下，一般细长，面正地阁小，五官俱好，正鹤形也；或行缓者，单鹤形也；面部有杂，鼻大口小，或口大准起者，孤鹤形也；五色不分，神气不足，病鹤形也。正鹤形 正鹤形神大贵人，生来衣食不曾贫。命居三馆把卿位，寿算仍须过百春。单鹤形 单鹤形神艺出群，生来聪俊过常人。贵当富显驰千里，财帛犹丰不受贫。孤鹤形 孤鹤形神恶毒人，妨儿克子只孤身，妻儿生别生离去，老至须教独受贫。病鹤形 病鹤形人命不长，生来破败少田庄。中年定受贫寒苦，无子无孙走路旁。凤形凤形者：额长，三停平满，耳轮贴肉，山根高耸，准头圆润，眼长而尾起，口如莲，眉粗而秀，仓库五官六府俱好，正凤形也；其或眉尖眼尖，下短或身侧，小凤形也；身长耸，其精神缓急者，丹凤形也。如额低精神慢，眉长不应，是病凤形也。正凤形 正凤形高贵且强，生居九鼎出朝堂。一生聪智多文学，大国为臣小国王。小凤形 小凤形神福禄强，生来富贵不寻常。中年显达官荣盛，大业洪勋远播扬。病凤形 病凤形神虽性灵，聪明文学有声名。都缘难得官班位，纵得官班却见迍。龟形龟形者，头圆项短，身大背厚，眼细口大，面阔元壁朝接，山根高起，正龟形也；其或精神乱过者，出水龟形也；或诸部位有不应，然而精神美悦者，戏龟形也；五色不分，诸位不应。而多厚黑，精神足者，藏龟形也。正龟形 正龟形神寿年多，生居两辅众难过。初年名远扬千里。后者荣华万国歌。出水龟形 出水龟形久必荣，生来聪敏起名声。寿虽七十身孤独，兄弟妻儿定不成。戏龟形 戏龟形人文艺多，只宜晚禄供山河。中年虽得荷衣挂，末岁须防给谏过。藏龟形 藏龟形人衣食荣，初依父母有空名。年老难免饥寒苦，独力孤形少弟兄。犀形犀形者：头四方，印堂阔，地阁厚重，眼圆眉大薄，五岳正，天庭起，行步起，行步熏而阔，五官六府惧好，正犀形也；面部同而步急速，手腰背动举者，出水犀形也；面部五官六府有破，不举短促，是入水犀形也；面虽部位一同而五官不正，身长侧者，戏犀形也。正犀形 正犀形神是贵人，职居馆殿足金银。寿年八十人皆敬，百世荣华及子孙。出水犀形 出水犀形是正郎，晚年高职坐朝堂。金珠钱宝家盈万，寿算应当七十亡。入水犀形 入水犀形食禄多，出群英俊众难过。寿年七十庄田盛，一世荣华争奈何。戏犀形 戏犀形神艺出群，生来卓立不求人。锦衣玉食谁能及，更寿年高六十春。虎形虎形者：头圆项短，地阁重厚，九州团促，眉浓口大，面阔鼻大，五官六府俱好，正虎形也；行走急速，腰身正，视不定（海鹏案：此处有脱文。）此入林虎形也；面部虽同，精神带慢，顾视偏斜者，此落坑虎形也。正虎形 正虎形人是大僚，文操武略富偏饶。生来便有三公位，老后须登驷马骄。出林虎形 出林虎形性正刚，生来聪智足文章。初年荣达高官职，位入星郎耀四方。入林虎形 入林虎形是正郎，名传声价最高强。只缘心志多藏毒，暗恐消磨寿不长。落坑虎形 落坑虎形不可亲，毒忿生来爱陷人。锦帛资财虽积蓄，争知寿不过多春。狮子形狮子形者：额方眉大，口阔鼻大，耳大眼大，身肥；天地相应，三才平满，仓库厚，元壁起，五官六府俱好，正狮子形也；若或面部虽同，身小眼部不应，小狮子形也；行慢身重，多精神者，坐狮子形也；若行步踯躅，瞻视不正，精神美悦者，戏狮子形也。正狮子形 正狮子形额正方，眉浓眼大口须长。九州高耸耳朝口，出世须教作郡王。小狮子形 小狮子形主晚荣，生来荣显负清明。锦帛钱财成巨万，自宜营运保前程。坐狮子形 坐狮子形是贵人，生来衣食足金银。清资定入公卿位，寿算仍须八十春。戏狮子形 戏狮子形衣食足，位归侯相镇山河。玉宝珠金多积蓄，一生快乐任婆娑龙形龙形者：五岳起，三才平满，天地相朝，凤节丰浓，印堂起方寸，边地起，入门阔，眉分八彩，目长二寸，耳长四寸，五官六府俱好者，正龙形也，男即大贵之相，女即妃后之贵也。若有五色者，定五龙之形也，别述青黄赤白黑五品相。倘或行步不同，面部有杂，一处不应，即是卧龙形也，即主多禄之位。或常虎头燕额，即是山龙形也，主将军节度之权。面上二停身一停。此主侯伯之位；面上一停身占二停，此主将帅之职也。正龙形 正龙天下贵无双，上天仪表万邦王。一流河水须镇断，四方归贡走梯航。卧龙形 卧龙合主三台位，阐世文章天下名。官爵定须居一品，及第人皆震一鸣。山龙形 山龙本是将军位，文武俱全镇庙堂。三代侯门生贵子，出为兵帅入为王。五短之形一头短，二面短，三身短，四手短，五足短。五者俱短，骨细肉滑，印堂明润，五岳朝界者，少卿公侯之相也。虽俱五短，而骨粗恶，五岳缺陷，则为下贱之人也。其或上长下短，则多富贵；上短下长，主居贫下矣。五长之形一头长，二面长，三身长，四手长，五足长。五者俱长，而骨貌半隆，清秀滋润者，善。如骨肉枯槁，筋脉迸露，虽俱五长，反为贫贱之辈也。或有手短足长者，主贫而贱；足短手长者，富而贵也。论声人之性，动于心而形于身。故声者，气实藏之。气构众虚而成响，内以传意，外以应物。人有声犹钟鼓之响，若大则声宏，若小则声短。神清气和，则声润而圆畅也；神浊气促，则声焦急而轻嘶也。（《玉管照神局》音西，噎也，有马鸣也。）故贵人之声，出于丹田之内，与心气和通，汪洋而外达。何则？丹田者，声之根也；心气者，声之端也；舌端者，声之表也。夫根深则表重，根浅则表轻，（《玉管照神局》云：“是知声发于根而见夫表也。）若夫清而圆，坚而亮，缓而烈，急而和，长而有力有威；若音大如洪钟发响，鼍（钟）鼓震响；音小似寒泉飞韵，琴徽奏曲；接其语则粹然而后动，与之言则悠然而后立；是以声之善者，远而不断，浅而能清，深而能藏，大而不浊，小而能新，细而不乱，出而能明，余响激烈，笙篁宛转流行，能圆能方，如斯之相，并主福禄长年。若夫小人之声，发于舌端，喘急促而不远，不离唇上，紊杂而断续，急而又嘶，缓而不涩，深而带滞，浅而带躁；或大而散，或长而破，或轻而不匀，或缭绕而无节，或睚眦而暴，或烦乱而浮，粗浊飞散，蹇浅讷涩；或如破钟之响、败鼓之声，或如寒鸡哺雏，饿鸭哽肉，或似病猿求侣，或以孤雁失群；细如秋蚓发吟，大似寒蝉晚噪；雄者如犬暴吠，雌者似羊孤鸣。如斯之声，皆为浅薄也。或男作女声细者（《玉管照神局》注云：“谓其柔细而不刚烈也。”）一世孤穷；女作男声暴者，主一世妨害（《玉管照神局》注云：“谓其刚暴而不和也。”）。然则身小而音大者，吉；身大而音小者，凶；身声相称者，善。或干湿不齐者，谓之罗网声；或小或大者，谓之雌雄声，或先进而后急，或先急而后进，或声未止而气绝，或声未举而色先变，皆薄浅之相也。是以神定于内，而气和于外，则声安而言有先后之序，乃无变色也。苟神不安，必气不和，则其言先后失序，辞色杂错，皆是小人薄劣之相也。且声如破筒者富，破瓦者贱，破木则贫，破竹者苦。公鹅声者多破散，公鸭声者多贱徒。暴如豺狼者，毒害多。汪声深堂者，为福人。故声细如啼，贫贱孤栖；声粗如哭，灾祸相逐。声音明快，意相远大；声音嫩娇，家活水消。人之禀五行之形，其声亦有无行之象。故木音高畅（《玉管照神局》注云：“嘹亮高畅，激越而和。”）火音焦烈（《玉管照神局》注云：“发之太严，如火之烈，其或躁戾浅暴者，谓之火浊，不善之应也。”），金音如润（《玉管照神局》注云：“和则不戾，润则不枯，叩之为清，击之为纯，又如桐篁奏曲，玉磬流音也。”）水音圆急（《玉管照神局》注云：“圆而清，急而畅，坚而不散，长而有力，或条达而流，或锵洋而奋。”），土音沉厚（沉则不浅，厚则不薄，洋然发在咽喉之间也。）若与形相生则吉，相克则凶。为声音分三主，可决成败耳。初声高者，初主强；中声薄者，中主弱；后声微者，晚年卑。是以声音主发闭之人，不可不善。不善者并为凶恶，必多灾难形厄。有官则多失位，有财则破散，男则不能保其室，女则不能保其家矣。（《玉管照神局》并《月波洞中记》同。）凡声最难辨，大抵舌头圆全，清润响快，不宜焦急沉滞，刑破而促。若人大而声小者，非远器也；人小而声大者，良器也。又须于五行神论，听五声合与不合，刑与不刑断制，不可言论也，略具五声诀于后：金声韵长，清响远闻，金圆润则贵，金破则贱。土声韵重，响亮远闻，重则贵，近薄则贱也。火声清烈，调畅不懦，完润而慢则贵，焦破则贫贱。木声韵条达，初全终散，沉重则贵，如轻则贱也。水声韵清细响急，长细则贵，如轻则贱也。论五声又不以形类，盖为声无形，但听而会意，则详酌其理。然后较其吉凶，万不失一也。五音五行散为万物，人生万物之上而声亦辨。其故木音嘹呖高畅，激越而和；火音焦裂躁怒，如火烈烈；金音和而不戾，润而不枯，玉磬流音；水音圆而清，急而畅，或条达而流，或激而发；土音深而不浅，厚而不薄，浑然如发在咽喉之间也。与形相养相生者吉，与形相克相犯者凶。行部行者，进退之节，去就之义，所以见其贵贱之分也。人之善行如舟之遇水，无所往而不利也。不善行者，如舟之失水，必有澡阳没溺之患也。是以贵人之行，如水而流下，身重而脚轻。（《玉管照神局》注曰：“身端直如水之流下，倏然而往，体不摇也。”）小人之行，如火炎上，身轻而脚重。（《玉管照神局》注曰：“如火摇动，其身不正，其脚摇而动。”）故行不欲昂首而蹶，又不欲侧身而折，太高则亢，太卑则曲，太急则暴，太缓则迟。周旋而不失其节、进退各中其度者，至贵人也。且行而头低者多智虑，行而头昂者少情义。行而偃胸者愚下，行而身平者福而吉。如虎步者福禄，如龙奔者权贵。如鹅鸭之步者，家累千金；如马鹿之骤者，奔波一世。如牛行者富而寿，如蛇行者毒而夭。雀跳者食不足，猿踯者苦不停。龟行者福寿，鹤步者灭禄。雁行者聪明而贤，鼠行者多疑而贱。行如流舟者富贵，行如急犬者微贱。蹭蹬而来者，性行不吉；泄泄而往者，财食有余。脚跟不至地，穷而夭寿。发足急如奔走者，贱居人下。行而左右偷视者，心怀望窃；行而回面后顾者，情多惊乱。大体行之贵也，腰不欲折，头不欲低，发足欲急，进身欲直，起走欲阔，端然而往不凝滞者，贵相也。行者进退去就之间，欲中规矩。不及徐动有理者，善也。肥人形重，行欲如飞，瘦人形轻，行欲如疑，此乃贵相。若斜身偏肩，如鹊之跳、如蛇之趋者，皆不善也。论坐坐所以安止。欲沉静平正，身不斜不侧，深重盘石，腰背如有所助，终日不倦，神色愈清者贵相。若如醉如病，如有所思者，皆不善相也。又云：人之行者属阳，坐者属阴。故行者体阳为动，坐者像阴为静。凝然不动者，作之德也；坐而膝摇者，薄劣之人也。坐而头低者，贫苦之辈也；坐而转身回面者毒，坐而摇头摆脑者狡，公然如石不动者富贵，恍然如猿不定者贫贱。坐定神气不转者，忠良福禄；坐定乱色变容者，凶恶愚贱。坐之为道，不端不正，其相不令，能谨能严，其福日添也。论卧卧者，休息之期也。欲得安而静，恬然不动者，福寿之人也。如狗之蟜者上相，如龙曲者贵人。睡而开口者短命，梦中咬牙者兵死。睡开眼者，恶死道路；睡中呓语者，贱中奴婢。仰形如尸者，贫苦命短；卧中气粗如吼者，愚浊易死。合面覆卧者饿死，就床便困者顽贱。爱侧睡者吉庆，多展转者性乱。少睡者神清而贵，多睡者神浊而贱。卧易觉者聪敏，卧难醒者愚顽。喘息不闻者高寿，喘息润匀者命长。气入多寿，气少短命。气出嘘嘘之声者，即死丧。夫睡卧轻摇，未尝安席者，下相也。论饮食气血资之以状，姓名系之以存者，饮食也。故食物不欲语，嚼物不欲怒。食急者易肥，食迟者多疾。食少而肥者性宽，食多而瘦者性乱。饮缓者性和，食如啄者贫。敛口食者淳和，哆口食者不义，食而齿出者贫苦短命。嚼似牛者福禄，食如羊者尊荣。食如虎者将率之权，食如猿者使者之位。边食边顾，终身穷饥。食快而不留，祥而不暴，嚼不欲声，吞不欲鸣矣。（余与《五总龟》同）卷五论骨肉立天之道，曰阴与阳；立地之道，曰柔与刚。故地者具刚柔之体，而能生育万物也。山者地之刚也，土者地之柔也。刚而柔则崒嵂而不秀，柔而刚则虚浮而不实。故人之有骨肉者，亦若是矣。故肉丰而不欲有余，骨少而不欲不足。有余则阴胜于阳，不足则阳胜于阴。阴阳相反，谓之一偏之相。肉当坚而实，骨当直而耸。肉不欲在骨之内，为阴之不足；骨不欲生肉之外，为阳之有余。故人肥则气短，马肥则气喘。是肉不欲多，骨不欲少也，乃阴阳和平，刚不欲横，横则性刚而多横；肉不欲缓，缓则性柔而多滞。遍体生毛，则性刚而又急。肥不欲纹满者，近死之应。香而暖，白而润，皮欲细而滑，皆美质也。肉重而粗，皮硬而堆块，色昏而枯，皮黑而臭，癃费多者，非令相也。若人神气不名，筋不露骨，肉不居体，皮不包肉，皆死之兆也。又云肉充为肤，宽，肥人宜轻清不露，瘦人宜竖重不枯。反此者皆不善。若为肉横者，为带杀肉病，此主凶暴贫夭也。巍巍峰岳，竖立万福，坚刚而峻，郁茂而秀，此乃天地之骨也。人之有骨节，亦象山岳金石，欲峻而不欲广，欲圆而不欲粗。瘦者不欲肉少而骨露，露者多艰少寿也。（《玉管照神局》注云：“肉不辅骨则骨露，乃多难少福之人也。”）肥者不与骨隐而肉重，重者乃逆滞夭寿也。（《玉管照神局》注云：“肉肥重乃迟滞之人也。肥不与满，或满而盈者，乃速死之人也。”）骨与肉相称，气与色相和者，福禄之相也。背攒而体偏，骨寒而肩缩，不贫则夭，不夭则贫矣。（《玉管照神局》注云：“谓背攒而体偏，骨寒而肩缩，凡物有万状，人有万形，亦有折除。或穷而寿，或富而夭。故云不贫则夭也，”）日角之左，月角之右，有骨直起，名金城骨，位至公卿。印堂有骨棱至天庭，名天柱骨，从天庭贯顶名伏犀骨，位至三公。半顶以前主初年，半顶以后主晚年。或有侧断者，有迍滞之失。面上有骨卓起者，颧骨也，主有权势。灌区相连入耳，名玉梁骨，主寿考。自臂至肘名龙骨，象君，欲长而大；自肘至腕名虎骨，象臣，欲短而小，故龙衔虎则福，虎衔龙则贱。夫骨之法，与峻长而舒，圆而竖，直而节应紧，滑而不粗恶，筋而不缠，则为上相也。且人虽有奇骨，亦须形相称，色相助，方成会器。苟诸位不应，虽福寿而不贵也，宜细详之。（《玉管照神局》同。又与《五总龟》相骨同。）骨者体之干，所受宜清滑长细，内外肉相称。若骨坚半轻细，与骨肉薄者，近于寒也。大抵须得耸直不横不露，与肉副应者，为善相也。薰工论比骨法曰：“凤凰骨，鹦鹉骨，骆驼骨，犀牛骨，猿骨。”次说微妙难晓，用意深者亦可知也。论额部分一面之贵贱，辨三辅之荣辱，莫不定乎额也。故天庭、天中、司空，俱列乎额，是非摄诸部位，系人之贵贱也。故其骨欲隆然而起，耸然而阔，其峻如立壁，印堂上至天庭有隐隐骨而见者，少达而荣。边地山林，皆欲丰广，坑陷贫贱。额两边辅角骨起长大者，三品之贵。天中、天庭、司空、中正、印堂五位得端正明净，总显达之人也。若狭小而发乱低覆者，愚而贫贱也。额面小窄，至老贫厄；额大面方，至老吉昌。额角高耸，职位崇重；天中丰隆，仕宦有功。额小面广，贵处人上。额方峻起，吉无不利。额莹无瑕，一世荣华。（余与《玮琳洞中秘密经》同）论头部头部者，处一体之尊，为百骸之长，群阳会集之府，五行正宗之乡。高而圆，藏虚而大者，令首也。天高峻而清圆，故三光得以照万物，无为而自运，故道济天下而体常不动，曲成万物之性而常不流。是以头之像，天之形也。欲得峻而起，丰满而圆，像天之德也。欲得严正在上，不侧不摇。若夫尖薄而小，缺陷而倾者，贫下之仪也。得坐低斜，或摇或摆，贼劣之相也。故骨欲丰满而起，俊秀而凸，短则欲厚，长则欲方。顶突者崇贵，侧陷者夭薄。头皮厚者足衣食，头皮薄者贫贱。皮青者吉善，皮白者下贱，皮黄者贫苦，皮赤者凶灾。头有余皮者，财食丰足；头有肉角者，必有富贵。左偏损父，右偏损母。耳后有骨名寿堂骨，耳上有骨名玉楼骨，并至官禄。行不欲摇头，坐不欲低头，皆为贫弱之相也。是以身小头大，卑贱之辈；身大头小，触事不了。头不应身，先贵后贫；头通四角，高权超卓。牛头四方，富贵吉昌；虎头高起，福禄无比。狗头尖圆，悲涕流涟；鹿头侧长，志意雄刚。獭头横阔，心意豁达；象头高厚，福禄长寿。犀牛崒嵂，富贵无失；驼头蒙洪，福禄永终。蛇头尖薄，财禄寥落；头尖锐，穷厄无计。额纹额之有纹，贵贱可断。若额方广丰隆而有好纹者，则爵禄崇也。如额尖狭缺陷，更有恶纹者，则贫贱无疑矣。三纹偃上者（“三纹偃上者”与以下各种形状的额纹，在《四库全书》本《太清神鉴》中皆有图示之符号，可参看，此处略。）名曰偃月纹，主朝郎。三纹偃上，一纹直贯者，名曰天柱骨纹，主节察武臣。王字纹者，主公侯。天中竖纹，下至印堂，名曰悬云纹，主卿监。印堂两纹直上，长三寸者，名曰蛇行纹也，主道路。井字纹者，主员外。川字纹者，主忧虑刑丧。十子纹者，主吉昌。田字纹者，主富贵。山字纹者，侍从之荣贵。乙字纹者，京朝之要职。水印纹者，主荣贵显达。额上乱纹交紊，则贫苦多灾。妇女额有三横纹者，则妨夫害子，贫夭俱至矣。枕头部人之骨法中贵者，莫不出于头额之骨。头骨额骨之奇者，莫不出乎脑骨成枕，人之有此，如山石有玉，江海有珠，一身恃以显荣者也。故人虽有骨奇异，亦须形貌相副，神气清越，方受天禄。不然，恐未尽善也。夫脑后名曰星台，若有骨者名曰枕骨。凡丰起者，主其人一生富寿。如或低陷，必主贫夭。三骨皆圆者（“三骨皆圆者”与以下各种形状的枕骨，在《四库全书》本《太清神鉴》中皆有图示之符号，可参看。此处略。）名曰三才枕，主使相。四角各有一骨耸起，中央亦耸者，名曰五岳枕，主封侯。两骨尖起者，名曰双龙枕，主节枢将军之贵。四边高中凹者，名曰车轮枕，主公侯。三骨并者，名曰连光枕，小者为二千石，大者为将相。一骨弯仰上者，名曰偃月骨，主卿监。一骨弯俯下者，名曰覆月枕，主朝郎。两骨俯仰者，名背枕骨，主武关防，又主高文贵显。上一骨下二骨分排而圆者，名三星枕，主两副制官职。两方骨皆起角者，名曰四方枕，大者为二千石，小者全禄。一骨耸起而圆者名曰圆月枕，主任馆殿清职。上方下圆者，名曰垂露枕，主为员外郎。上下圆棱似杯者名曰玉樽枕，大者主卿相，小者主刺史。三骨直起，一骨下横承之者，名曰山字枕，主聪明富贵。一骨圆一骨方者，名曰叠玉枕，主富而荣。一骨耸起而尖峻者，名曰象牙枕，主兵将之权。骨起四角者名曰悬斜枕，主节度武臣。一骨横截者，名曰一阳枕，主巨富寿高。大凡骨得近下者过脑而易辨，近上者浅而难验矣。骨者一定之相，有之则应也。故古人有言头无恶骨，面无好痣，殆不爽矣。（《玮琳洞中秘密经》同）。论面部面之三停，自发际下至眉间为上停，自眉间至鼻准为中停，自准人中至颌为下停。夫三停者，以像三才也，上像天，中像人，下像地。上停长而丰隆，方而广阔者，主贵；中停隆而准、峻而静者，主寿也；下停方而满、端而厚者，主富也。若上停尖狭缺陷者，主多刑厄之灾，妨克父母，卑贱之相也。中停短小偏塌者，主不义不仁，智识短少，不得兄弟妻儿之力，亦中年破散也。下停长而狭、尖而薄者，主无田宅，一生贫苦而艰辛也。三停皆称，乃上相之人矣。论眉部眉者，媚也，为两月之翠盖，一面之仪表。是谓目之英华，主贤愚之辨也。故欲疏而细，平而阔，秀而长者，性聪敏也，若夫粗而浓、逆而乱、短而蹙者，性凶顽也。眉过眼者富，短不覆眼者乏财，压眼者穷逼。头昂者气刚，卓而竖者性暴，尾下垂性懦。眉头交者，贫薄妨兄弟；毛逆者，妨妻不良；骨棱起者，凶恶多滞。眉中黑痣，聪贵而贤；眉高居头，中年大贵。眉生白毫，多寿；上有直理者，富贵；横理者，贫苦。中有缺者，多奸计；薄如无者，多狡佞。是以眉高耸秀，威权禄厚；眉毛长垂，高寿无疑。眉色光泽，求官易得；眉交不分，早岁归坟。眉如弯弓，性善不雄；眉如初月，聪明超越。眉垂如柳，贫浪无守；弯弯似蛾，好色性多。眉覆眉仰，两母所养；眉如高直，身当清职；眉头交破，迍邅常有也。论眼部眼本清净，所以生神，为木星。欲长秀分明，白如玉，黑如漆，耸而入鬓者，大贵之相也。若短小而明有异光，轮动乐人者，此又贵而有寿。若睛凸四露，视有神采者，亦主权杀。或大而无光，长而无神，外无上下堂，赤脉相侵，睛视不远，眼频动摇，睡沉重不合，目瞳黄者，不善相也。董正曰：“眼头如眼尾。”开合含异光者，神仙之相，非凡相也。更有白刃当前，还目惊溃而眼不及闪者，此主贵权上将之相也。腰背行步缓而轻，坐起正而实，是谓有腰。前视如复物，后视如带臼，是谓有背。有背无腰，初发后滞；有腰无背，初困终亨，于是发中亦多忧疑。两者全备，则一生享富贵，毁辱不能及，利害不能动，即有德之人。且相腰背之法，又不以魁伟而取。但小以应小，大以应大，皆可矣。故腰背有旋生者，举止重，正面开，精神藏，阴骘满，气色明，然后能生。欲知生之时，金以四，木以三，水以一，土以五，火则不能生也。欲渐不欲顿，欲停不欲偏，如臃肿肥大，乃肉滞矣。非谓之腰背，则牛行步缓取之，得矣。（《观妙经》腰背论同上）论腰腰者，为腹之山，如肠依山，以恃其安危也。欲得端而直，阔而厚者，福禄之人也。弱夫偏而陷、狭而薄者，微贱之徒也。或薄短者，多成多破；广长者，保禄永终。直而厚者，富贵也；细而薄者，贫贱。凹而陷者，穷下；袅而曲者，轻劣。蜥蜴腰者，性宽而善；件蜂腰者，性鄙而和。夫臀高而腰陷者，主贱；腰高而臀陷者，主贫。大体腰欲端阔，臀欲平圆，则称也。论背背者，一身之基址也。人不论肥瘦轻重，皆欲有背。夫有背者号为有上，须得丰隆不俗，如龟背而广厚平阔，前看如昂，后看如俯，福相也。或屈而视下，头低而蟠者，非贵相也。论腹腹者，内包六腑，圆长者可辨其贫富；下养元灵，扁大者可知其愚智。故腹欲得圆而大者，智而荣贵；扁而长者，愚而卑贱。大而近下者，名光朝野；小而近下者，清聪长者。圆如玉壶者，巨富；窄如雀肚者，至贫。圆而近下者，富贵；圆而近上者，贫贱。尖而长者，愚而贱；横而圆者，智而荣。如抱儿者，富贵；如虾蟆者，贫贱。贪婪如牛肚者，积财；蹇缩如狗肚者，贱；如羊独者，贫。如衣裘者富，如筲箕者贫寒。肚有三壬者，贵而寿。肚有好痣者智，肚端而妍者才巧，肚扁薄而丑者愚苦。又云，腹者，包容脏腑，乃身之营也。欲阔大而垂囊，若横凸者非也。或若雀腹鼠腹，不为贵相也。论脐脐者，是筋脉会要之地，为脏腑总领之关。古脐欲深而阔，不欲浅而狭。深而阔者，智而有福；浅而狭者，愚而多贱。生近上者衣食，生近下者贫薄。低向下者有识，突向上者无智。圆而正者善士，斜而丑者恶人。藏而深者福禄，凸而出者贱矣。大能吞万物者，名荣邦国；小而一撮者，恶传千里。论四肢夫手足者谓之四肢，以象四时。加之以首，谓之五体，以象五行。故四时不调，则万物夭阏；四肢不端，则一生困苦。五行不和，则万物不生；五体不称，则一世贫贱。是以手足犹木之枝干，节多者则不材之木也。故手足欲软而滑净，筋骨不露，其白如玉，其直如笋，其滑如苔，其软如绵者，富贵之人。其或硬而粗大，筋缠骨出，其粗如土，其硬如石，其曲如柴，其肉如肿者，皆为贫徒矣。论手手者，其用所以执持，其情所以取舍。故纤长者性慈而好施，厚短者性鄙而好取。手垂过膝者，间世英贤；手不过腰者，一生贫贱。身小而手大者福，身大而手小者贫。手端厚者福，手薄削者贫。手粗硬者下贱，手细软者清贵。手暖香者清华，手臭汗者浊下。指纤而长者聪俊，指短而秃者愚贱。指柔和密者积蓄，指硬而疏者破散。指如春笋者清华富贵，如鼓槌者顽愚。如剥葱者食禄，如竹节者贫贱。手薄硬如鸡爪者，无智而贫；手倔强如猪蹄者，愚鲁而贱。手软如绵囊者至富。手皮连如鹅足者至贫。掌长而厚者贵，掌短而薄者贱。掌硬而圆者愚，掌软而方者富。四边丰起而中凹者富，四畔薄弱而中凸者财散。掌润泽者富，掌干枯者贫。掌红如噀血者荣归，黄如拂土者至贫。青色者贫苦，白色者寒贱。掌中心生黑痣子，智而富；掌中四散多横理者，愚而贫也。相掌纹一井二井，钱财万贯。横纹过指最为强，寿限无过得久长。若得掌中生十字，一生富贵坐高堂。手背纹多，作事蹉跎，成败几次，方得成和。一纹华盖，二纹破财，三纹多成多败克妻。若说华盖纹，初主不安宁，交入中限后，末中事方成。又云手之有纹者，亦象木之有理。木之纹理，美为奇材，手之有美纹者，乃为贵质也。故手掌不可无纹，有纹者上相，无纹者下贱。纹深而细者吉，纹粗而浅者贱。掌上三纹：上画应天，象君象父，定其贵贱；中画应人，象贤象愚，辨其贫富；下画应地，象臣象母，主起寿夭。三纹莹净，纹无破者，福禄之相也。纵理多者，性乱而灾；横理多者，性急而贱。竖理直上贯指者，百谋皆遂；乱理散出指缝者，事事破散。纹理如乱丝者，聪明美禄；纹粗如横木者，愚鲁浊贱。纹如乱挫者，一世贫苦；纹如撒糠者，一世快乐。有穿钱纹、辨钱纹者，主进资财；有端笏纹、插笏纹者，文官朝列。十指上纹如旋螺者荣贵，傍泻如篣筐者破散。十指上横纹三约者贵，多有奴婢；十指上纹横一钩者贱，被驱使。有逸纹者将相，有血纹者无印。有偃月纹车轮纹者吉庆，有阴骘纹延寿这福。有印纹者贵，田纹富，井纹贵，十子者禄。有策纹上贯指，名光万国；有按剑纹而加权印者，领军四海。有法关纹者，凶灾逆而妨害；有夜叉纹者，下贱而愈穷。大凡纹杂，主大好；而或叉破者，皆为缺陷无成之相矣。手背纹手背之纹，其验尚矣，故有五和之理。五者皆近指上两节这者，谓之龙纹，主天子之师。下节一为公侯，中节一为使相，无名指有者主要卿监，小指有主朝郎，大指有主巨富。手背五指皆横纹者，主封侯王；立理贯者，主拜将相。手背食指之本，亦谓之明堂，有异纹黑痣子主才艺高贵，若成飞禽字体者，又为清显之贵。大指本有横纹者，谓之玉钏纹，主人敬爱。一纹二纹者，主朝帝之荣；三纹以上者，主翰苑之贵，男女皆同。其纹顺得周匝，若或断者绝者，取证无验矣。爪部爪之为相，亦可择其美恶，见其贤愚也。尖而长者聪明，坚而厚者寿。秃而粗者愚钝，缺而落者病弱。色红而莹者主贵，色黄而薄者主贱。色清莹者忠良之性，色白净者闲逸之情。如桐叶者荣华，如半月者快乐。如甋瓦者技巧，如板瓦者淳重。如尖锋者聪俊，如皱石者愚下。论足上载一身，下运百体，一为身之良马，一为地之体象。故虽居其至下，而其功至大，是可别其妍丑，而审其贵贱也。欲平而厚，正而长，腻而软，乃富贵之相也。不可侧而薄，横而短，粗而硬，乃贫贱之质也。足下无纹理者下贱，足下有黑痣者二千石禄。虽大而薄者贱，虽厚而拘者贫贱。脚下城跟者，福及子孙；脚下旋纹者，名举千里。脚下薄如板者贫愚，脚下凹容鱼者富贵。足纤长者，忠良之贵；足指齐端者，豪选之贤。足厚四寸者，巨荣极富；足排三德者，两省之权。大体贵人之足小而厚，贱人之足薄而大焉。足下细软而多纹者，贵相也；粗硬而无纹路者，贫贱。足下有龟纹者，二千石禄；足下有禽纹者，八位之职。足下五指有五策纹者，平生贤哲。足下有井纹者，升朝之官。足下有锦绣纹者，食禄万钟。足下有纹如花树者，横财无数。足下有纹如剪刀者，藏镪巨万。足下有纹如人形者，贵压千官。有三策纹者福而禄，有把螺纹者富而贵。两小指无则是也，两小指皆有，谓之十螺纹，主性节吝。十指皆无螺纹者，多破散矣。
心术论形不胜貌，心不昧术，久昧者，不明也。为物所役，故屈于用心，为事所夺，故谬于择术。卒至凶咎、悔吝之及也，然后怨天尤人，比比皆是。每一念想，未尝不为太息。然临事制物，正心术而可取者有七，乖心术而不可取者，亦有七。所可取者何？一曰忠孝，二曰平等，三曰宽容，四曰纯粹，五曰施惠，六曰有常，七曰刚直。其不可取者，一曰阴恶，二曰邪秽，三曰苛察，四曰矜夸，五曰奔竞，六曰谄谀，七曰苟且，此皆出心术之不同，而感于异也。此古人有论心择术之戒也，或曰：“心术之不可取与所可取者各有，此于形可得乎？”曰：“貌端气和者忠孝，骨正色静者平等，眉开眼大者宽容，气和闲暇者纯粹，面开准黄者施惠，鼻直神定者有常；刚肃貌古者刚直。有是七者，在所取也。眼凶神露者险恶，眼下嫩色者邪秽，眼深肉横者苛察，眼有忿气者矜夸，眼急色杂者奔竞，视流容笑者谄谀，气粗身摇者苟且。有此七者，为心术，在所不取也。如眼下肉生，龙宫福堂，黄气盘绕，是有阴德之人也。夫德物无心，临事无物，体道而出，体道而入，世间种种，一无于吾之灵台，果何心术之有哉？所谓心术者，乃以勉人之不及已。惧而行之，亦可以同归乎善，而受道也。（《玉管照神》“七可取”同）论德德之为义大矣哉！天之有大德也，四时行而长处高；地之有至德也，万物生而长处厚。人之有德也，亦若是矣。是故人道祐之，人心归之，享长生之荣，且能孝于亲，能忠于君，能和于人，能齐于物。为德之先，为行之表。虽未阳赏，必获阴报，未及其身，必及子息。是以善相者，先察其德，后相其形。故德每里而形恶，无妨为君子；形善而行凶，不害为小人。荀子曰：“相形不如相心，论心不如论德。”此劝人为善也，又言其德为先矣。夫形者，譬之匠也。材既美矣，匠拙则弃之，乃为不材之木也。人之形美矣，苟无德，则形以虚美，而天祸人损，遭之无疑也。是知德在形先，形居德后，乍可有德而形恶，不可形善而无德矣。死生论古之至人以生为劳佚，以死为休息。是以知来去非我，而可以生可以死也，将独立乎万物之上，斡旋乾坤于太虚之中。果何得死生而相邪？此郑之神巫，见带人子，始以其子不可复治，终则未死而老也。徒下愚而不知道，汩没世事，认己为有，认物为我，以生为可悦，以死为可恶。内焉所藏于心，思虑萦萦，妄意一生，面目乃变，使人得以相之。故神昏者死，神乱者死，神浮者死，神杂者死，以此言谈动止俱失，当不过数旬而死矣。须臾看浅深而断，然不可拘也。呜呼！死生亦大矣。世之迷者，须臾看浅深而断，然不可拘也。呜呼！死生亦大矣。世之迷者，改头换面，沉溺苦海，不知究也。胡不断所寂灭观相，识本来面目，一证人事。如曰不然，未免流转死生之途，而受苦恼也。论神神之为道，出而不可见，隐而不可求，故虚而无形也。则是所要之于心，隐而无象也。则可测之于形，昭昭然见于眉目之上，幽幽然运于五脏之里。故人云晤尽则神游于眼，六德则神思于心，是神出处于形而为之表，犹日月之光，外照万物，而其神隐于日月之内也。且夫人之眼明则神清，昏则神浊。清则六德多，六昧少；浊则六昧多，六德少。夫梦之境界，盖神游于心，而所游远亦出五脏六腑之间，与夫耳目视听之内也。其所游之象与所见之事，或因想而成，或遇事而至，亦吾一身所自有也。故梦中所见之事，乃在吾一身之中，非出吾一身之外矣。故白眼禅师说梦有五境：一曰虚境，二曰实境，三曰过去境，四曰现在境，五曰未来境。是神躁则境生，神静则境灭。则知是境也，由人动静而生者也。夫望其形，或洒然而清，或翘然而秀，或皎然而明，或凝然而莹，眉目耸动，精彩射人，皆由神发于内，而见于表也。其神清而和、明而彻者，富贵之象也；昏而浊、柔而怯者，贫薄之相也。实而静者其神和（《玉管》云：“详而静者其神安，虚而急者其神躁。”）故于君子善养其性者，无暴其气。其气不暴，则形安。形安而神不全者，未之有也。又云：气者，阴阳之移人，无寒暑之故，不其难乎？仿佛之间，变则有气。神则同乎气，而有所主也。及乎气变而有形，神止乎形而有寓也。变而有生，神则未尝生。变而有死，神者未尝死。古之得道者，不染尘埃，不役于事，为知神之妙，与太虚同体知神之微，与造化同用，则为圣人至人、神人。为用如此，是形在人事间者，神则藏于心，发现于眉目之间。犹未失其本真。则以古为上，清次之，藏次之，媚又次之。如流散昏浊，是其从谬至迷，一至如此，不足论也。耸然不动，视之有威，谓之古。澄然莹澈，视之可爱，谓之清。怡然洒落，视之难舍，谓之媚。各得其体格神气而赋之，未有不为公卿。达而上，则神仙矣。媚虽有贵，乃阿谀谗佞之人。虽在朝廷，身之进退，亦何足数？似明不明，似峻不峻，谓之流散。似醉不醉，似困不困，谓之昏浊。呜呼！人之丧精失灵，不知神之所谓。以至为万物同出入于机，不知觉也。论神有余神之有余者，眼色清莹，顾盼不斜，眉秀而长，精彩耸动，容貌澄澈，举止汪洋。洒然远视，若秋月之照霜天；巍然近瞩，似和风之动春花。临事刚毅，如猛兽而步深山；处众超逸，似丹凤而翔云路。其坐也，若介石不动；其卧也，如栖鸟不摇。其形也，洋洋然如平水之流。昂昂然如孤峰之耸。言不妄发，性不妄躁，喜怒不动其心，荣辱不易其操。万态纷错于前而心恒一。斯皆谓神有余也。神余者，皆为上贵之相。凶灾难入，天禄永保其终矣。论神不足神之不足者：不醉似醉，常如病酒；不愁似愁，常如忧戚；不睡似睡，如睡才觉；不笑似笑，忽如惊忻。不嗔似嗔，不喜似喜，不惊似惊，不痴似痴，不畏似畏。容止昏浊，似染癫痫；神色惨怆，常如有失。恍惚仓皇，常如恐惧。谚语涩缩，似羞隐藏。体貌低催，如遭。色初鲜而后暗，语先快而后讷。此皆谓神不足也。神不足者，多招牢狱枉厄。有官亦主失位矣。论气论一人之至好，御二气以成德，交通而和也，则万物遂其性命；乖戾不调也，则万物失其理。此乃天地之气，见乎变化也。石蕴玉而山辉，渊藏珠而川媚。由夫至精之宝，见忽山川也。万物之情美，莫不发乎气，而见乎色矣。夫形者，质也。气者，用也。气所以充乎质，质所谓运于气，是以由气以保形，由形以安气。故质宏则气宽，神安则气静，得失不足以动其气，喜怒不足以乱其神，则于德为有容，于量为有度，是谓厚重之福之相也。形如材，有松柏荆棘之异，气有规矩准绳之工，随材而成器，随形而制体。故君子以形为善恶之地，以气为骐骥之马，善御之而得其道也。是以善人之气，不急不暴，不乱不躁。宽能容物，若大海之洋洋；和能接物，类春风之习习。刚而能制，万态不足以动其操；清而能洁，千尘不足以污其色。小人反是，则不宽而隘，不和而戾，不刚而懦，不清而浊，不正而偏，不舒而急，但视其气之浅深，察其色之躁静，则君子小人可辨矣。气长而舒和，宽裕而不暴者，为福寿之人；急促而不匀，暴然见乎色者，为薄浅之相也。且气之为道，又发乎颜表，而为吉凶之兆也。其散如毛发，其聚如黍米，望之有形，按之无迹。出入一面之部位，又应人之祸福。若气呼吸无声，耳不自闻，或卧而不喘者，谓之龟息，寿相也。其或呼吸气盈而动者，乃为夭死之人。孟子不顾万钟之禄，以善养其气者也。争升合之利，而悻悻然戾其色、暴其气者，何足道哉！气之所以养形，在五脏六腑之间，因七情而敛散。故发于五岳四渎之上，有六气之变，能清浊以无余，湛然寂如，固山水之渊，非六气可得而取也。青龙之气，如祥云衬月；朱雀之气，如朝霞映水；勾陈之气，如黑风吹云；螣蛇（玄武）之气，如草木将要灰；白虎之气，如凝脂涂油；元武之气，如腻烟和雾。六气之中，惟青龙为吉。其他或主破散，或主忧惊，或主哭泣，或主阴贼。如骨形不入格，终身为所累。如骨形正当侯得数，然后气散名显也。亦看所赋之深浅，而消息之。人有异相不贵，由为杂气所绕。如远山奇峰秀嶂，小为云雾所蔽，不可得而见也。一遇匝地清风，当天皎月，奇峰秀嶂，非特可览于目前，必使留恋难舍也。大畜秘神气歌天中青色见，年内染微疴。直下来年上，定主见阎罗。只到天牢上，入狱亦由他。并准青光起，忧惊病至多。青中更有黑，必损自家钱。散下双众狱，官事欲相牵。印堂黄气起，官禄定高迁。白气家遭丧，青来口舌缠。中正发黄丝，守令职无疑。赤点中心出，公事别妻儿。青光惊必恐，黑色怪神窥。白色忧丧事，迍邅事日随。白丝拦鼻上，绕口当年衰。黑生一日内，财被贼来欺。黑气横长起，夫妻欲散离。白光横过鼻，子息更妨之。讼狱横气起，在禁脱枷灾。青丝下眉首，入狱共咨嗟。黑气如斯至，狱死更无救。赤又浮青色，离狱亦有咎。黄气生高广，如鼓挂悬空。百日为明牧，无中定贵封。黄色来四季，应好事千通。色又房心应，官高职转雄。若占天中位，荣华与广同。双人促一鼓，必定拜三公。入准天中应，侯王列土封。印堂黄似月，魁第扼朝中。日角黄丝发，兄弟有欢怡。白光来库墓，刀兵自失期。入匮爱财物，元坐斗讼疑。喧争观上下，朱光口舌非。厨中发黄色，喜在六旬余。或因州府事，得职又非处。房心生日花，飞道入山家。不来日下住，抱疾主颠邪。天庭发黄色，白屋出公卿。青白如还起，高官被罢停。白黄居此位，妻儿人折迎。若遇他人妇，必定共交情。乡路黄丝发，公卿白日封。赤气离乡走，黑光死路中。白色来就额，不出五旬间。走丧终是有，防避定应难。眉头黄色起，喜事自相迎。若见红光起，吉庆更加荣。白气圆眉转，因之或受惊。直下君须看，入狱见灾迍。若下来年上，徒流仔细防。中阳黄气起，至年定封侯。赤气来奸坐，妇人外遭偷。尺阳黄润泽，妻妾岂常人。目下黄来耳，官职自荣身。眉头生赤气，准上又相迎。多应一年内，无辜入沓冥。白光游目下，哭泣即时闻。旋绕眉间转，家因犯鬼神。黑光迎目下，子息病相侵。若方圆一寸，罪至决归刑。颧上黄色新，参迎见贵人。白光停巷路，定作远行身。黄白入奸门，飞来入精舍。妇人自此奸，不论春与夏。直上准头齐，阴相得盗藉。走去石颧停，妹姊外人话。如至众人部，定作郎君妇，黄光径两耳，年中封寿位。直下似人形，女人得贵婿。赤色在边庭，浑家被大惊。若上山林际，尖炎灭天形。青光在耳畔，蛇蝎恶侵君。白丝来两眼，当为病死人。赤光生甲匮，入至命堂中。只因财产上，讼事见灾凶。赤色入栏枥，牛马不能行。青光被触损，黑气至无生。奴婢黑气起，仆走休咨鲒。若有元光发，身当死女家。陂池发青色，田水有凶灾。白光防井溺，黑气坠江衰。部位并生克，无行意审裁。一虚含万物，消息属天才。紫堂灵应补气歌赤色天中年上停，若缠眉际定归冥。只在天中独横立，斯人清昼被刀兵。赤下目来红润泽，因功得爵定分明。赤若眉头分目下，男私外妇女他情。天中白气来边地，年内逢灾急须避。直下印堂官事起，夫妇生心要离异。黑临地部愁亲病，妇人产难终须定，若为准上入奸门，无故因他妇害命。只来坐上自当身，定是文书来喜庆。黑色天中欲得平，下来双狱受绳刑。若到年上身遭病，直来入口死于刑。气似鸟虚至颧势，忽到两眉忧卒死。若如小带横眉上，寿绝人间并无子。圆光黄色天中见，士人必拜公侯面。凡度之流皆主权，气色四时看改变。状如钟鼓下天狱，公卿自至荣高禄。若似蛇状位星郎，庶人得之进金玉。公庭悬鼓三公相，蚕丝之气得官禄。色若黄泽一世终，此身必无陷狱刑。印堂黄色方寸明，八旬之内入朝廷。赤身来之主失职，上来忠事堪经营。鼻梁火色忧官扰，青来年上病相萦。白气当年遭哭泣，黑气入口死分明。司空黄色应时开。五旬之内横财来。上至印堂封爵禄，如日初升位辅台。准头赤色似生麻，八旬之内有喧哗。若在公门逢此气，定遭笞挞辱其身。白气至颐年内死，又知魂魄有虚惊。黑色两边忧父母，青光黑白丧亲家。人中黄色甚奇哉，不及眉间喜异常。若更通行两颊上，必定高荣作正郎。可怜药部生元色，见病之时不用医。天府黄荫光润泽，三旬之内得天才。状如细柳抽纤叶，身入超堂列凤台。若如紫色红光润，不出旬中喜语来。阕廷黄色上天中，大拜公侯在季中。若至司中微进退，四方相接入皇宫。武库紫黄如悬鼓，将军印绶位非虚。若立若飞来入相，不宜受物寄闲居。兵阑武库即同看，赤光白日被刀攒。白色外来惊险难，黄光出将见加官。黑气遭兵须陷死，青光上送无多端。语息四时生改变，此篇灵应须详观。气色法诀凡看人气色，须天色方晓，傍起时，就帷幄中以纸烛照看辨认，方验吉凶无失。共就檐光处面背，非本分气色者也。辄不得洗面盥漱饮汤药，然后看之，亦难验矣。且五脏初气色，即早朝面，养息于心，故侵晨观之，则见五脏五色清气，朝于面也。其凶恶气色，无时朝发于面。或触事愤怒而发，或感物忧喜而成，或饮酒而色赤青，或营干而乱，理色活漫，皆非本脏之色。一时亟发而成，故吉凶难辨也。其有不于早晚看者，第令凝神静坐，良久看之，庶几有征焉。若夫不拘早晚，酒后醉中，怒间汗后，更不待停而看者，此则又有一时浮暴之气发见。其先见之吉凶，难可得也。气色形状青色如瓜，黄色如蜡，赤色如火，白色如脂，黑色如漆。此五者，色之正，发之甚者也。五脏所生，一曰水。水之于物为精，其脏在肾，其神元冥，发色为黑，其旺在冬，精具矣则神从之也，二曰火。火之于物为气，其脏在心，其神丹元，发色为赤，其旺在夏，神至矣则魂从之矣。三曰木。木之于物为魂，魂者阳物也，其脏在肝，其神龙烟，发色为青，其旺在春，魂在矣则魄配之也。四曰金，金之于物为魄，魄者阴物也，其脏在肺，其神皓华，发色为白，其旺在秋，精神魂魄备，其意在焉，故五曰土。土之于物为意，意者精气也，其脏在脾，其神长黄，发色为黄，其旺四季也。是故皆朝于一面，而息于五脏也。五色所生定忧辱。青色主忧事，若色厚者主忧重，色轻者主忧微，色散者主要忧鲜，色盛者主忧紧。色白主哭事，若色厚者主大丧，色浮者主轻丧，色散者主外服也，色显者主丧近也。赤色主扰，若色盛者主刑狱，色浓者主刑死，色暗者主病重，色散者主并瘥也。黄色主喜庆，若色盛者主大庆，色薄者主小喜，色散者主喜退，急者主喜近也。六神气色两眼黑白分明，神元红黄，精彩射人者，谓之青龙之色，主迁转官职，招进财帛喜庆之事。面色赤如撒丹，扰如烟昏者，病臊者，谓之朱雀之色，主有官灾口舌惊扰之事。面上拂拂如灰土色，精神昏浊者，谓之螣蛇之色，主惊扰怪梦不详家宅不安之事。眼色湛浊，黑白不分，神光昏翳，眼下青铺者，谓之勾陈之色，主牵连负累迍滞之事。两眼白气闪闪，似泪不泪，莹白光者，谓之白虎之色，主丧凶亡服外孝之事。唇黑而颤，口傍左右，黑气拂拂者，谓之元武之色，主阴私小人相害，失脱损盗之事。元灵宝文夫气之色发天府如豆大，贯鬓边有黄色应者，主得藩郡之任。黄色光在印堂当中，有一紫色入豆者，一年内主大拜。黄色在天部，贯金匮及连至精舍道衡，又华盖上盘旋萦绕者，主得兵权，及转职赏财，兼产，主得贵子。紫色如小蚕许，主将加官，或自封拜，其次领镇。如颧骨上两道黄色横者，主出外必当，喜事旬日至。如青色从耳门前出，下临大海者，受少惊恐。若黑来，主有闻忧内应。黄在两法令上，及连至准头者，横财四十日内应。更寿上有应者，得财万贯已上。青在山根，通过两眼头者，主阴私公事。紫色从两天中天府直下者，又如蚕丝，三五月半年外作丞郎。青色从天庭上如韭叶大垂二寸者，主外服期至十日至。红色如梧桐子许在地部上，主百日内在南方领郡。天中黄色直下来中正者，八十日内恩赐诏书至，少赤色眉上垂下者，主勘事。青色或在目上，赤色垂贯眼，及颧上赤者，四十日内忧危刑法。印堂有黑赤极分明，命门青者，一月内中风，六十日内死，润泽赤者即不死。赤色从耳门出似马肝色，此是将染腹疾之厄。赤色如筋在准上下至人中，二十日内被人损，外口舌公事至。赤色从年上分贯两颧者，八十日内有大杀，公事及身不至死。地部上起赤色者，吃酒浊病。赤色贯两令上者，忧公事，四十日至。赤色从鼻尾中下入家舍者，奴婢中有阴私口舌事成。赤色如毛，从耳边出，至及兰台上应者，一月内主马失坠厄。眼头上下有黄色下垂者，左是男喜，右是女喜，及妻有喜。赤色从眉头连幞颊额边出者，主亏官物、被堪责事情，二十日内至。如黄色似蚕丝钱许者，贯左右两眉毛上，更印中应时八十日内，主朝判府推也。色黄如印足起贯边地者，二十日内遭公事失位远行之忧，若黄色应即解之。赤色从太阳上起入边地起者，被损失眼睑。色如筋许从外入者，被人谋己，从内出者，拟有相诉之说谨慎。眼上下脸俱赤者，主家有重病人。若印部有左右赤色，忧父母厄。年上微赤，主患脾之并，老不至安。寿上及准头者，亦忧重病。若色从金匮起，贯连寿上甲匮不到悬璧，主得财，其喜兼得水土官，一年内至。东起贯大海内，当年主水灾。地部紫色圆黄色，主贵显。赤色如撒者，二七日内主争讼事。或如麻筋在两法令上 入狱厄；微赤，刑欲，并两肝来鬓上至争竞之事。黄色如筋斜两位者，主东南上勾当公事得财，或丁部南上奉使得财物。若更临金匮如车轮者，得财万数。色论天之苍苍，其色正邪？云雾乃其气耳。人之赋形受命，于天地相为流通，是所禀之气有变动，而色有定体也。定体之色，不止于苍苍，其属有五行之异。金色白，木色青，水色黑，火色赤，土色黄。得正色为五行，不相克者不滞为贵，杂色蔽之即差。然色之正，不可无气，现日月角温粹可爱为贵。如枯燥昏暗，不独难发，亦平生多主脾胸心腹之疾，水火狱讼之厄。或因骨肉法部局可取，纵发则灾立至。古人有蚕吐丝之说，自颔而开。其吐丝也，通体明快。人之将发，自准头而开。其顿发见无翳，则职分不免有凶。或无瑕翳，则全吉矣。更在知五色所生，非吉凶之属，论色无出此者。有神色未透天庭亦发者，是其准头开而得部位贵，皆以相应，不必至天庭也。或有阴晴未定，不必至准头也。所谓贵处，印堂、帝座、内府、驿马、龙虎、日月、地角是也。无贵而顿觉，是谓不详。此说非言可尽，修养之功，消息之至可见矣。若夫观之寂然，难取难舍，有道者之色；观之滢然，不杂不乱，得意者之色；如娇如满，自得者之色；视之惨然，阴合阳散，细人之色；视之茫然，如得如失，有忧之色。其顿发皆准头也。（《妙观经。色论》同）五行之人，得其本色，或得相生之色者善。五色得地者，春色要青，夏色要红，秋色要白，冬色要黑，又尽善也。（余与《玮琳洞中秘密经》同）司机旺、相、休、囚：春三月青色旺，赤色相，白色囚，黑色死；夏三月赤色旺，青色相，黑色囚，白色死；秋三月白色旺，赤色相，青色囚，黑色死；冬三月黑色旺，白色相，赤色囚，青色死。四季气色形状春欲起，夏欲横，秋欲下，冬欲藏。失其时者，皆不利也。亦犹四时物理。且春欲起者，春有出生之象； 夏欲横者，夏有长养之象；秋欲下者，秋有收敛之象，冬欲藏者，冬有闭塞之象。其有或方或圆，形象万端者，亦在别术断之。青色出没青色初起如铜青。将盛之时，如草木初生；欲去之时，如碧云之色，霏霏然浮散。五行属木，旺在春，相于夏，囚于秋，死于冬。发则主忧。枯主外忧，润主大忧。混主远忧，三主忧解，应在亥卯未日及月，以色深浅断之。青色吉凶歌天中光泽得诏贵，枯燥须忧诏责亡。秋色发从年上去，阴私口舌厄难当。阳尺忧行兼疾病，天庭主客系堪忧。交友妇须通外客，司空或起被徒囚。巷路但成百里威，太阳定与妻相打，外伤枉死被谗言。若是太阴连如日，必遭县宰恶笞鞭。房小春发当生子，寿上当忧口舌牵。坑堑对须看大怪，陂池（寿上应以上同）蛇怪不堪言。山林花鸟妖呈异，栏枥马牛有怪愆。忽在井灶釜鸣响，不然井溢涌寒泉。命门甲匮忧凶厄，准头兄弟父母丧。散失主边防失职，人中愁有别离伤。承浆不如当遭病，大海须防水溺亡。若临日月须忧贼，若有川文官禄全。日角临蚕如傅粉，印堂退口病延迟。道上或逢忧阻滞，山林蛇虎厄难当。若来金匮并墙壁，财物三旬共可伤，奸门怕被外妻挠。眼下横来病苦缠，寿上若逢忧病厄，更忧债负祸来煎。口畔入来忧饿死，更兼枉滥事相牵。三位囚伤子孙损，半日之间入墓眠。天门三十日财至，天井圆珠武官位。病人值此病难安，囚人见之尤迍滞。黄色出没黄色初起，如蚕吐丝。将盛之时，如茧之未缫，或如马尾。欲去之时，如柳色之花，抟聚班驳然。五行属土，旺在两季。相于春，休于夏，囚于秋，死于冬。又为胎养之。发则皆主吉庆，但不宜入口，即病瘟疫。如则在酉申寅年戌日应之，旬则在子戌辰旬应之，万无一差，须以深浅断远近为定耳。黄色吉凶歌黄色天中列土分，圆光重大拜公卿。更过年上井灶部，有功常受赐高勋，或如月出照年上（天中入），定当宿卫入朝门。若经两阙（天中入）即征拜，金匮（天中入）诏赐帛与银。忽至阙廷（天中入）官骤转，不然即是得财盈。或是龙形须受赏，如悬钟鼓主槐庭。若似蚕丝官必得，春来年上喜忻忻。武库光润将军福，亦主喜庆阳尺并。母墓喜并田宅事，更宜父母少灾迍。司空百日得财宝，右府里内敕来征。重眉交友如棋子，七个旬中左右丞。更过（重眉过）山林天中者，征为博士最为荣。印堂如月六旬内，拜作将军镇百城。便似连刀天庭至（上至天庭），下及准头亦分明。断他县令忽迁转，长吏分官直阙庭。火体发明多喜庆，亦言远信至逡巡。山根听向皆称遂，太阳必定得财庆。少阳喜庆重重过，鱼尾有吉引前行。若似龙形年上见，连色天中拜上卿。眉眼之下有子象，左黄生男右生女。妇女有以反前谕，金匮家内财帛人。寿上柳叶主财入，归来远信至中庭。出自准头庭冲位（天中天庭），骤贵封侯起有乘。兰台必得尚书绶，内厨酒食倍逢恩。大海惟宜涉江者，日月三公位显清。甲匮牛马喜方成。眉位有园多好事，酒樽酒馔得丰醇。赤色出没赤色初起，如火始然。将盛之时，炎炎如绛缯。欲去之时，如连珠累累然而去。于五行属火。旺在夏，相于春，囚于秋，死于冬。发，主公私斗讼口舌惊扰之事。润，主刑厄。细薄，主口舌鞭笞。应寅午戌并巳未如，旬中则辰戌，以色定之。赤色吉凶歌天中连印笔头赤，中旬车马惊令死。下来年上争竞灾，左右远行须病住。阳尺惊恐厄斗生，武库友妇折伤灾。天庭必有忧囚事，若见司空斗骂来。交友朋求离别去，在职当忧上位刑。无职定同父友斗，额角如值死于兵。印堂争斗被忧囚，若在山根惊怕忧。太阳夫妻求离别，年上暴厄亦堪愁。又却断他生贵子，房中妻不产贤侯。三男三女病灾迍，寿上如豆与妻争。年上准头连发此，夫妻争斗太难明。命门甲匮须兵死，准头官府事牵萦。墙壁之上财必失，外圆当紫得官荣。武官巡捕看鱼尾，盗贼收擒倍称情。牛角看来牛马厄。山林蛇虎又堪惊。忽眼下如蚕丝发，妻子因何争斗声。金匮奸门招挠事，承浆为酒起喧争。陂池井部相连接，因水逢财却称情。田上见之田地退，口边横入祸全生，酒樽酒肉宜相会，地阁田岸有讼成。若在山林须慎火。又兼家内损财并。命门发到山根上，更过眉上左耳平。只定六旬遭法死，妇人右耳疾来频。白色出没白色初起，如白尘拂拂。将盛之时，如腻粉散点，或如白纸。欲去之时，如灰垢之散。五行属金。旺在秋，相于夏，囚于春，死于冬。发，主哭泣忧挠。润，主哀泣。细，忧重；浮，忧轻；散，病瘥。应在巳酉丑日，旬在子戌旬中应之，及秋月。白色吉凶歌天中春色来年上，斗战刀兵事可愁。左厢必定主忧恼，阳尺将行走外州。发在奸门因妇女，皮乾入狱内遭囚。又主男女相妒害，交友妇须被外求。山根见者主忧囚，男女逢他必死忧。寿上徒囚君不见，堂上父母死堪愁。命门甲匮凶来急，内厨酒肉致伤亡。承浆逢见身当丧，大海遭时主水殃。印堂白气哭爷娘，若在命门兄弟当。奸门若招主私动，中岳横纹家有丧。日月角中忧重服，法令陂池脚足伤。眼下横纹夫妇斗，准头还是竞田庄。地阁横遮牛马损，若侵年寿死公婆。入口分明忧口舌，囷仓上有贼还多。黑色出没黑色初起，如乌鸟尾。将盛之时，如黑发得膏。欲去之时，如落垢味。五行属水。旺于冬，相于秋，囚于夏，死于春。发，主病灾厄。润，主死亦兵亡。枯翳客死，散主病痊。日应在申子辰日，旬应在甲寅旬及冬月，以旺为应。黑色吉凶歌天中必定失官勋，忽于颧上似官刑。若还至下来年上，病患相缠丧此身。天狱年上应狱死，高广逢时病主亡，阳尺过来凶可得，天庭客死在他乡。四煞贼来成凶贼，司空病疾苦缠身。右府生来忧此位，重眉不利远行征。额角黑广善为偷，印堂移徙看他州。山根必死于旬日，太阳疾病厄堪忧。牢狱至眼忧牢，法令入口形分八。更有眉头青色应，白日饮酒还醉杀。眼目更兼赤色间，二旬或讼见血光。外阳发被人欺劫，年上忧死困灾伤。男女忧他男女厄，寿上入耳卒中亡。命下甲匮遭烧死，准头忧病外来殃。黑发三阳黑气多，失官停职事波波。更上发来年寿上，天中有黑见阎罗。黑气入口死于夏，颧上兄弟妇奔逃。奸门切忌女相干，日角若临妻亦亡。井部黑气水溺死，印堂退光非谬假。横飞寿上防逢灾，六十日内须应也。黑气额上父母死，生来眼下子孙殃。若见下来年寿上，自然病起入冥途。黑气三阳至盗门，奸死贼寇岂堪论。更见黑气鼻准上，知君财破避无门。黑生妻部及年上，妻厄身灾非是旺。更兼入井下陂池，切记水殃心莫忘。黑气朦朦散面门，四季切忌小灾迍。若生口入气厨灶，必定遭他毒药人。黑色天中年寿上，更从地阁似烟笼。又如黑色初发散，此个须臾命必终。眉间横入左右耳，百日之中人定死。天明天井忌失财，驿马常防遭险坠。虎角频遭虎犬伤，人中井部水中亡。年寿山根同位断，地阁争田讼见殃。若侵法令遭公讼，大海见之奴婢逃。墙壁生来合中岳，定归泉下哭声高。紫色出没紫色初起，如兔毫。将盛之时，如紫草。欲去之时，如淡烟笼枯水，隐隐然得土木之余气，为四时胎养之气。亦旺在四季，更无休囚。发皆为吉，应日亦与黄色同意矣。紫色吉凶歌紫色天中八时分，兰台月角得财频。法令生来逢印信，终是刑名不及身。寿上俄然一字横，家中新妇喜分明。天门川字将军禄，天井圆珠享大荣。元壁福堂知积庆，若当地阁创家居。山根忽有终加职，驿马全生喜有余。元壁左边迁官职，山林精舍喜相须。陂池位上增余福，中岳横纹贵自如。十天罗十天罗者，天之凶杀之神也。人亦有所像，多满面黑色四起，为死气天罗；白色者，为丧哭天罗；青色者，为忧滞天罗。《玉管照神》局又云：“青色深者，亦主丧死。黄色者，为疾病天罗；如脂膏涂抹者，为酒食天罗；眼流而视急者，奸淫天罗；色焦如火者，为破败天罗；如醉如睡者，为牢狱天罗；笑语失节者，为鬼掩天罗；气如雾昏者，为退散天罗也。论气色定生死诀凡气色者，额上忽有气如尘抹者，名曰医无休废，六十日内死。额上连发际黑气，或白气状如蚯蚓横起者，名曰连天休废，二年内死。左右鼻孔黑气横过如虚气者，名曰垂起休废，不出六日死。左右取下如尘黑气者，名曰灵光体废，一年凶死。颐下拂拂如尘行连项者，名曰缠命休废，八十日内死。印堂上有赤白色血者，名曰毁禄休废，受极刑死，九十日内死。鼻上忽忽如尘起或如粉涂者，名曰理狱休废，主居官破位，三年内死。左右额上拂拂如尘起者，名曰傍行休废，二年内死，财破六亲离厄。左右两眼忽有白气贯入神光者，名曰烖（灾）神休废，一百日内死。口四边白色旋绕者，名曰守魂休废，五十日内死。左右耳边忽若尘成两三条者，名曰飞天休废，一百日内刑狱死。左右耳轮后气如粉气者，名曰飞天休废，六十日内死。脑后连脑，白气如尘飞起成条者，名曰贯中休废，三十日主死，决也。定病气生死之诀五脏有五气，五气各有时。春三月白气入口鼻者死。此得囚死色也。余皆仿之。凡看病人，青色从上入下者易瘥，从下去上者难愈。凡常白忽黑、常黑忽白、常肥常瘦、常瘦暴肥、神魂常静、而恍惚似醉者，色泽常青、而忽昏浊如暗者，丰足不常之变，尽为卒死之兆矣。病人日冥冥妄视舌卷缩者，谓之心照，即日死。面色惨黄唇青短缩者，谓之脾绝，不出十日死。齿牙干焦耳黑而聋者，谓之肾绝。不出旬日死。口张不合，眼睛反恶者，谓之肝绝，不出旬日死。肌肤枯槁，鼻黑孔露者，谓之肺绝，不出旬日死。凡人目下五色并起者，不出十日死。发直干脆者，不出半月死。面色忽如马肝，望之亦如青龙之黑，不出三日死。四墓发黑者死。年上横黑气者死。五命废得紫色者，皆得鬼色死之人也。
杂说上篇大贵之相有三：曰声，曰神，曰气。盖声清则神清，神清则气清。验此三者，其形骨次之。是以古者方技之妙，有闻人之声韵而知其必贵者，得之于神也；有察人之喜怒操守而知其必贵者，得之于气也。故声欲响润而长，神欲精粹而藏，气欲舒缓而静，反之者，不贵也。若夫有声而有神气不应，则其贵必迟；有神而气怯声破，则其贵不远；有气而神声慢，未可言贵也。此三者，幽而难明，元而难测，惟意所解，口莫能宣也。杂说中篇形成而不可变，体具而不可移。大凡形体，惟在完满、隆厚、清润、崇重、平正、华秀、不贵则富也。若怪而粗、古而露、清而寒、秀而薄者，皆非美相也。古人论部位之法，以额、准头、地角、左右颧为五岳，以眼、口、鼻、耳为四渎，以上下分九州十二辰。由此观之，则一形之微，其所该也大，又乌可深浅而论哉？故上自天子，下至庶人，其五脏、六腑、百骸、九窍之形皆同，然其所以为形，则异也。若辨析之，须于三停五行中，先观其妙，次求其部位、气色，左顾右盼，寻根揣本，则贵贱贫富，吉凶寿夭，灼然可见矣。杂说下篇形体身骨，相之根本也。气色，相之枝叶也。根本固则枝叶繁，根本枯则枝叶谢。论相所以先究形体身骨，而后气色也。夫气舒则色畅，气恬则色静，气通则光润，华明见于色，比皆气色之善也。气偏则色焦，气滞则色枯，气蔽则憔悴暗黑于色，此皆气色之凶也。夫形如枯木，心如死灰，淡然不与世惧，此又至人之相，不可以气而论也。（已上三篇，与《玉管照神？杂说》同。）金书宝印上篇形以清奇古怪者，须得神与气合。若神气不爽，则孤露（古）、尘俗（怪）、寒薄、轻沉、非贵相也。得清如寒冰，奇如美玉，吉如苍岩之老松，怪如泰山之磐石，杂之千万人中，见而异之者，乃清奇古怪之贵相。凡有此相，必须操修过人，功业隆重，声闻天下也。形有五宽、五短、五慢、五露、五急、五藏。可谓五宽？曰气色，曰行坐，曰饮食，曰喜怒，全此五者必远大。何谓五短？曰头，曰手，曰足，曰身，全此五者，中流之相也。何谓五慢？曰神，曰性，曰情，曰气，曰行，全此五者，寿而终于迟也。何谓五露？曰眉、耳、鼻、齿、眼，全此五者，清烈孤贵，异显之相也。神露，路死夭折。何为五急？神、气、性、皮、骨，早发而易丧也。何谓五藏？视藏神，言藏声，见藏色，思藏息，听藏气，全此五者，清贵远大之相也。前此六说中，有可采宜更致思，定有所得。五恶杀：两眉短尖，眼常如泪，此为卒暴杀；鼻折准头，曲斜羊视，此名自吊杀；目睛黄动，口不合唇，此为扛尸杀；肉横四起，暴露不捡，此名凶暴杀；眼中赤筋，眊反强视，此名斗亡杀。苟有一焉，皆不能善终。常以此言为当也。金书宝印下篇山川丽秀而气不同，此人之生，其形性所有有厚薄、轻重、清浊之异也。故闽山清耸，人俗于骨；南水平而土薄，人俗于情；北土厚重，人俗于鼻；淮水泛浊，人俗于重。若宋人俗于口，蜀人俗于眼，鲁人俗于轩昂，江东江西人俗于色。如此类者，皆风土致意故也，论相而及此者，几于神乎？唐举论相，不好言行，而好论色，不好言声，而好言气，余以为深意也。盖形声一定而不变，所以易；色气屡变而不一，所以难。若唐公者，是故欲精其难能也。尝得其所著《论气色》之文。夫人之气色，皆发于心，萦于肺，触于肝，散于脾。故气色光而神静血通，饮食流畅，喜之也；气色昏则心乱血滞，饮食胀逆，忧之也。喜忧之侯外见，则浮如薄云之濛日；内见，则隐如圭壁之有瑕。或盈而惨舒，或发露藏息，长者如丝，细者如毛，圆如粟，长如麦，斜如倚竿，皆气色之现也。极致目力，彻旦而视之，忧喜足征。面部一百二十位人生也虽有善恶之形，而贵贱未可分；虽有吉凶之色，而祸福莫可详。是以圣人以一面之形分百二十之部，上应三才，下配五岳，俯仰天地之位，辨别内外之方。见其形，则知其贵贱，察其色，则验其吉凶也。其为至赜至深，莫可得而隐也。且天中者最中之位，以象人主，所以威制万吉，故刑狱在旁，兵卫在后，公卿前列，府库左右。精舍为神灵之府，故动于眉睫之上。学堂为聪明之馆，故近于耳门之前。目者受色福，故妻儿俱列于目下。财者为人之贪，故盗贼依于金匮。山林近于仙路，弓弩落于边方。承浆近口，日角居天。且上停者又为天，曰主禄；中停者又为人，曰主寿；下停者又为地，曰主富。三部亦为三主：上停初主，中停中主，下停中年末主。故上停丰满，初年福禄；中停隆厚，中年成立；下停缺陷者，晚年破散。大体吉凶贵贱，无所不摄，今略举此数端，可皆以此求之。中央直下一十三位天中，主过事，又主官禄。高起直者，初年得官；平满者，宜远行有官禄，缺陷者，主刑狱死。天庭，主三公贵品之部。若有骨起者，当为卿监。骨起而两边元角应之，必任宰辅。有黑痣缺陷，主刑死。一名天牢，主贵人之牢，亦名鸿胪寺，亦名四方馆。骨陷色恶，不宜此处任官。司空，主天官三公之部。骨起光泽者，当任三公九卿，色恶不吉。中正，主群僚之事。详品人物之思，亦主官位高下进退。骨起色润泽，主官不歇灭。印堂，主天印两士。亦名扬阙庭，掌符玺之官。方寸起而莹者，二千石守。方寸平而静者，三品任官，不离阙庭。方寸陷者，亦主富贵。眉连接不广，一生无禄。当旁有黑痣瘢痕，事或不吉也。山根，主有势。断绝主多厄、无兄弟。狭薄而低者，并无势力。眉鼻上亦名玉衡。又庭中平满，或有奇骨伏起者，招国祖之喜。但衡上依依山侵，则名闻朝野。若陷洼而目得见者，则情浅识露，谋事难成。年上，主己身之疾病。骨肉起，一生无疾患。陷缺者，主恶死。有黑痣者，主贫苦。寿上，主命之长短、事之吉凶。陷缺者无寿。又名怪部。青色赤黑交错，怪兆也，应林木为怪，应栏枥牛马为怪，应井灶釜鸣井沸为怪。准头，主富贵贫贱，百事吉凶。端正圆平直充满者，富贵有官。准头齐者心性慈，准头分妨克儿，左为兰台，右为廷尉。成就平好者，聪明见识。人中，主人心性，亦主子孙，深直端广者，忠信有子孙。中蹇而短者，夭命孤独贫。有黑痣，女人当自嫁。正口，主信。又充实平正梭成者，有信行，薄弱缺陷者，多诈妄。有黑痣者，主贵吉利。承浆，主饮酒。如有黑痣，不宜饮酒，醉而当死。平满者一次五斗，常朝酒食。一名药部。主服药。色暗，服药不得力。地阁，主地土屋宅。平厚者多田宅而富，狭薄者主贫苦。颏颐，主贫富。圆厚平泽者必富，尖陷者贫穷，长者主克害骨肉。天中横列八位天狱，一名理狱，主刑厄。平满者不犯刑狱，缺陷及色恶者，多遭狱厄。左厢，主丞相。平满者吉利。骨起者与伏犀相连者，当入宰辅。陷缺坎者，亦多灾厄。内府，主金玉财宝，骨起平满，家累珠玉，身复仁孝。缺陷者消折，亦狱死。高广，主方伯之座。丰起者，当任刺史。平，吉利。有黑痣，少丧父母。阳尺，主近佐之官。肉骨丰起，位佐郡之职。缺陷者，主官歇灭。有黑痣者，客死他乡。武库，主兵甲之吏。骨肉起者，宜任病之官。若有瘢疵缺陷者，不宜任此职，亦从军之败。有黑痣兵死。赤色主斗伤，黄色不宜受寄尸兵。辅角，主郡守之位。骨起而色明者，主任藩府一名弓弩。有黑痣，主兵死。微黑，主退官，失禄，赤色暴病，或争竞官职。辅骨大即官大，辅骨小即官小，如无骨不可求官。边地者，主边郡之职，亦主远行吉凶。肉起吉利。边地骨峻起者，主护御之权。黑色，不能远行。陷者，为奴仆使。有黑之色恶着，不问男女，皆客亡。天庭横列八位曰角，主公侯之坐。充满洪直骨起者，主御前常坐。光泽，行人避道。天府，一名王府，主入朝否藏。是故天府枯燥，有官而无道。房心，主师侍之位。骨起者，为人之师。骨起而黄色光泽者，为国师也。恶者非时主病。上墓左右，主父母之位。骨起者宜父母。光泽，子孙满堂，黑痣缺陷，主溺死。枯燥者，父母不能葬。四煞，主手足妨之病，四时煞害之事。黄色忧伤损，黑色被贼。引缩缺骨，起居皆忧煞害。平满光泽者，一生不被害。战堂，主征战事。色斑恶者战不还，色好平满战胜。缺陷兵死，骨起为将。驿马，主乘骑之事。色泽者如乘马去，缺陷者无乘马之禄，色恶者乘马有死。吊庭，主丧亡之事。吊庭白如梨花，父母死。微白，即披服。及黑痣，丧服多时矣。司空横列八位额角，主公卿之位。缺陷一生无官。骨起为公卿。一名额中。色红黄者大吉。黑色主死，色恶主厄，向人叩头。赤色发如豆，主刀兵死。上卿，主正卿之位，亦主家乡，骨肉起而常光泽，为官必亲御座。色恶，远离家乡。少府，主府寺之位。骨起者任府寺。色恶，有官主失职。右府黄起，贵人征召，不出季月应之。交友，主朋友之位。骨起及色红黄者，交友辅强。缺陷者一生寡合。色恶，与朋友争竞。色青，外妇相爱。色赤，外妇求离。色白，妻有分离。道上，主出行之位，亦名衡上。骨起，一生常在道路。平满，一生不出游。缺陷及色如马肝，主客死道傍。交额，主福禄之位。骨起肉起及色好者主有福德，黑痣者吉。色恶及缺陷者，一生不崇福德。重眉，主勇怯之位。骨肉如重眉，主有勇富贵，缺及色恶，皆主怯弱贫贱。山林，主野积之象。山林广厚，必多藏蓄，又多势力。浅薄无势力，不可委任大事。一名崖色。有黑痣入山林，主被虫伤，亦名四季、天子，即看兵马强壮，四方人物美恶。色黑，四方有贼。黄色，四方安静。凡人色黑，不宜远行。中正横列九位龙角，为显贵之位。有骨肉端美、从眉上积起涉额如龙角者，主为使相，女人为后妃。若形盘薄状如蚯蚓者，必多妒忌也。虎角，将帅之位，当主兵权。一名疑路，主行之象也。色好宜行，色恶慎出，有黑痣者行不远。牛角，主权贵之位。骨起如角者，使相之权。辅骨，乃职制之位。骨大者官职大，骨小者官职小，缺陷者终身无禄。元角，主官禄之位。骨起有角者全禄，无角者不可求官。斧戟，主金吾之位。骨肉起者有兵革之权。色好，武选清显。陷者兵死。华盖，主邪正之事。深厚，主寿有官。短促，刑狱少寿。浅薄，殃邪。一名厄门。有恶色黑痣及平落，主暴死。一名皮布，干枯者主经商销折。福堂，主福禄之事。丰厚者，有官禄，无灾，富寿。狭薄者贫夭无官。一生又遭非横之灾。郊外，主出行之事。若恶色，不可远行。骨起者，一生不可出游。有黑痣缺陷者，他乡死。印堂横列八位家狱，主刑厄之事。平满润泽者，一生不徒囚。一名频路。若是常不洁者，主多忧，陷缺者狱死。蚕室，主女工之事。平满光静，家内宜蚕。缺陷，无田蚕。色恶，妻妒不良。林平，主仙道之位。骨肉起及色常光泽者，修道德。或急或恶缺陷者，服药死。精舍，主僧道之位。平满色泽，释慧有成。缺陷色恶者，释无成。嫔门，主要宫嫔之位。丰润色好者，妻妇吉庆。缺陷者妻妇厄。劫门，主劫盗之位。骨起肉丰及色好者，永不被盗。有黑痣，常被劫。发恶色，劫贼。青路，主私路出入。色莹泽好者，出入则吉。色恶者，不宜出入，则有厄难。巷路，主公路出入。色净平者，出入则获福禄。色恶者，出入则有凶恶也。山根横列十位太阳，主口舌喜庆。色恶，主斗讼。有黑痣，常忧争竞。色好，男得好妇，女得好夫。中阳，主家室之事。青色，夫妻欲离。黑色，主病。赤色，夫妻斗竞，其色好，得暴财之吉。少阳，主灾厄。黑色有厄，平静少灾，青色起入目者忧。色显，鞭棰之厄。外阳，主相谋之事。黑色主被人枉谋。青色，被冤枉死。鱼尾，一名盗部。主盗贼之事，有黑色，为盗所害。色好，一生不被盗。缺陷，是贼人也。色恶，被引也。奸门，主奸私之事。有黑痣，为奸盗所害。奸门有肉起，淫秽不避亲疏。色黑，坐受奸刑。发色好，得美妇。天仓，主食禄之位。平满圆成肉丰。主食禄。此中不满，纵得官常得贫任。一名军门。有黑痣陷缺者，有军中之难也。天井，主财帛之位，。平满，富盛。有痣，井厄。天门，主开阖纤占之事。又名地户。发好色，主吉庆之事。发恶色，主妇人与争讼。元中，主修行之路，在天门之后近耳也。丰广者，学道有成。有黑痣，不可出家，主虚诞而无成。年上横列十位夫坐，女左为夫坐，男右为妻坐，主夫妻吉凶之位。光泽端满者，男有好妇，女有好夫。有黑痣者，男主妨妻，女主妨夫。长男，主长男之位，定长男好恶。黑痣，主妨长男。中男，主中男之位，定中男之吉凶。非时发赤色如豆者，不出一月，共妇斗竟也。小男，主小男之位，定小男好恶。妇人有黑痣，则主妨夫。外男，主外子亦主孙息之位。如有黑痣，害父母。一名外宅。色平满好者，男得贵家之妻，女得贵家之夫。目下都名房中，春若三月青黄色者，有子之象。男有黄色者生女，女有黄色者生男。白色，子死。赤色，子厄。皆以四时气推之。有黑痣，忧子灾。目下端平光泽，生男女尤多。金匮，主金银之位。平满光泽者，主积金银。枯陷者，主财乏。有黑痣，主有财被盗。盗贼，主偷盗之位。平满者，不被盗贼。发恶色，即是贼。内禁，主内禁口舌之事。平满者，一生不说人长短。缺陷有黑痣，常怀毁谤。游军，主边远之职。平泽色美者，宜任边远之官。色恶，不宜远行。书上，主学堂之位。若不洁净或有黑痣缺陷者，主无学问。寿上横列十位甲匮，一名财库，主财帛之库。平满光泽者，一生足财。若陷缺色翳者，一生乏财帛。往来，主行人之位。色泽红黄者，行人不出月内至。枯燥者行人不来。堂上，主六亲之位。色红黄，主亲戚相聚之西湖那。色白，主丧父母兄弟。端正，看人难易之位。色枯燥缺陷者，性难。色泽端正者，主性易也。姑姨，主姑姨之位。左看姑，右看姨。骨起肉色好者，姑姨美好。枯燥则姑姨多病。缺陷者，无姑姨。权势，主权势之位。端圆丰泽者，有权势。毁者，无权势。兄弟，主兄弟多少之位。右为姊妹之位。左偏高妨兄姊，右偏高妨弟妹。端阔光泽者，兄弟强众。两颊如鸡子，单身一世。外孙，主外孙之位。看平满光泽色定，外孙多吉少凶。命门，主寿命长短。骨起入耳，必百岁不死。有黑痣，火烧。赤痣，兵死。色恶，常疾病患。学堂，主学识之位。骨隆端色净洁者，文学聪明。骨陷色枯黑痣瘢疵者，无学问也。准头横列八位号令，主号令之位。端净分明者，主施设号令，众数咸伏。若无，出令令人慢之。一名寿部，长而美，重而分，主寿高远。上灶，主宅舍之位。平满，主好宅舍。缺陷，无屋可住。宫室，主人房室之位。天子曰掖庭。色恶及缺陷者，主妻妇病厄，天子则主嫔妃疾厄。典御，主仆使之位，看奴婢多少。平满，一生不乏奴婢。陷缺枯燥，一生无奴婢。囷仓，主食禄之位。平满，主有禄食。缺陷，饥饿死。发青色者，主忧官灾。后阁，主寄居之位。骨肉丰起，一生不寄住。缺陷，定他乡之馆也。中门，主富禄之位。平满无黑痣者，主家道富。缺陷，一生无禄而贫。兵人，主兵使之位。平满者有兵驱使。缺陷急恶，无兵使用也。人中横列八位井部，主田宅之位。平满者，宜田宅。缺陷者，一生无宅居止。有黑子，溺死。帐子，主厨帐之位。丰润，主有厨帐。窄狭，主乏厨帐。细厨，主饮食之位。平满者足，缺陷乏饍（膳）。发恶色，为食死。白色，咽酒食致死。黑痣，饿死。黄色，暴死。内阁，主闱阁之位。丰满者，闱阁深远。色恶，闺阁浅秽，缺陷亦然。小吏，主看多少有无。妓堂，主妓乐多少，女妾有无之数。媵妾，主要妾媵多少。平满，家足妓妾之乐。婴门，主医学之位。若缺陷蒙翳，亦不喜服药。正口横列八位元璧，主珍宝之位。高峻色美，家蓄金玉。色恶缺陷，金玉散失矣。门闺，主闺闱之事，亦主闺阁深浅。色恶者，闺闱有变。比邻，主邻宅之位。平满色好者良。缺陷色恶者有黑痣，多邻有恶人。委巷，主里巷之位。如恶色发，出入被劫。骨肉起者，无贼害。客舍，主宾客之位。平满端好者，好宾客。缺陷者，不喜见人。兵兰，主走使之位。缺陷者，家无走使。家食，主谷食之位。平满色美，足粮食。缺陷色恶，虚名。商旅，主兴贩好恶。山头，主路之位。平满者，出入无险难，缺陷者，多灾也。承浆横列六位祖舍，主父母田宅。平满光泽者，足祖业。缺陷者，无田宅。有黑痣，主弃祖移居。外院，主牛马庄田。平满，足庄田牛马。缺陷者，无。色恶者，牛马损矣。下墓，主墓田之位。平满色润，主有墓。缺陷色枯者，积代不葬。野土，主鸡犬猪羊多少，子孙进益之类。荒丘，主外国之类。平满光泽者，宜外国游行。天子，巷此中平满，主外国来朝。钦库，主车行之位。方满主宜乘车。缺陷，乘车骑有厄。地角横列七位下舍，主外宅多少。平满多外宅。缺陷有黑痣者，贫而无外宅也。奴婢，主奴婢之位。平满者，多奴婢。缺陷黑痣，一生奴婢乏使。碓磨，主碓硙磨坊之位。坑堑，主厄难之位，有痣者，主堕坑险死。陂塘，主要池塘之数。平满者，足陂泽，缺陷者，无田湖。有黑痣，主要涉江湖而死。发恶色者忧口舌。鹅鸭，主蓄禽养之利。看多少之数。大海，主水死之位。赤色，溺死。黑色，失尸。黄色宜涉江湖矣。二仪相应肃肃出乎天，赫赫发乎地。两者交通已成，和而万物生焉。此乾坤二仪之应也。故能富万物，盛德大业，无所不至矣。且人之二仪者亦有象焉。以头为天，以颏为地，又以天庭象天，地角象地。此两位欲得丰满相朝，上下相应，故亦能富贵福禄矣。五岳五岳者，上应天之五星，下镇地之五方。高峻敦厚，所以卓然立与乾坤之内者，以其相资而成天地之大也。人亦有所象焉，故额为横岳，欲得方而广；颔为恒岳，欲得圆而厚；左颧为泰岳，右颧为华岳，左右欲得圆而正；鼻为嵩岳，欲得高而峻。故五岳法，须要丰隆而相朝，高峻而不陷，乃相之贵矣。四渎地之四渎者，所以相朝，以接其流通。人之形貌，亦有象焉。且鼻为济，目为淮，耳为江，口为河。故四渎欲得端直、清大、明净、流畅、涯岸成就者，则应于神，故贵而多智也。若夫丑而不端，则为愚人。毁而陷者，则为贱类也。（《人伦风鉴》同）五官五官者，目为监察官，鼻为审辨官，口为出纳官，耳为采听官，眉为保寿官。五者欲得清而秀，丰而隆，或一官好，则贵十年。或有缺陷者，及丑恶者，凶。六府两目上为二府，两辅頬为四府，两颧骨为六府。六府者，欲得平满光而莹。若一府好乃富十年。或有缺陷疵瘢黑痣者，凶也。五行所生木为仁，主英华茂秀，定贵贱也。火为礼，主势威猛烈，定刚柔也。金为义，主诛伐刑法、厄难灾危，定寿夭也。水为智，主聪慧明敏，定贤愚也。土为信，主要德载万物，定贫富也。五脏所出眼出为肝，又主筋脉爪甲。心出为舌，又主血气毛发。肺出为鼻，又主皮肤喘息。脾出为唇，又主肉。肾出为耳，又主骨齿也。五表所属之方耳属北为壬癸水，眼属东方甲乙木，舌属南方丙丁火，鼻属西方庚辛金，面属中央戊巳土。五行相生歌耳有垂珠鼻有梁，金水相生主大昌，眼明耳好多神气，若不为官富更强。口方鼻直人须贵，金土相生紫绶郎。唇方眼黑木生火，为人志气多财粮。舌长唇厚火生土，此人有福中年昌。眼长眉秀足风流，身坐金章朝审堂。五行相克歌耳大唇薄水克火，衣食贫寒空有智。唇大耳薄亦如然，此相之人终不贵。鼻大眼小金克木，一世贫寒受孤独。眼大鼻小难为成，虽有资财寿命促。舌小耳大水克火，急性孤独区人我。耳小舌大亦不仁，悭吝心恶多灾祸。舌大鼻小火克金，钱财方盛祸来侵。鼻大舌小招贫苦，寿长无子送郊林。眼大唇小木克土，相此之人终不富。唇大眼小贵难求，到老贫寒死无墓。五行比和相应耳反须贴肉，鼻仰山根足。眼露黑睛多，唇反齿如玉。脸近于眼口，必主公卿福。只恐寿不延，性气刚难伏。四堂学位一曰眼为官学堂，欲得长而秀清，黑白分明，主有官职。二曰当门两齿为内学堂，欲得白而平正、密而莹大者，主有忠信德行。三曰额为禄学堂，欲得方而广、莹而峻，主爵禄富贵。四曰耳门之前为外学堂，欲得平满光莹，主聪明学识也。三辅学堂上辅学堂者，身自天中至印左右横列十位，谓之二分部。光润全起，成就平如径寸，主大贵，出将入相，官至二品。更若中辅全者，位极人臣一品之职。上辅有一部缺陷，仍以中下辅参之。此而不成就，止主参领权务，出五主命，官至二品。或中下全陷无部应得，主给承郎。侯武更东西岳起，地角高额相应之时，节戟方面，或中辅更一分应之，必为真宰之位。当荣极旺二十年早遂，中限当秉生杀。若下辅二分应者亦无缺陷，当主大权。然下辅主繁冗之职，即不能久居相府，当镇方郡，必建旌旗。若下二分与上辅全备，即使相矣。若上合一分、中辅一分全者，亦主内制清要之位。或只相部合一分五厘，余别无应，形足气清，必给谏御史之职。更中辅五厘应之，必殊常紧要之位，才名挺动四方。中辅二分全者，应为成就，主卿监使相兵将之权。或东西岳起，地角朝厚，武官主侯伯之封。中上三分全好者，大权。一为皆小通无滞，一为旺二十年。所谓兰膏成就，学堂宽博，真贵人也。若学堂或圆或方，五分俱起，统摄万邦助国王，侯伯之相。以上若一位枯干，恶色、乱纹痕，皆为破陷，虽郡城职位，多滞迍 也。中辅学堂者，自山根下至准上两眼正口并额骨六位，谓之一分位。若位丰隆，或若红紫色光泽，无断纹痕、翳黡黑痣，主都察台阁清资。不然，兵刑之位，一生少滞无灾，有声名。更下辅一家全应，必为四品荫深（一作卿监）正郎之职。若下辅二分全与中辅俱好，即三公尚书侍郎。不入两府。有威权重名动朝野，武臣则建节方外将帅之权。其下辅成其中辅有五厘不成就，亦主卿监四品官。若中辅全就而龙虎外起，并主三品之位。如形神端静，部位相称，骨气清秀，头角深长，高入发际，主给谏轻要之职。其气昏浊，部位不明，疵瘢黑痣，是谓缺陷有破，乃一生少权，无声多滞，官职歇灭。凡相人宜细详消息，则不失矣。下辅学堂者，自元璧下至颐额四位谓之二分位。二位丰满明泽光润而全成就者，主卿监正郎、兵将藩府、繁剧要务之任。如武臣，则防团刺史守边之职。如二分俱备，只左右破陷四厘者，可取准头应之。亦主有五品、三品职官。武则诸司使副之位，然须多滞，晚年方达者。下辅每分即有五厘、两处共成一分者，京官幕职而已。若中辅兼得二厘，光润丰满，亦可位至员郎。或即上辅两三部中相应合，成一分七厘者，主正郎声望清显。其上中下三辅合得八厘者，文主令禄幕府之官，武当借职班行之位。若三两处每处二三厘合成一分者，虽无官职，亦主衣食自足。若上部一分学堂，员郎之位，二分学堂，两眉分制，或中下学堂应之，则将相资财职。上部学堂二分，其三分者，不入两府，主兵奖之权。共得四分者，出将入相。五分全就者，总摄四方，贵不可言也。上左右十位二分，中六位一分，下四位二分，都计无分此也。
说歌道为貌兮天与形，默授阴阳秉性情。阴阳之气天地真（《人伦风鉴》云：“阴阳之气氛氲。”），化出尘寰几样人。五岳四渎皆有神，金木水火土为分。君须识取造化理，相逢始可论人伦。贵人骨格定奇异，看之乃为神仙邻。若非古怪即清秀，若非端正即停匀（《人伦风鉴》云：“丰姿不嫩仍端异。”）骨格洒落松上鹤（清），头角挺特真麒麟（古）。森森修竹锁流水（秀），峨峨怪石收闲云（怪）。昆山片玉已琢出（端），南海明珠光照室（异）。夭桃繁杏媚春华，可怜容易催风日（嫩）。坐中初看似昂藏，熟视稍觉无晶光。语言泛泛失论序，举动碌碌多仓忙。若人赋得此形相，薄禄为官不久长。坐中初见似尘俗，熟视稍觉多清凉，议论琅琅悉可听，容止悠悠而细长。若人赋得此形相，高名美誉揽金章。更看面部何气色，数中惟有火多殃，青多忧饶黑多病，白多破财黄乃昌。湛然沉静无瑕翳，青云万里看翱翔。富贵贫贱生处意定，但把形神来取证。一部吉兮吉必生，一部凶兮凶必应，部位吉凶各有主，存神定意详观听。妙理不过于五行，当究五行之正性。木瘦金方乃常谈，水圆土厚何须竞。不露不粗不枯槁，三停大体求相称。火形有禄终须破，奔走贫寒多阻挫（《人伦风鉴》云》：“惟有火形尖更露，纵饶得禄终多破。”）。虽因神秀暂荣华，四十之上亦难过。其余相法固非一，天收地敛终无失。气和神定最有常，骨耸额宽根本实。腰背端如万斛舟，瞻视盼顾如星斗。肉隐骨中骨隐体，色隐神中神隐眸。若人赋得此形相，定知不是寻常流。气宇汪洋有容物，智量深远多权谋。动作令人不可料，时通亦自为公侯。易喜易怒属浅薄，易骄易满属轻浮，浅薄轻浮神不定，一生自是常常忧。欲知富贵何所致，马面（《人伦风鉴》作“马耳”）牛头耸鼻梁。有声有韵骨格清，有颐有面含神光（《人伦风鉴》云：“起坐昂昂多神气。”）欲知贫者何所分，面带尘埃眼目昏。出语三言不辨两，凹（《人伦风鉴》作“凸”）胸削背仍高臀。赤脉纵横贯双眼，杀人偷盗身无存。人生具体皆相同，贵贱相近有西东。冲和而上主轻清，认其清者宜高崇。滞伏而下主重浊，认其浊者皆凡庸。清浊一分知贵贱，贵贱不离清浊中。大道无形故无相，此理原来本至公（《人伦风鉴》云：“吉凶生于一念中。”）人能移恶归诸善，自然可以消凶灾。人能安分委天命，自然可以济穷通（《人伦风鉴》云：“自然可以起凡庸。叔敖阴德故所劝，上相相心今孰同？”）。予作此诗真有理，寄信贤者莫匆匆（《人伦风鉴》、《洞元经》同）。又歌受气成形，三才俱备，清则富贵，浊则灾否。但看贵人，神清气爽，美目秀媚，骨要坚隆。骨肉相继，骨谓之君，肉谓之臣，骨过于肉，君过于臣，此乃贵人，长寿无迍。龙骨吞虎，生必豪富，虎骨吞龙，一世贫穷。下短上长，富贵吉昌，上短下长，遍走他乡。面黑身白，位至相国；身黑面白，卖尽田宅。面粗身细，一生富贵；面细身粗，贫困而孤。额耸而隆，不受贫穷；额方而广，有田有庄。额骨而高，必为僧道。额上有纹，早年艰辛，若是女子，夫位难停，额窄眉深，卖尽资金，额有伏羲，不富则贵。眉秀而清，四海闻名；眉如初月，衣食不缺。眉骨而高，长受波涛；眉有旋纹，父母不停。八字眉分，一生孤贫，眉头相连，寿短不延，眉生纤毛，上寿坚牢；眉硬如锥，晚岁饥栖，两眼藏神，富贵高名；鱼尾插额，位至相国。睛色有黄，为人不良；若是黄紫，刀剑中亡。斜视如流，为性奸偷；三角有光，贼性难防。四白羊睛，杀子不停；反视斗睛，为性不平。睛露脸高，促寿不超；鼻头圆红，不受贫穷。若要清贵，年寿通隆；鼻梁曲陆，一生孤独。鼻如鹰嘴，啄人脑髓；鼻梁骨横，卖尽田园（《人伦风鉴》云：“破尽平生。”）鼻有纵纹，克子不停；鼻头素紫，晚年穷死。口紫而方，广置田庄（《人伦风鉴》云：“口如吹火，孤寒独坐。”）；口上有纹，失约无成。口薄而轻，亲业如倾；露齿结喉，走遍他州。耳有垂珠，富贵双居（《人伦风鉴》云：“衣禄有余。”）轮廓皆成，一世丰荣（《人伦风鉴》云：“耳内生毫，寿永年高。耳生黑子，多招是非。”）。鼻梁耳返，卖尽田产。耳如箭翅，贫穷破祖；耳耸而朝，富贵年高。发疏而细，位过两制；发粗如麻，贫穷可嗟。女人发拳，克夫连绵；妇人发黄，遍走他乡。手如噀血，衣食不缺；手软如绵，衣食自然。手纹如丝，必为贤士；手纹横生，不聚资金。纹如铁斧，法死众睹（《人伦风鉴》云：“纹如戈矛，法死不留。”）；手上露筋，一世艰辛。声如破锣，田产消磨；声鸭声喑，家计如倾；声如大铙，一世波涛。舌上有纹，牛马成群；舌如红莲，广有田园；舌短唇长，晚岁慌忙。足下有纹，大旺子孙；足有龟纹，一世清名；足下黑子，富贵贤士。曲背驼腰，子孙不超；鸭步鹅行，富贵家荣（《人伦风鉴》云：“富贵清名。”）。行若蛇行，亲业如倾；蛇胸鹊筋（《人伦风鉴》云：“蛇骨鹤筋”），贫穷贱人。头大有尖，富贵长年；头大无肩，晚岁孤寒。身大头小，寿数极夭；三停不直，不为贵格。南人北形，富贵高名；北人南形，产业如倾。男人声雌，破却家资；女人声雄，夫主不停。眼下干枯，定杀五夫；齿露声雄，杀夫贫穷。更若有须，不可同居；形容如鬼，杀夫不已。面如哭形，家业不成；面上生靥，夫位高判。形寒额尖，夫位须死；若是男子，亦复如此。人中黑子，主养他子；口上生者，吐血而死。泪堂生痣，子孙难继；黑子口旁，是非难防；兰堂生者，富贵寿长。眼下并纹，子息难成；纹理入口，饿死不久。法令入颐，一生富贵；纹入承浆，寿限高强。令纹傍口，财帛难守；鼻准有纹，溺水而死。骨怯神怯，三犯须倾，形重骨刚，寿命延长。三停隆直，富贵无敌；行步身斜，破亲亡家。脑有玉枕，九十为定；鼻梁不正，四十绝命。鼻曲唇掀，寿夭不延（《人伦风鉴》云：“孤独如梦。”）；肥人结喉，寿短不留；带杀双兼，恶死居前。有胸有背，富贵无穷；有背无胸，晚岁孤穷（《人伦风鉴》云：“有胸无背，贫贱如流。”）。声音如嘲，贫贱不贵；身小声雄，位至三公；身大声小，早岁折夭。此法秘之，如金如宝（《人伦风鉴》云：“千字文同上。”）。相法妙决相人形貌有多般，须辨三停端不端。五岳四渎要相应，或长或短不须论。额要阔兮鼻要直，口分四字多衣食，头圆似月照天庭，眉目弯弯多学识。眉头昂而性必刚，纵理重重入天仓。下视之人多毒害，羊睛四白定孤霜。鼻头屈曲多孤独，项短结喉神不足。男面似女女似男，心悭藏事多淫欲。眼眇虽有小精神，更观黑白须分明。运观有威近秀媚，披缁学道好音声。眼镜黑少白多恶（《玉管照神》云：“黑白分明定知略。”）眉长眼细足人情。眼镜若露唇皮反，男忧恶死女忧产。若是头圆须出家（《玉管照神》云：“若还不是出家，在私必定遭天难。”）。耳无轮廓多破散（《玉管照神》云：“耳无轮廓破纹多，细小无珠命短薄。”）。耳若耸长有轮廓，衣食自然终不薄（《玉管神照》云：“身与腰相应著，忽若偏时终薄落。”）。头大身小性悭贫，身大头小多消素，坐要端兮立要直，不直不端无见识。先笑后语定非良，不言不语人难测。面上看来眉不同，一上一下形如虫。如此之人若与交，眷属之人亦不终。仔细看之须寻古，但看金木水火土。相刑相克定取形，若也相生须得地。人中斜曲主横死，上唇牵露多辛苦。左眼小而右眼高，久母必定幼年抛。右眼小而左眼反，家财宫中多破散。更须看眼与单重，再拜父母添宗族。南人似北多富贵，北人似南只有名。有背自然能负荷，学堂学馆广中亲，何须眉目定其贵，先看骨兮次看肉。骨肉两般事更别，清亦贵兮浊亦贵。真浊真清方始贵，若还认得浊中清，早当食禄归宫位。清怕浮而浊怕实，更怕眉尾粗是一（《玉管照神》“陈搏先生袖里金”同。）又云面圆人亦好，更审声音语须小。如此之人若与交，面前背后心难料。大凡相法识根源，金木水火土相连，相克相刑多破败，忽若相生富有年。神秘论人之所禀在精神，以火为神水为精。火本藏心心为志，精备而后神方生。神生而后形方备，形备而后色方明。是知色随形所生，气乃逐生各有形。有形不如有骨，有骨不如有神，有神争如有气，神之得气旺于春。大都神气赋于人，神气若油人若灯。神安自然精可实，油清然后灯方明。夜宿此心如寂寂，日居于眼觉惺惺。有时又有清中浊，有时又有浊中清。更兼风韵细数藏，坐久凝然力转强。如此之人堪立事，轻浮浅薄便寻常。其次更看形与骨，骨细皮肤软而滑。要观生就与未就，旋有旋生终可久。或然未好已先盈，花未开而实已生。老人不欲似后生，老者应须要老成。男子不欲带女相，女人不欲似男形。阴反为阳夫早死，老怀嫩色寿星倾。丈夫女人两般评，女要柔兮男要刚，女人属阴本要静，未言先笑定非良。良人有威而少媚，娼妇有媚而少威，令人一见便生侮，所以居身在至微。木要瘦兮金要方，水肥土厚火尖长。形体相生最为吉，若然相克定为殃。金得金，刚毅深；木得木，资财足；水得水，才学贵；火得火，威武播；土得土，多仓库。金不金，反沉吟；木不木，多孤独；水不水，多官鬼；火不火，多凶祸；土不土，多辛苦。（已上形论）只于形体本先瘦（木），次后初肥最为要（水生木）。若然始瘦又枯干，木带金兮灾愈繁。一如形体本方正，次后背隆最为应（土生金）。若然始方却又尖，金见火兮实为灾。初中最好末生灾，腰臀都小步不开，初中不好末生好，腹肚初生悬壁倒。有臀有背能负荷，无背无臀空老大。看前虽好未为好，看后须好好到老，马上大兮马下小。更兼藏气与藏神，八座三台官岂小。有财之人面似方。有土之人多在背（守土）。其在清资并极贵，面似月兮神似贝。有时举眼随身起，有时接语如身转。近观有媚远无威，久视方明初似晦。更有一法何所谓，只有锋芒始为贵。器宇潇洒风韵美，如此之人岂常类？信知颧骨有四般，入耳无边寿数宽。插上天仓须两府，发髻之下当守土。清奇古怪秀异端，七者为身亦合论。清而无神谓之寒，异若无神多削弱，端而无神谓之粗，七者有神乃众殊。远视之人心必远，视高之人心必高，视平之人心必善，下斜偷视主心豪。眼睛若露终凶死，精神矍铄亦徒劳。须知眉平眼又平，必然为道又为僧。紫衣师号如何得，伏羲骨肉顶中生。眉眼多生神杀现，纵为僧道不成名。少年得第踏青云，眉目分明气骨清。眉目分明气骨俗，只有文章岂有名？更有一般行尸肉，须看肩高与头缩。要知南人面似北，身大而肥有水色；欲知北体似南人，体厚形小气薄清。南人似北终须富，北人似南终享荣。富人不过厚其形，贵者当论骨与神。贵在于眼富在耳，贵人同富误于人。不贵似贵终须贵，不贫似贫终须贫。贫中地贵因何识，看取驿马先生骨；富中反贱又何分，胸高骨寒神太昏。借问相中何取寿，认取声名骨又秀，若或气短骨又露，四十之前寿必故。耳要白兮口要红，眉清目秀鼻如筒，更兼六府相朝揖，富贵一生到老终。鼻梁安兮山根折，少哭尊亲并骨肉。弟兄无一眉粗短，耳无轮廓主无儿。更有一法须要识，结喉露齿主妨妻。大凡须看气与色，色浮皮外气居皮（皮外者色，皮内者气）。来时如茧去牵丝，去似马尾将欲撒。为福定随日影去，为灾直须终日聚。不拘青黑与红黄，但认发之在何处，若能依部以看之，足知多善与为恶。称意之人何所识？看取三光并五泽（三光，两目上，鼻金耸，两耳珠，准头为泽，印堂两金并地阁）。若还诸事不如心，其位自然皆暗黑。形滞之人行步重，神滞之人声必硬，色滞之人面尘埃。飞禽走兽有数般，莫将禽向兽中看，瘦长但向禽中取，肥短之人以兽观。似虎之人取其项，似犀之人取其背，凤要眼长鹤神削。似禽不嫌身瘦小，似兽若肥为最要。禽肥必定不能飞，兽若肥兮安能走？吁嗟流俗不知因，要知飞走取其形。若入正形须大贵，依稀相似出群入。日角龙文虽谓奇，所谓不吉仍何为？三尖五露不入相，所为若善福相随。若不以心而论相，是将人事逆天时，若还人心相应相，相遂心生信有之。大凡微妙不难识，要在心通与眼力。但将此论细推之，长短于中无不得。（《人伦风鉴》同）成和子同论成和子曰：予常内收视反听，一无所有。纵观万物，见富贵贫贱之不同，未悉其谁与之耶。识者曰：“必造物与之也。”见吉凶寿夭之或异，未悉其谁与之耶，议者曰：“必造物与之也。”如是，则物为其所者，固碌碌矣，而造物者岂真听之也？求其端，方其理，是岂偶然哉？其所以不同者，皆出于自运自化，故有造物者主之而已。若夫于其一无所有，则内焉与道同体，外焉与造化同功？而造物者又焉能去之也？且其形于天地之间，为形相异。生死荣辱，循环无端。（《玉管照神》云：“不能见道，所以出生入死，如循环然，故造物者得而主之也。”）其间不失其本，可以语道，为贵人其庶几焉。如知所谓贵人者何来？其故有自来也。希夷子问成和子曰：“请言其来所自。”成和子曰：其来有五：有自修行中来者，有神仙中来者，有星辰中来者，有神祗中来者，有精灵中来者。希夷子曰：“可以形相别乎？”成和子曰：可。形貌清古，举动恭谨，性善气平，言极至理，虽在朝廷，常有山林之趣，此修行中来者。形貌洒落，举动风雅，性惠气和，言涉方术，虽在朝廷，常有修炼之志，此神仙中来者。形貌显赫，举动严肃，性明气直，言涉造化，虽在朝廷，常有脱尘之意，此星辰中来者。形貌奇异，举动急速，性灵气刚，言涉威猛，虽在朝廷，常有祭祀之敬，此神祗中来者。形貌丑怪，举动强恶，性酷气暴，言涉浮邪，虽在朝廷，常有杀伐之心，此精灵中来者。五者之中，神祗、精灵以威武为贵者，其性稍从善，或增积善根，亦可进乎道也。夫人生在世，固多般矣。或为碌碌仕宦，或为区区四民，或进或退，或得或失，或多欢乐，或多忧恼，或初贫穷而终富贵，或始富贵而终贫穷，或始贵而终贱，或始贱而终贵，或富贵而夭，或贫贱而寿，或生于东南而旺于西北，或生于西北而死于东南，以至婚姻、饮食、交游、聚会，不期而致。如响答声，皆缘所作而受报，未尝有毫发之差。昧者由之，而不知也。希夷子问成和子曰：“可以形相分别，使昧者可以避恶趋善。是亦明之一端也。”成和子曰：事有所行，理有所言，苟使人避恶而趋善，当得阴报，非惟凶咎自远，亦可以识来世之果报不深。则形貌偏枯，气色杂碌，骨虽起而不耸正，面虽开而无肉，故为碌碌仕宦。或眉疏而眼秀，气稍清则为士。或皮粗，或肉重，或气混浊，则为农为商。骨巧而肉薄则为工。或气散而色沉，故为四民。进退得失之不常，盖因形相之不全。骨气浑厚，精神闲暇者，多欢乐；骨气清薄，精神露见者，多忧恼。形神正而气色不开者，始贫而后富；气色嫩而形神不藏者，始富而后贫。五岳相朝而未开，五星分明而未出者，始贱终贵；五岳磊落而俱走，五星分明而踞促，始贵而终贱。部位峻急，气色嫩而面光，故富贵而夭；部位开伏，气色燥而深沉，故贫贱而寿。颐颔连地阁，而龙宫门常有润色，生东南而必旺于西北；神光散人边地，而山林常有润色，虽生西北必定死东南。亦有西北之人旺于东南、东南之人死于西北，其验者，山林、边地之气，但由青、黄、黑、白、赤、休、囚、衰、旺而推之，乃可见矣。故婚姻之远近、贵贱、就鱼尾、龙宫气色看之；食禄之远近、荣枯，就官禄、驿马气色看之。大凡气色红黄者为吉，黑白者凶，发深则近，发浅则远。气色和，则聚会交游多喜；气色暴，则聚会交游多恶。以至历清要、遭贬责、受戮辱者，若虽在眸子之瞭眊，精神之秀媚，未有不由用心之太过也。希夷子曰：“至理之论，不出与此，窃见世人或以五行取形，或以飞走取形，未知孰是。分三主、九曜、十二宫，亦不可以见，定说可得闻乎？”成和子曰：人禀五行而生，饮天之和，食地之德，未有不由乎五行。因而取禀，须识五行之性，故能理其说而载于形。以飞走取形，则议物理自然之意。如《易》之取象，既以天、地、风、雷、水、火、山、泽之八物，以象八卦；又以牛、马、龙、鸡、豕、雉、狗、羊以配之。其为物也微，其取类也大。以飞走取形亦如之。其物之为贵者，莫过虬、龙、鸾、凤、龟、鹤、狮子、狻猊之类，其次则麟、虎、猿、猴、犀、象、牛、马。凡此十类者之中，均为物也，自有不同。故虬、龙一类，有飞有蟠，有病有懒；鸾凤一类，有翱有翔，有孤有饥。虬龙则岩 而身长，鸾凤则端正而眼细。虬则小，龙则大，凤为雄兮鸾为雌。骨格相似而神气不正，则取其飞蟠病懒翱翔孤饥之势以况之。鹤则清瘦而胫长，龟则清古而眼雏。二者灵物，其形相类，不求贵达，亦当得道。狮子则昂藏，狻猊则小于狮子也。猿臂长而面圆，猴则面瘦而眼圆，牛则行缓，马则骤而急，其大略如此。然正形故难得也，此特取可贵者而言。以至麋、鹿、彪、豹、狐、鼠、鹑、鸽、鸡、犬、猪、羊、鹅、鸭之类，凡有生有性者，皆可得以取象，非博物元机之士，能触类而推知，亦难知矣。盖取形又不须全似，但以耳目口鼻，行步趋向，得其仿佛皆是也。呜呼！知人难于知天矣！天有寒暑之可期，人有倾危，则在于反复之间；天有晦明之可见，人有容貌，则在于深厚之间。天有旦暮之可数，人则有朝秉权要暮为逐客、朝处蒿莱而暮致青云者，实难知也，惟用心若鉴之士，则真伪不可逃也。面有九曜，鼻属金、眼属木、耳属水、口属火、面属土、左颧骨为罗、右颧骨为计、眉为紫气、人中属月孛是也。三主或自下而上为言者，或自上而下为言者，皆不足取，以形之属分可以无疑。夫水生于天一，金则生于四地，金、水形神者，当自天庭至印堂为初主，印堂至准头为中主，准头至地阁为末主。土者，兴中央之正色，发于中宫。如上形人，自准头至印堂为初主，印堂至天庭为中主，准头至地阁为末主。更有兼形则取其多为主，又焉能逃此哉？或曰，面有十二宫，印堂为命宫，天仓、地库为财帛宫，龙虎额角头为兄弟宫，日月角为父母宫，三阴三阳为男女宫，悬壁为奴仆宫，鱼尾为妻妾宫，神光、年寿为疾厄宫，山林、边地为迁移宫，正面为官禄宫，精神、地角、福堂为福德宫。相貌则总而言也，取形之理分三主、九曜、十二宫之法，无以易此。希夷子曰：“人生天地之间，不止于百千万亿，数其立身以殊，岂可遍言之也？能广此意以观人，知穷易象，乃可得也，何得一为喻？”成和子曰：幽深微妙，天之机也；造化变移，天之理也。论天理以应人可也。泄天之机以惑人，天必罚之。然而皇天无私，惟德是辅，惟善人是为。由是而观，则祸福无不自己求之者。人有常言，虽有穷困而通，否极泰来。居困之时，不能致命遂志，焉可求通？居否之时，不能修德避难，焉可求泰？此《易》所谓贵乎藏器于身、待时而动之君子也。低视而心暗藏，气愚而色不和，小人也。（已上与《玉管照神》论五种相法同）
至人无体，妙万物以为体；至道无方，鼓万物以为用。故浑论未判，一气湛然，太极才分，三才备位。是以阴阳无私，顺万物之理以生之；天地无为，辅万物之性以成之。夫人生居天地之中，虽禀五行之英，为万物之秀者。其形未兆，其体未分，即夙具其美恶，蕴其吉凶。故其生也，天地岂容巧于其间哉？莫非顺其世，循其理，辅其自然而已。故夙积其善，则赋其形美而福禄也；素积其恶，则流其质凶而处夭贱。此其形则知其性。知其性，则尽知其心；尽知其心，则知其道。观形则善恶分，识性则吉凶显著。且伏羲日角，黄帝龙颜，舜目重瞳，文王四乳，斯皆古之瑞相，见之间降之圣人也。其诸贤愚修短，犹之指掌，微毫丝末，岂得逃乎？故相论形神之术，自此而兴焉。其来极多，其论至冗，许负、袁天罡、陶隐居、李淳风之后，不可胜计。然皆穷幽探赜。得之至妙，其或紊乱所说，或异或同，至使学者不能贯于一致。余自稚岁，潜心于此，考古验今，无不征效。遂特离林屋洞，下山三载，遍搜古今，考之极元者，集成一家之书，目之《太清神鉴》。以其至大至明，形无不鉴，至清至莹，象无不分。然未足夺天地赋形之机，亦可尽人之性形耳。谨序。译文这段文字主要讲述了关于人的形相与其性格、命运之间的关联，以及如何通过观察和分析人的形相来洞察其内在特质。它基于古代中国的哲学观念，特别是道家和阴阳家的思想。以下是这段文字的详细解释：开头部分描述了“至人”和“至道”的概念，即最高境界的人和道。它们无形无方，却能够包容和鼓舞万物。这反映了古代中国哲学中的无为而治、顺应自然的思想。接着，文字用天地、阴阳、五行等概念来描绘人生的起源和形成。人生在天地之间，其形相和性格早在形成之前就已经注定，这是天地自然之理，而非人力可为。然后，文章强调了形相与性格、命运之间的关联。如果一个人积累了善行，那么他的形相就会显得美好，福禄也会随之而来；如果一个人积累了恶行，那么他的形相就会显得凶恶，他的命运也会变得悲惨。文章通过举例古代圣人的瑞相，如伏羲的日角、黄帝的龙颜等，来说明形相与人的内在特质之间的关联。这些瑞相是圣人内在品质的外在表现。最后，作者表示他从小就对形相学感兴趣，经过多年的研究和实践，他终于完成了这本名为《太清神鉴》的书籍。这本书的目标是通过观察和分析人的形相来洞察其内在特质，帮助人们更好地理解自己和他人。总的来说，这段文字传达了古代中国哲学中关于形相与性格、命运之间关联的观念，同时也展示了作者对于形相学的深入研究和理解。
自序夫圣贤之所美，莫美乎聪明;聪明之所贵，莫贵乎知人。知人诚智，则众 材得其序，而庶绩之业兴矣。是以，圣人着爻象则立君子小人之辞，叙《诗》志 则别风俗雅正之业，制《礼》《乐》、则考六艺祇庸之德，躬南面则授俊逸相之 材，皆所以达众善而成天功也。天功既成，则并受名誉。是以，尧以克明俊德为 称，舜以登庸二八为功，汤以拔有莘之贤为名，文王以举渭滨之叟为贵。由此论 之，圣人兴德，孰不劳聪明于求人，获安逸于任使者哉～是故，仲尼不试无所援 升，犹序门人以为四科，泛论众材以辨三等。又叹中庸以殊圣人之德，尚德以劝 庶几之论。训六蔽以戒偏材之失，思狂狷以通拘抗之材;疾悾悾而信，以明为似之 难保。又曰:察其所安，观其所由，以知居止之行。人物之察也，如此其详。是以 敢依圣训，志序人物，庶以补缀遗忘;惟博识君子，裁览其义焉。九征盖人物之 本，出乎情性。情性之理，甚微而玄;非圣人之察，其孰能究之哉,凡有血气者， 莫不含元一以为质，禀阴阳以立性，体五行而着形。苟有形质，犹可即而求之。凡人之质量，中和最贵矣。中和之质，必平淡无味;故能调成五材，变化应节。是 故，观人察质，必先察其平淡，而后求其聪明。聪明者，阴阳之精。阴阳清和， 则中睿外明;圣人淳耀，能兼二美。知微知章，自非圣人，莫能两遂。故明白之 士，达动之机，而暗于玄机;玄虑之人，识静之原，而困于速捷。犹火日外照，不 能内见;金水内映，不能外光。二者之义，盖阴阳之别也。若量其材质，稽诸五 物;五物之征，亦各着于厥体矣。其在体也:木骨、金筋、火气、土肌、水血，五 物之象也。五物之实，各有所济。是故:骨植而柔者，谓之弘毅;弘毅也者，仁之 质也。气清而朗者，谓之文理;文理也者，礼之本也。体端而实者，谓之贞固;贞 固也者，信之基也。筋劲而精者，谓之勇敢;勇敢也者，义之决也。色平而畅者， 谓之通微;通微也者，智之原也。五质恒性，故谓之五常矣。五常之别，列为五 德。是故:温直而扰毅，木之德也。刚塞而弘毅，金之德也。愿恭而理敬，水之德也。宽栗而柔立，土之德也。简畅而明砭，火之德也。虽体变无穷，犹依乎五 质。故其刚、柔、明、畅、贞固之征，着乎形容，见乎声色，发乎情味，各如其 象。故心质亮直，其仪劲固;心质休决;其仪进猛;心质平理，其仪安闲。夫仪动成 容，各有态度:直容之动，矫矫行行;休容之动，业业跄跄;德容之动，颙颙卬卬。夫容之动作，发乎心气;心气之征，则声变是也。夫气合成声，声应律吕:有和平 之声，有清畅之声，有回衍之声。夫声畅于气，则实存貌色;故:诚仁，必有温柔 之色;诚勇，必有矜奋之色;诚智，必有明达之色。夫色见于貌，所谓征神。征神 见貌，则情发于目。故仁目之精，悫然以端;勇胆之精，晔然以强;然皆偏至之 材，以胜体为质者也。故胜质不精，则其事不遂。是故，直而不柔则木，劲而不 精则力，固而不端则愚，气而不清则越，畅而不平则荡。是故，中庸之质，异于 此类:五常既备，包以澹味，五质内充，五精外章。是以，目彩五晖之光也。故曰:物生有形，形有神精;能知精神，则穷理尽性。性之所尽，九质之征也。然 则:平陂之质在于神，明暗之实在于精，勇怯之势在于筋，强弱之植在于骨，躁静 之决在于气，惨怿之情在于色，衰正之形在于仪，态度之动在于容，缓急之状在 于言。其为人也:质素平澹，中叡外朗，筋劲植固，声清色怿，仪正容直，则九征 皆至，则纯粹之德也。九征有违，则偏杂之材也。(九征所在)三度不同，其德 异称。故偏至之材，以材自名;兼材之人，以德为目;兼德之人，更为美号。是故: 兼德而至，谓之中庸;中庸也者，圣人之目也。具体而微，谓之德行;德行也者， 大雅之称也。一至，谓之偏材;偏材，小雅之质也。一征，谓之依似;依似，乱德之 类也。一至一违，谓之间杂;间杂，无恒之人也。无恒、依似，皆风人末流;末流 之质，不可胜论，是以略而不概也。体别夫中庸之德，其质无名。故咸而不 碱，淡而不?(酉贵)，质而不缦，文而不缋;能威能怀，能辨能讷;变化无方，以 达为节。是以抗者过之，而拘者不逮。夫拘抗违中，故善有所章，而理有所失。是故:厉直刚毅，材在矫正，失在激讦。柔顺安恕，每在宽容，失在少决。雄悍杰健，任在胆烈，失在多忌。精良畏慎，善在恭谨，失在多疑。强楷坚劲，用在桢 干，失在专固。论辨理绎，能在释结，失在流宕。普博周给，弘在覆裕，失在溷 浊。清介廉洁，节在俭固，失在拘扃。休动磊落，业在攀跻，失在疏越。沉静机 密，精在玄微，失在迟缓。朴露径尽，质在中诚，失在不微。多智韬情，权在谲 略，失在依违。及其进德之日，不止揆中庸，以戒其材之拘抗;而指人之所短， 以益其失;犹晋楚带剑，递相诡反也。是故:强毅之人，狠刚不和，不戒其强之搪 突，而以顺为挠，厉其抗;是故，可以立法，难与入微。柔顺之人，缓心宽断， 不戒其事之不摄，而以抗为刿，安其舒;是故，可与循常，难与权疑。雄悍之 人，气奋勇决，不戒其勇之毁跌，而以顺为恇，竭其势;是故，可与涉难，难与居 约。惧慎之人，畏患多忌，不戒其懦于为义，而以勇为狎，增其疑;是故，可与保 全，难与立节。凌楷之人，秉意劲特，不戒其情之固护，而以辨为伪，强其专; 是故，可以持正，难与附众。辨博之人，论理赡给，不戒其辞之泛滥，而以楷为 系，遂其流;是故，可与泛序，难与立约。弘普之人，意爱周洽，不戒其交之溷 杂，而以介为狷，广其浊;是故，可以抚众，难与厉俗。狷介之人，砭清激浊， 不戒其道之隘狭，而以普为秽，益其拘;是故，可与守节，难以变通。修动之 人，志慕超越，不戒其意之大猥，而以静为滞，果其锐;是故，可以进趋，难与持 后。沉静之人，道思回复，不戒其静之迟后，而以动为疏，美其懦;是故，可与深 虑，难与捷速。朴露之人，中疑实?，不戒其实之野直，而以谲为诞，露其诚;是 故，可与立信，难与 消息。(?,石陷去阜)韬谲之人，原度取容，不戒其术之离正，而以尽为愚， 贵其虚;是故，可与赞善，难与矫违。夫学所以成材也，疏所以推情也;偏材之 性，不可移转矣。虽教之以学，材成而随之以失;虽训之以恕，推情各从其心。信者逆信，诈者逆诈;故学不道，恕不周物;此偏材之益失也。流业盖人流之业， 十有二焉:有清节家，有法家，有术家，有国体，有器能，有臧否，有伎俩，有智意，有文章，有儒学，有口辨，有雄杰。若夫德行高妙，容止可法，是谓清节之 家，延陵、晏婴是也。建法立制，强国富人，是谓法家，管仲、商鞅是也。思信 道化，策谋奇妙，是谓术家，范蠡、张良是也。兼有三材，三材皆备，其德足以 厉风俗，其法足以正天下，其术足以谋庙胜，是谓国体，伊尹、吕望是也。兼有 三材，三材皆微，其德足以率一国，其法足以正乡邑，其术足以权事宜，是谓器 能，子产、西门豹是也。兼有三材之别，各有一流。清节之流，不能弘恕，好 尚讥诃，分别是非，是谓臧否，子夏之徒是也。法家之流，不能创思图远，而能 受一官之任，错意施巧，是谓伎俩，长敞、赵广汉是也。术家之流，不能创制垂 则，而能遭变用权，权智有余，公正不足，是谓智意，陈平、韩安国是也。凡此八业，皆以三材为本。故虽波流分别，皆为轻事之材也。能属文著述，是谓文 章，司马迁、班固是也。能传圣人之业，而不能干事施政，是谓儒学，毛公、贯 公是也。辩不入道，而应对资给，是谓口辩，乐毅、曹丘生是也。胆力绝众，才 略过人，是谓骁雄，白起、韩信是也。凡此十二材，皆人臣之任也。主德不预 焉,主德者，聪明平淡，达众材而不以事自任者也。是故，主道立，则十二材各得 其任也:清节之德，师氏之任也。法家之材，司寇之任也。术家之材，三孤之任 也。三材纯备，三公之任也。三材而微，冢宰之任也。臧否之材，师氏之佐也。智意之材，冢宰之佐也。伎俩之材，司空之任也。儒学之材，安民之任也。文章 之材，国史之任也。辩给之材，行人之任也。骁雄之材，将帅之任也。是谓主道 得而臣道序，官不易方，而太平用成。若道不平淡，与一材同好，则一材处权， 而众材失任矣。材理夫建事立义，莫不须理而定;及其论难，鲜能定之。夫何故 哉,盖理多品而人异也。夫理多品则难通，人材异则情诡;情诡难通，则理失而事 违也。夫理有四部，明有四家，情有九偏，流有七似，说有三失，难有六构，通 有八能。若夫天地气化，盈气损益，道之理也。法制正事，事之理也。礼教宜 适，义之理也。情枢机，情之理也。四理不同，其于才也，须明而章，明待质而行。是 故，质于理合，合而有明，明足见理，理足成家。是故，质性平淡，思心玄微， 能通自然，道理之家也;质性警彻，权略机捷，能理烦速，事理之家也;质性和 平，能论礼教，辩其得失，义礼之家也;质性机解，推情原意，能适其变，情理之 家也。四家之明既异，而有九偏之情;以性犯明，各有得失:刚略之人，不能理 微;故其论大体则弘博而高远，历纤理则宕往而疏越。抗厉之人，不能回挠;论法 直则括处而公正，说变通则否戾而不入。坚劲之人，好攻其事实;指机理则颖灼而 彻尽，涉大道则径露而单持。辩给之人，辞烦而意锐;推人事则精识而穷理，即大 义则恢愕而不周。浮沉之人，不能沉思，序疏数则豁达而傲博，立事要则爁炎而 不定。浅解之人，不能深难;听辩说则拟锷而愉悦，审精理则掉转而无根。宽恕 之人，不能速捷;论仁义则弘详而长雅，趋时务则迟缓而不及。温柔之人，力不休 强;味道则顺适而和畅，拟疑难则濡懦而不尽。好奇之人，横逸而求异;造权谲则 倜傥而瑰壮，案清道则诡常而恢迂。所谓性有九偏，各从其心之所可以为理。若乃性不精畅，则流有七似:有漫谈陈说，似有流行者。有理少多端，似若博意 者。有回说合意，似若赞解者。有处后持长，从众所安，似能听断者。有避难 不应，似若有余，而实不知者。有慕通口解，似悦而不怿者。有因胜情失，穷而 称妙，跌则掎跖，实求两解，似理不可屈者。凡此七似，众人之所惑也。夫辩， 有理胜，有辞胜。理胜者，正白黑以广论，释微妙而通之。辞胜者，破正理以求 异，求异则正失矣。夫九偏之材，有同、有反、有杂。同则相解，反则相非，杂则 相恢。故善接论者，度所长而论之;历之不动则不说也，傍无听达则不难也。不善接论者，说之以杂、反;说之以杂、反，则不入矣。善喻者，以一言明数事;不善 喻者，百言不明一意;百言不明一意，则不听也。是说之三失也。善难者，务释 事本;不善难者，舍本而理末。舍本而理末，则辞构矣。善攻强者，下其盛锐，扶 其本指以渐攻之;不善攻强者，引其误辞以挫其锐意。挫其锐意，则气构矣。善失者，指其所跌;不善蹑失者，因屈而抵其性。因屈而抵其性，则怨构矣。或常 所思求，久乃得之，仓卒谕人;人不速知，则以为难谕。以为难谕，则忿构矣。夫 盛难之时，其误难迫;故善难者，征之使还。不善难者，凌而激之，虽欲顾藉，其 势无由。其势无由，则妄构矣。凡人心有所思，则耳且不能听，是故并思俱说， 竞相制止，欲人之听己。人亦以其方思之故，不了己意，则以为不解。人情莫不 讳不解，讳不解则怒构矣。凡此六构，变之所由兴矣。然虽有变构，犹有所得;若 说而不难，各陈所见，则莫知所由矣。由此论之，谈而定理者眇矣。必也:聪能 听序，思能造端，明能见机，辞能辩意，捷能摄失，守能待攻，攻能夺守，夺能 易予。兼此八者，然后乃能通于天下之理，通于天下之理，则能通人矣。不能兼 有八美，适有一能，则所达者偏，而所有异目矣。是故: 聪能听序，谓之名物之材。思能造端，谓之构架之材。明能见机，谓之达识 之材。辞能辩意，谓之赡给之材。捷能摄失，谓之权捷之材。守能待攻，谓之持 论之材。攻能夺守，谓之推彻之材。夺能易予，谓之贸说之材。通材之人，既兼 此八材，行之以道，与通人言，则同解而心喻;与众人之言，则察色而顺性。虽明 包众理，不以尚人;聪叡资给，不以先人。善言出己，理足则止;鄙误在人，过而 不迫。写人之所怀，扶人之所能。不以事类犯人之所婟，不以言例及己之所长。说 直说变，无所畏恶。采虫声之善音，赞愚人之偶得。夺与有宜，去就不留。方其 盛气，折谢不吝;方其胜难，胜而不矜;心平志谕，无士无莫，期于得道而已矣， 是可与论经世而理物也。材能或曰:人材有能大而不能小，犹函牛之鼎不可以烹 鸡;愚以为此非名也。夫能之为言，已定之称;岂有能大而不能小乎,凡所谓能大而 不能小，其语出于性有宽急;性有宽急，故宜有大小。宽弘之人，宜为郡国，使下 得施其功，而总成其事;急小之人，宜理百里，使事办于己。然则郡之与县，异体 之大小者也;以实理宽急论辨之，则当言大小异宜，不当言能大不能小也。若夫鸡 之与牛，亦异体之小大也，故鼎亦宜有大小;若以烹犊，则岂不能烹鸡乎,故能治大郡，则亦能治小郡矣。推此论之，人材各有所宜，非独大小之谓也。夫人材不 同，能各有异:有自任之能，有立法使人之能，有消息辨护之能，以德教师人之 能，有行事使人谴让之能，有司察紏摘之能，有权奇之能，有威猛之能。夫能出 于材，材不同量;材能既殊，任政亦异。是故:自任之能，清节之材也，故在朝 也，则冢宰之任;为国，则矫直之政。立法之能，治家之材也，故在朝也，则司寇 之任;为国，则公正之政。计策之能，术家之材也，故在朝也，则三孤之任;为 国，则变化之政。人事之能，智意之材也，故在朝也，则冢宰之佐;为国，则谐合 之政。行事之能，谴让之材也，故在朝也，则司寇之佐;为国，则督责之政。权 奇之能，伎俩之材也，故在朝也，则司空之任;为国，则艺事之政。司察之能，臧 否之材也，故在朝也，则师氏之佐;为国，则刻削之政。威猛之能，豪杰之材也， 故在朝也，则将帅之任;为国，则严厉之政。凡偏材之人，皆一味之美;故长于办 一官，而短于为一国。何者,夫一官之任，以一味协五味;一国之政，以无味和五 味。又国有俗化，民有剧易;而人材不同，故政有得失。是以:王化之政，宜于统 大，以之治小则迂。辨护之政，宜于治烦，以之治易则无易。策术之政，宜于治 难，以之治平则无奇。矫抗之政，宜于治侈，以之治弊则残。谐和之政，宜于治 新，以之治旧则虚。公刻之政，宜于紏奸，以之治边则失众。威猛之政，宜于讨 乱，以之治善则暴。伎俩之政，宜于治富，以之治贫则劳而下困。故量能授官， 不可不审也。凡此之能，皆偏材之人也。故或能言而不能行，或能行而不能言;至 于国体之人，能言能行，故为众材之隽也。人君之能异于此:故臣以自任为能，君 以用人为能;臣以能言为能，君以能听为能;臣以能行为能，君以能赏罚为能;所能 不同，故能君众材也。利害盖人业之流，各有利害:夫清节之业，着于仪容，发 于德行;未用而章，其道顺而有化。故其未达也，为众人之所进;既达也，为上下 之所敬。其功足以激浊扬清，师范僚友。其为业也，无弊而常显，故世之所贵。法家之业，本于制度，待乎成功而效。其道前口而后治，严而 为众。故其未达也，为众人之所忌;已试也，为上下之所惮。其功足以立法成治。其弊也，为群枉之所雠。其为业也，有敝而不常用，故功大而不终。术家之业， 出于聪思，待于谋得而章。其道先微而后着，精而且玄。其未达也，为众人之所 不识。其用也，为明主之所珍。其功足以运筹通变。其退也，藏于隐微。其为业 也，奇而希用，故或沉微而不章。智意之业，本于度原，其道顺而不忤。故其未 达也，为众人之所容矣;已达也，为宠爱之所嘉。其功足以赞明计虑。其蔽也，知 进而不退，或离正以自全。其为业也，谞而难持，故或先利而后害。臧否之业， 本乎是非，其道廉而且砭。故其未达也，为众人之所识;已达也，为众人之所称。其功足以变察是非，其蔽也，为诋诃之所怨。其为业也，峭而不裕，故或先得而后 离众。伎俩之业，本于事能，其道辨而且速。其未达也，为众人之所异;已达 也，为官司之所任。其功足以理烦紏邪。其蔽也，民劳而下困。其为业也，细而 不泰，故为治之末也。接识夫人初甚难知，而士无众寡，皆自以为知人。故以己 观人，则以为可知也;观人之察人，则以为不识也。夫何哉,是故，能识同体之 善，而或失异量之美。何以论其然,夫清节之人，以正直为度，故其历众材也， 能识性行之常，而或疑法术之诡。法制之人，以分数为度，故能识较方直之量， 而不贵变化之术。术谋之人，以思谟为度，故能成策略之奇，而不识遵法之良。器能之人，以辨护为度，故能识方略之规，而不知制度之原。智意之人，以原意 为度，故能识韬谞之权，而不贵法教之常。伎俩之人，以邀功为度，故能识进趣 之功，而不信道德之化。臧否之人，以伺察为度，故能识诃砭之明，而不畅倜傥 之异。言语之人，以辨析为度，故能识捷给之惠，而不知含章之美。是以互相非 驳，莫肯相是。取同体也，则接论而相得;取异体也，虽历久而不知。凡此之类， 皆谓一流之材也。若二至已上，亦随其所兼，以及异数。故一流之人，能识一流 之善。二流之人，能识二流之美。尽有诸流，则亦能兼达众材。故兼材之人，与国体同。欲观其一隅，则终朝足以识之;将究其详，则三日而后足。何谓三日而后 足,夫国体之人，兼有三材，故谈不三日，不足以尽之:一以论道德，二以论法 制，三以论策术，然后乃能竭其所长，而举之不疑。然则，何以知其兼偏，而与 之言乎,其为人也，务以流数，杼人之所长，而为之名目，如是兼也;如陈以美， 欲人称之，不欲知人之所有，如是者偏也。不欲知人，则言无不疑。是故，以深 说浅，益深益异;异则相返，反则相非。是故，多陈处直，则以为见美;静听不 言，则以为虚空;抗为高谈，则以为不逊;逊让不尽，则以为浅陋;言称一善，则以 为不博;历发众奇，则以为多端;先意而言，则以为分美;因失难之，则以为不喻; 说以对反，则以为较己;博以异杂，则以为无要。论以同体，然后乃悦;于是乎有 亲爱之情、称举之誉。此偏材之常失。英雄夫草之精秀者为英，兽之特群者为 雄;故人之文武茂异，取名于此。是故，聪明秀出，谓之英;胆力过人，谓之雄。此其大体之别名也。若校其分数，则牙则须，各以二分，取彼一分，然后乃成。何以论其然,夫聪 明者，英之分也，不得雄之胆，则说不行;胆力者，雄之分也，不得英之智，则事 不立。是以，英以其聪谋始，以其明见机，待雄之胆行之;雄以其力服众，以其勇 排难，待英之智成之;然后乃能各济其所长也。若聪能谋始，而明不见机，乃可 以坐论，而不可以处事。聪能谋始，明能见机，而勇不能行，可以循常，而不可 以虑变。若力能过人，而勇不能行，可以为力人，未可以为先登。力能过人，勇 能行之，而智不能断事，可以为先登，未足以为将帅。必聪能谋始，明能见机， 胆能决之，然后可以为英:张良是也。气力过人，勇能行之，智足断事，乃可以为 雄:韩信是也。体分不同，以多为目，故英雄异名。然皆偏至之材，人臣之任 也。故英可以为相，雄可以为将。若一人之身，兼有英雄，则能长世;高祖、项羽 是也。然英之分，以多于雄，而英不可以少也。英分少，则智者去之，故项羽气 力盖世，明能合变，而不能听采奇异，有一范增不用，是以陈平之徒，皆亡归高祖。英分多，故群雄服之，英才归之，两得其用，故能吞秦破楚，宅有天下。然 则英雄多少，能自胜之数也。徒英而不雄，则雄材不服也;徒雄而不英，则智者不 归往也。故雄能得雄，不能得英;英能得英，不能得雄。故一人之身，兼有英雄， 乃能役英与雄。能役英与雄，故能成大业也。八观一曰观其夺救，以明间杂。二曰观其感变，以审常度。三曰观其志质，以知其名。四曰观其所由，以辨依 似。五曰观其爱敬，以知通塞。六曰观其情机，以辨恕惑。七曰观其所短，以知 所长。八曰观其聪明，以知所达。何谓观其夺救，以明间杂,夫质有至有违，若 至胜违，则恶情夺正，若然而不然。故仁出于慈，有慈而不仁者;仁必有恤，有仁 而不恤者;厉必有刚，有厉而不刚者。若夫见可怜则流涕，将分与则吝啬，是慈而 不仁者。睹危急则恻隐，将赴救则畏患，是仁而不恤者。处虚义则色厉，顾利欲 则内荏，是厉而不刚者。然而慈而不仁者，则吝夺之也。仁而不恤者，则惧夺之 也。厉而不刚者，则欲夺之也。故曰:慈不能胜吝，无必其能仁也;仁不能胜惧， 无必其能恤也;厉不能胜欲，无必其能刚也。是故，不仁之质胜，则伎力为害器; 贪悖之性胜，则强猛为祸梯。亦有善情救恶，不至为害;爱惠分笃，虽傲狎不离; 助善者明，虽疾恶无害也;救济过厚，虽取人不贪也。是故，观其夺救，而明间杂 之情，可得知也。何谓观其感变，以审常度,夫人厚貌深情，将欲求之，必观其 辞旨，察其应赞。夫观其辞旨，犹听音之善丑;察其应赞，犹视智之能否也。故观 辞察应，足以互相别识。然则:论显扬正，白也;不善言应，玄也;经纬玄白，通 也;移易无正，杂也;先识未然，圣也;追思玄事，叡也;见事过人，明也;以明为 晦，智也;微忽必识，妙也;美妙不昧，疏也;测之益深，实也;假合炫耀，虚也;自 见其美，不足也;不伐其能，有余也。故曰:凡事不度，必有其故:忧患之色，乏而 且荒;疾疢之色，乱而垢杂;喜色，愉然以怿;愠色，厉然以扬;妒惑之色，冒昧无 常;及其动作，盖并言辞。是故，其言甚怿，而精色不从者，中有违也;其言有违，而精色可信者，辞不敏也;言未发而怒色先 见者，意愤溢也;言将发而怒气送之者，强所不然也。凡此之类，征见于外，不 可奄违，虽欲违之，精色不从，感愕以明，虽变可知。是故，观其感变，而常度 之情可知。何谓观其至质，以知其名,凡偏材之性，二至以上，则至质相发，而 令名生矣。是故，骨直气清，则休名生焉;气清力劲，则烈名生焉;劲智精理，则 能名生焉;智直强悫，则任名生焉。集于端质，则令德济焉;加之学，则文理灼 焉。是故，观其所至之多少，而异名之所生可知也。何谓观其所由，以辨依似, 夫纯讦性违，不能公正;依讦似直，以讦讦善;纯宕似流，不能信道;依宕似通，行 傲过节。故曰:直者亦讦，讦者亦讦，其讦则同，其所以为讦则异。通者亦宕，宕 者亦宕，其所以为宕则异。然则，何以别之,直而能温者，德也;直而好讦者，偏 也;讦而不直者，依也;道而能节者，通也;通而时过者，偏也;宕而不节者，依也; 偏之与依，志同质违，所谓似是而非也。是故，轻诺似烈而寡信，多易似能而无 效，进锐似精而去速，诃者似察而事烦，讦施似惠而无成，面从似忠而退违，此 似是而非者也。亦有似非而是者:大权似奸而有功，大智似愚而内明，博爱似虚而 实厚，正言似讦而情忠。夫察似明非，御情之反，有似理讼，其实难别也。非天 下之至精，其孰能得其实,故听言信貌，或失其真;诡情御反，或失其贤;贤否之 察，实在所依。是故，观其所依，而似类之质，可知也。何谓观其爱敬，以知通 塞,盖人道之极，莫过爱敬。是故，《孝经》以爱为至德，以敬为要道;《易》 以感为德，以谦为道;《老子》以无为德，以虚为道;《礼》以敬为本;《乐》 以爱为主。然则，人情之质，有爱敬之诚，则与道德同体;动获人心，而道无不通 也。然爱不可少于敬，少于敬，则廉节者归之，而众人不与。爱多于敬，则虽廉 节者不悦，而爱接者死之。何则,敬之为道也，严而相离，其势难久;爱之为道 也，情亲意厚，深而感物。是故，观其爱敬之诚，而通塞之理，可得而知也。何 谓观其情机，以辨恕惑,夫人之情有六机:杼其所欲则喜，不杼其所欲则恶，以自代历则恶，以谦损下之则悦，犯其所乏则婟，以恶犯婟则妒;此人性之六机也。夫人情莫不欲遂其志，故:烈士乐奋力之功，善士乐督政之训，能士乐治乱之事， 术士乐计策之谋，辨士乐陵讯之辞，贪者乐货财之积，幸者乐权势之尤。苟赞其 志，则莫不欣然，是所谓杼其所欲则喜也。若不杼其所能，则不获其志，不获其 志则戚。是故:功力不建则烈士奋，德行不训则正人哀哀，政乱不治则能者叹叹， 敌能未弭则术人思思，货财不积则贪者忧忧，权势不尤则幸者悲，是所谓不杼其 能则怨也。人情莫不欲处前，故恶人之自伐。自伐，皆欲胜之类也。是故，自伐 其善则莫不恶也，是所谓自伐历之则恶也。人情皆欲求胜，故悦人之谦;谦所以 下之，下有推与之意。是故，人无贤愚，接之以谦，则无不色怿;是所谓以谦下之 则悦也。人情皆欲掩其所短，见其所长。是故，人驳其所短，似若物冒之，是所 谓驳其所伐则婟也。人情陵上者也，陵犯其所恶，虽见憎未害也;若以长驳短，是 所谓以恶犯婟，则妒恶生矣。凡此六机，其归皆欲处上。是以君子接物，犯而不 校，不校则无不敬下，所以避其害也。小人则不然，既不见机，而欲人之顺己。以佯爱敬为见异，以偶邀会为轻;苟犯其机，则深 以为怨。是故，观其情机，而贤鄙之志，可得而知也。何谓观其所短，以知 所长,夫偏材之人，皆有所短。故:直之失也讦，刚之失也厉，和之失也懦，介之 失也拘。夫直者不讦，无以成其直;既悦其直，不可非其讦;讦也者，直之征也。刚者不厉，无以济其刚;既悦其刚，不可非其厉;厉也者，刚之征也。和者不懦， 无以保其和;既悦其和，不可非其懦;懦也者，和之征也。介者不拘，无以守其介; 既悦其介，不可非其拘;拘也者，介之征也。然有短者，未必能长也;有长者必以 短为征。是故，观其征之所短，而其材之所‵长可知也。何谓观其聪明，以知所 达,夫仁者德之基也，义者德之节也，礼者德之文也，信者德之固也，智者德之帅 也。夫智出于明，明之于人，犹昼之待白日，夜之待烛火;其明益盛者，所见及 远，及远之明难。是故，守业勤学，未必及材;材艺精巧，未必及理;理意晏给，未必及智;智能经事，未必及道;道思玄远，然后乃周。是谓学不及材，材不及理，理 不及智，智不及道。道也者，回复变通。是故，别而论之:各自独行，则仁为胜; 合而俱用，则明为将。故以明将仁，则无不怀;以明将义，则无不胜;以明将理， 则无不通。然则，苟无聪明，无以能遂。故好声而实不克则恢，好辩而礼不至则 烦，好法而思不深则刻，好术而计不足则伪。是故，钧材而好学，明者为师;比力 而争，智者为雄;等德而齐，达者称圣，圣之为称，明智之极明也。是故，观其聪 明，而所达之材可知也。七缪一曰察誉有偏颇之缪，二曰接物有爱恶之惑，三 曰度心有大小之误，四曰品质有早晚之疑，五曰变类有同体之嫌，六曰论材有申 压之诡，七曰观奇有二尤之失。夫采访之要，不在多少。然征质不明者，信耳而 不敢信目。故:人以为是，则心随而明之;人以为非，则意转而化之;虽无所嫌，意 若不疑。且人察物，亦自有误，爱憎兼之，其情万原;不畅其本，胡可必信。是 故，知人者，以目正耳;不知人者，以耳败目。故州闾之士，皆誉皆毁，未可为正 也;交游之人，誉不三周，未必信是也。夫实厚之士，交游之间，必每所在肩称; 上等援之，下等推之，苟不能周，必有咎毁。故偏上失下，则其终有毁;偏下失 上，则其进不杰。故诚能三周，则为国所利，此正直之交也。故皆合而是，亦有违 比;皆合而非，或在其中。若有奇异之材，则非众所见。而耳所听采，以多为信， 是缪于察誉者也。夫爱善疾恶，人情所常;苟不明贤，或疏善善非。何以论之,夫 善非者，虽非犹有所是，以其所是，顺己所长，则不自觉情通意亲，忽忘其恶。善人虽善，犹有所乏。以其所乏，不明己长;以其所长，轻己所短;则不自知志乖 气违，忽忘其善。是惑于爱恶者也。夫精欲深微，质欲懿重，志欲弘大，心欲嗛 小。精微所以入神妙也，懿重所以崇德宇也，志大所以戡物任也，心小所以慎咎 悔也。故《诗》咏文王:「小心翼翼」「不大声以色。」小心也;「王赫斯 怒，以对于天下。」志大也。由此论之，心小志大者，圣贤之伦也;心大志大者， 豪杰之隽也;心大志小者，傲荡之类也;心小志小者，拘懦之人也。众人之察，或陋其心小，或壮其志大，是误于小大者也。夫人材不同，成有早晚:有早智速成 者，有晚智而晚成者，有少无智而终无所成者，有少有令材遂为隽器者:四者之 理，不可不察。夫幼智之人，材智精达;然其在童髦，皆有端绪。故文本辞繁，辩 始给口，仁出慈恤，施发过与，慎生畏惧，廉起不取。早智者浅惠而见速，晚成 者奇识而舒迟，终暗者并困于不足，遂务者周达而有余。而众人之察，不虑其变， 是疑于早晚者也。夫人情莫不趣名利、避损害。名利之路，在于是得;损害之 源，在于非失。故人无贤愚，皆欲使是得在己。能明己是，莫过同体;是以偏材之 人，交游进趋之类，皆亲爱同体而誉之，憎恶对反而毁之，序异杂而不尚也。推 而论之，无他故焉;夫誉同体、毁对反，所以证彼非而着己是也。至于异杂之人， 于彼无益，于己无害，则序而不尚。是故，同体之人，常患于过誉;及其名敌，则 尟能相下。是故，直者性奋，好人行直于人，而不能受人之讦;尽者情露，好人行 尽于人，而不能纳人之径;务名者乐人之进趋过人，而不能出陵己之后。是故，性 同而材倾，则相援而相赖也;性同而势均，则相竞而相害也;此又同体之变也。故或 助直而毁直，或与明而毁明。而众人之察，不辨其律理，是嫌于体同也。夫人所 处异势，势有申压:富贵遂达，势之申也;贫贱穷匮，势之压也。上材之人，能行 人所不能行，是故，达有劳谦之称，穷有着明之节。中材之人，则随世损益，是 故，藉富贵则货财克于内，施惠周于外;见赡者求可称而誉之，见援者阐小美而大 之，虽无异材，犹行成而名立。处贫贱则欲施而无财，欲援而无势，亲戚不能 恤，朋友不见济，分义不复立，恩爱浸以离，怨望者并至，归非者日多;虽无罪 尤，犹无故而废也。故世有侈俭，名由进退:天下皆富，则清贫者虽苦，必无委顿 之忧，且有辞施之高，以获荣名之利;皆贫，则求假无所告，而有穷乏之患，且生 鄙吝之讼。是故:钧材而进，有与之者，则体益而茂遂;私理卑抑，有累之者，则 微降而稍退。而众人之观，不理其本，各指其所在，是疑于申压者也。夫清雅之 美，着乎形质，察之寡失;失缪之由，恒在二尤。二尤之生，与物异列:故尤妙之，含精于内，外无饰姿;尤虚之人，硕言瑰姿，内实乖反。而人之求奇，不可以 精微测其玄机，明异希;或以貌少为不足，或以瑰姿为巨伟，或以直露为虚华，或 以巧饬为真实。是以早拔多误，不如顺次;夫顺次，常度也。苟不察其实，亦焉往 而不失。故遗贤而贤有济，则恨在不早拔;拔奇而奇有败，则患在不素别;任意而 独缪，则悔在不广问;广问而误己，则怨己不自信。是以骥子发足，众士乃误;韩 信立功，淮阴乃震。夫岂恶奇而好疑哉,乃尤物不世见，而奇逸美异也。是以张良 体弱而精强，为众智之隽也;荆叔色平而神勇，为众勇之杰也。然则，隽杰者，众 人之尤也;圣人者，众尤之尤也。其尤弥出者，其道弥远。故一国之隽，于州为 辈，未得为第也;一州之第，于天下为椳;天下之椳，世有忧劣。是故，众人之所 贵，各贵其出己之尤，而不贵尤之所尤。是故，众人之明，能知辈士之数，而不能 知第目之度;辈士之明，能知第目之度，不能识出尤之良也;出尤之人，能知圣人 之教，不能究之入室之奥也。由是论之，人物之理妙，不可得而穷已。效难盖 知人之效有二难:有难知之难，有知之无由得效之难。何谓难知之难,人物精微， 能神而明，其道甚难，固难知之难也。是以众人之察，不能尽备;故各自立度，以 相观采:或相其形容，或候其动作，或揆其终始，或揆其儗象，或推其细微，或恐 其过误，或循其所言，或稽其行事。八者游杂，故其得者少，所失者多。是故必 有草创信形之误，又有居止变化之谬;故其接遇观人也，随行信名，失其中情。故 浅美扬露，则以为有异。深明沉漠，则以为空虚。分别妙理，则以为离娄。口传 甲乙，则以为义理。好说是非，则以为臧否。讲目成名，则以为人物。平道政 事，则以为国体。犹听有声之类，名随其音。夫名非实，用之不效，故曰:名犹口 进，而实从事退。中情之人，名不副实，用之有效;故名由众退，而实从事章。此 草创之常失也。故必待居止，然后识之。故居视其所安，达视其所举，富视其所与，穷视其所为，贫视其所取。然后 乃能知贤否。此又已试，非始相也。所以知质未足以知其略，且天下之人，不可得皆与游处。或志趣变易，随物而化:或未至而悬欲，或已至而易顾，或穷约而力 行，或得志而从欲;此又居止之所失也。由是论之，能两得其要，是难知之难。何谓无由得效之难,上材已莫知，或所识在幼贱之中，未达而丧;或所识者，未拔而 先没;或曲高和寡，唱不见赞;或身卑力微，言不见亮;或器非时好，不见信贵;或 不在其位，无由得拔;或在其位，以有所屈迫。是以良材识真，万不一遇也;须识 真在位识，百不一有也;以位势值可荐致之士，十不一合也。或明足识真，有所妨 夺，不欲贡荐;或好贡荐，而不能识真。是故，知与不知，相与分乱于总猥之中; 实知者患于不得达效，不知者亦自以为未识。所谓无由得效之难也。释争盖善 以不伐为大，贤以自矜为损。是故，舜让于德而显义登闻，汤降不迟而圣敬日跻; 隙至上人而抑下滋甚，王叔好争而终于出奔。然则卑让降下者，茂进之遂路也，矜 奋侵陵者，毁塞之险途也。是以君子举不敢越仪准，志不敢凌轨等;内勤己以自 济，外谦让以敬惧。是以怨难不在于身，而荣福通于长久也。彼小人则不然，矜 功伐能，好以陵人;是以在前者然害之，有功者人毁之，毁败者人幸之。是故，并 辔争先而不能相夺，两顿俱折而为后者所趋。由是论之，争让之途，其别明矣。然好胜之人，犹谓不然，以在前为速锐，以处后为留滞，以下众为卑屈，以蹑等为 异杰，以让敌为回辱，以陵上为高厉。是故，抗奋遂往，不能自反也。夫以抗遇 贤必见逊下，以抗遇暴必构敌难。敌难既构，则是非之理必溷而难明;溷而难明则 其与自毁何以异哉,且人之毁己，皆发怨憾，而变生舋也:必依托于事饰成端末;其 于听者，虽不尽信，犹半以为然也。己之校报，亦又如之。终其所归，亦各有半 信着于远近也。然则，交气疾争者，为易口而自毁也;并辞竞说者，为贷手以自 殴;为惑缪岂不甚哉,然原其所由，岂有躬自厚责以致变讼者乎,皆由内恕不足，外 望不已:或怨彼轻我，或疾彼胜己。夫我薄而彼轻之，则由我曲而彼直也;我贤而 彼不知，则见轻非我咎也。若彼贤而处我前;则我德之未至也;若德钧而彼先我， 则我德之近次也。夫何怨哉,且两贤未别，则能让者为隽矣;争隽未别，则用力者为惫矣。是故，蔺相如以回车决胜于廉颇，寇恂以不斗取贤于贾复。物势之反， 乃君子所谓道也。是故，君子知屈之可以为伸，故含辱而不辞;知卑让之可以胜 敌，故下之而不疑。及其终极，乃转祸为福，屈雠而为友;使怨雠不延于后嗣，而 美名宣于无穷;君子之道，岂不裕乎～且君子能受纤微之小嫌，故无变斗之大讼; 小人不能忍小忿之故，终有赫赫之败辱。怨在微而下之，犹可以为谦德也;变在萌 而争之，则祸成而不救矣。是故，陈余以张耳之变，卒受离身之害;彭宠以朱浮之 隙，终有覆亡之祸。祸福之机，可不慎哉～是故，君子之求胜也，以推让为利 锐，以自修为棚橹;静则闭嘿泯之玄门，动则由恭顺之通路。是以战胜而争不形， 敌服而怨不构。若然者，悔吝不存于声色，夫何显争之有哉,彼显争者，必自以为 贤人，而人以为险诐者。实无险德，则无可毁之义。若信有险德，又何可与讼乎, 险而与之讼，是柙兕而撄虎，其可乎,怒而害人，亦必矣～《易》曰:"险而违 者，讼。讼必有众起。"《老子》曰:"夫惟不争，故天下莫能与之争。"是故，君 子以争途之不可由也。是以越俗乘高，独行于三等之上。何谓三等,大无功而自 矜，一等;有功而伐之，二等;功大而不伐，三等。愚而好胜，一等;贤而尚人，二 等;贤而能让，三等。缓己急人，一等;急己急人，二等;急己宽人，三等。凡此数者，皆道之奇， 物之变也。三变而后得之，故人末能远也。夫唯知道通变者，然后能处之。是 故，孟之反以不伐获圣人之誉，管叔以辞赏受嘉重之赐;夫岂诡遇以求之哉,乃纯 德自然之所合也。彼君子知自损之为益，故功一而美二;小人不知自益之为损，故 一伐而并失。由此论之，则不伐者伐之也，不争者争之也;让敌者胜之也，下众者 上之也。君子诚能睹争途之名险，独乘高于玄路，则光晖焕而日新，德声伦于古人矣。
年限限定法要诀公笃曰。 年限者。 厄年之限定也。 俗谓大限之年。 数学名之曰厄年。 一为死亡刑伤之厄。 一为破败疾病之灾。 皆有一定限制之年限也。 其中有正厄傍厄应证厄。 上篇已详论矣。 此间所言者。 即正受之厄年。 应受之厄年两种也。 其法亦从男子九数起推。 女子八数起推。 其定位而提前提后者。 是为正受。 其五行而加用者。 是为傍受。 其有余不足。 乃天地之气候。 如节令末至。 气候先至。 此提前之义也。 如节令先至。 气候末至。 此提后之义也。 故数学有超神接气之法。 即正受应受之义也。 兹特详注如下。 一．男子九岁为第一厄。 提前三岁。 则六岁为应厄。 提后三岁。 则十二岁为应厄。 此为正受之厄年也。 其五行之五形加推。 即水形加一岁。 火形加二岁。 金形加三岁。 木形加四岁。 土形加五岁。 亦有据各形而反应之者。 此为傍厄。 而合其九数正厄之用。 此为应受之厄年也。 二．十八岁为第二正厄。 提前三岁。 则十五岁为应厄。 提后三岁。 则二十一岁为应厄。 是为正受之厄年也。 以各形加推。 而合其九数之傍厄。 有顺应。 有反应。 皆为应受之厄年也。 三．二十七成。 为第三正厄。 提前三岁。 则二十四岁为应厄。 提后三岁。 则三十岁为应厄。 此为五受之厄年也。 以各形加推。 而合其九数之傍厄。 有顺应。 有反应。 皆为应受之厄年也。 四．三十六岁。 为第四正厄。 男子以此厄为最重。 即以九数。 转七数之关键。 冬至之阳。 入夏至而化阴。 乃气候交易之原理。 人运亦同之。 盖九数为先天之乾阳。 七数为后天之兑阴故也。 提前三年。 则三十三岁为应厄。 提后三年。 则三十九岁为应厄。 皆为正受之厄年也。 以各形加推。 而合其九数之傍厄。 有顺加而应之。 或反加而应之。 皆为应受之厄年也。 五．四十二岁。 为第五正厄。 提前三年。 则三十九岁为应厄。 提后三年。 则四十五岁为应厄。 皆为正受之厄年也。 以各形加推。 而合其七数之傍厄。 有顺加而应之。 有反加而重厄以应之。 皆为应受之厄年也。 六．四十九岁。 为第六正厄。 提前三年。 则四十六岁为应厄。 提后三年。 则五十二岁为应厄。 皆为正受之厄年也。 以各形加推。 而合其七数之傍厄。 有顺加而应之。 有反加而重厄以应之。 皆为应受之厄年也。 七．五十八岁。 为第七正厄。 晚运以此厄为最凶。 依然是九年一厄。 即阳极生阴。 阴尽复阳也。 提前三年。 则五十五岁为应厄。 提后三年。 则六十一岁为应厄。 皆为正受之厄年也。 以各形加推。 而成傍厄。 有顺加以应之。 或反加而重厄以应之。 皆为应受之厄年也。 八．六十七成。 为第八正厄。 提前三年。 则六十四岁为应厄。 提后三年。 则七十岁为应厄。 皆为正受之厄年也。 以各形加推。 而合其厄。 有顺加以应之。 或反加而重厄以应之。 皆为应受之厄年也。 九．七十六岁。 为第九正厄。 提前三年。 则七十三岁为应厄。 提后三年。 则七十九岁为应厄。 皆为正受之厄年也。 以各形加推。 而合其厄。 有顺加以应之。 或反加而重厄以应之。 皆为应受之厄年也。 十．八十五岁。 为第十正厄。 提前三年。 则八十二岁为应厄。 提后三年。 则八十八岁为应厄。 皆为正受之厄年也。 以各形加推。 而合其厄。 有顺加而应之。 或反加而重厄以应之。 皆为应受之厄年也。 十一．九十四岁。 为第十一正厄。 提前三年。 则九十一岁为应厄。 提后三年。 则九十七岁为应厄。 皆为正受之厄年也。 以各形加推。 而合其厄。 有顺加以应之。 或反加而重厄以应之。 此皆应受之厄年也。 十二．八岁为女子第一正厄。 先天为震卦。 后天为艮卦。 女子之气。 化偶从阳故也。 提前二年。 则六岁为应厄。 提后二年。 则十岁为应厄。 皆为正受之厄年也。 以各形加推。 而为傍厄。 有顺加以应之。 或反加以应之。 皆为应受之厄年也。 十三．十六岁为第二正厄。 提前二年。 则十四岁为应厄。 提后二年。 则十八岁为应厄。 皆为正受之厄年也。 以各形加推。 而为傍厄。 有顺加以应之。 或反加以应之。 皆为应受之厄年也。 十四．二十四岁为第三正厄。 提前二年。 则二十二岁为应厄。 提后二年。 则二十六岁为应厄。 皆为正受之厄年也。 以各形加推。 而合傍厄。 有顺加以应之。 或反加以应之。 皆为应受之厄年也。 十五．三十二岁为第四正厄。 提前二年。 则三十岁为应厄。 提后二年。 则三十四岁为应厄。 皆为正受之厄年也。 以各形加推。 而为傍厄。 有顺加以应之。 或反用以应之。 皆为应受之厄年也。 十六．四十岁为第五正厄。 提前二年。 则三十八岁为应厄。 提后二年。 则四十二岁为应厄。 皆为正受之厄年也。 女子以此厄为最重。 是其八数转六数之关键也。 以各形加推。 而合傍厄。 有顺加以应之。 或反用以应之。 皆为应受之厄年也。 十七．四十六岁为第六正厄。 比为加六数之第一厄。 盖天一地二。 乃易经之原文。 八数为双四也。 四数为先天之兑阴。 至此化阳。 而用六数。 六数者。 后天之乾阳也。 提前二年。 则四十四岁为应厄。 提后二年。 则四十八岁为应厄。 皆为正受之厄年也。 以各形加推。 而为傍厄。 有顶加以应之。 或反用以应之。 皆为应受之厄年也。 十八．五十二岁为第七正厄。 提前二年。 则五十岁为应厄。 提后二年。 则五十四岁为应厄。 皆为正受之厄年也。 以各形加推。 而合傍厄。 有顺加以应之。 或反用以应之。 皆为应受之厄年也。 十九．六十岁为第八正厄。 复还八数者。 盖阳极而阴生。 由后天之乾六。 复还先天之双四兑阴也。 提前二年。 则五十八岁为应厄。 提后二年。 则六十二岁为应厄。 皆为正受之厄年也。 以各形加推而合傍厄有顺加以应之。 或反用以应之。 皆为应受之厄年也。 二十．六十八岁为第九正厄。 提前二年。 则六十六岁为应厄。 提后二年。 则七十岁为应厄。 皆为正受之厄年也。 以各形加推。 而合傍厄卜有顺加以应之。 或反用以应之。 皆为应受之厄年也。 廿一．七十六岁。 为第十正厄。 提前二年。 则七十四岁为应厄。 提后二年。 则七十八岁为应厄。 皆为正受之厄年也。 以各形加推。 而为傍厄。 有顺加以应之。 或反用以应之。 皆为应受之厄年也。 廿二．八十四岁为第十一正厄。 提前二年。 则八十二岁为应厄。 提后二年。 则八十六岁为应厄。 皆为正受之厄年也。 以各形加推。 而为傍厄。 有顺加以应之。 或反用以应之。 皆为应受之厄年也。 廿三．九十二岁为第十二正厄。 提前二年。 则九十岁为应厄。 提后二年。 则九十四岁为应厄。 皆为正受之厄年也。 以各形加推。 而为傍厄。 有顺加以应之。 或反用以应之。 皆为应受之厄年也。 公笃曰。 正厄。 傍厄。 应证厄。 前已详载于量寿要诀中。 此章复言其正受应受者。 即气候相应。 五形相推。 定而不定。 不定而定也。 凡瘦露者。 有提前二年三年之法。 厚和者。 有提后二年三年之法。 其格局奇凸异凹。 或外浊内清。 或内浊外清。 又从反加而推论之。 逆其气候而反用之。 其事实多应验于此。 即时令有超神接气。 阳顺阴逆之法故也。 余考人之生死大厄。 危险破败。 刑伤疾苦。 多应厄年。 不为无因。 故分正受其气候。 应受其形质。 女格亦同上列之法也。 盖男子三数之应。 乃震卦长男之气也。 女子二年之应。 乃坤体太阴之气也。 兹将详明其原理与用法。 以备采取而用之也。 部位轻重法要诀公笃曰。 部位第一法。 为风后氏监定。 即流年运限图。 九十九个部位。 乃天不满西北。 地不满东南。 故缺一部。 而用印堂代之。 千古以此为定法。 末更改也。 此为运限之用。 包括吉凶祸福。 寿夭劳逸各项也。 然地点错误犹多。 而柳庄则有意颠倒其先后。 混乱其紧要。 而无轻重之分。 又无网领之用也。 余考部位轻重法。 古人知之而不详言。 多守秘而不宣。 好学者。 反覆深求。 亦有蛛丝马迹。 兹将经验确实。 分别摘录如下。 其未经考证。 而无应验者。 完全删除。 以待后之高明。 而补其不足可也。 一．两耳之运十四年。 由一岁起。 至十四岁止。 以天城之二岁四岁。 人轮之十岁十一岁。 为第一组。 虽部位不佳。 而运亦平安。 如部位厚收。 而运为上上吉。 天廓之一岁二岁。 天轮之八岁九岁。 为第二组。 其部位陷弱而纹。 主刑人丁而运亦平稳。 如部位丰隆而厚。 其运安好而为上中吉。 地廓之五岁六岁七岁。 地轮之十二岁十三岁十四岁。 为第三组。 其部位尖薄而纹。 主疾病及刑克。 而运亦不吉。 其部位垂珠而朝。 主智敏及衣禄。 而运亦小吉。 以第一组好则倍吉。 不好亦平常。 第二组好则次吉。 不好亦减等。 第三组好则小吉。 不好则倍凶。 此为初运之第一段。 盛时从上列之法。 乱世反此而用之。 逆其气候故也。 二．南岳之运十四年。 由十五岁起。 至二十八岁止。 以南岳十六岁。 天庭十九岁。 司空二十二岁。 中正二十五岁。 印堂二十八岁。 为第一组。 其部位陷弱而纹。 为减等之平常。 其部位丰隆突奇。 为加倍之亨吉。 火星十五岁。 日角十七岁。 辅角二十岁。 边城二十三岁。 丘陵二十六岁。 为第二组。 其部位陷削而痕为减等之不吉。 其部位丰隆高突。 为进机之初阶。 以月角十八岁。 辅角二十一岁。 边城二十四岁。 塿墓二十七岁。 为第三组。 其部位薄削陷弱。 为加倍之不吉。 其部位丰隆奇突。 为逼迫之亨吉。 此为盛世之法也。 如乱世则第一组为第三组。 第三组为第一组。 完全相反而逆用之。 加在不盛不衰之间。 或治乱混合过渡之时。 则以第一组为第二组。 第二组为第三组。 第三组为第一组。 此为依次相推之法。 故不合上列二法。 又兼以厄年部位二法合用可也。 三．两眉之运六年。 由二十九成起。 至三十四岁止。 以山林二十九岁。 繁霞三十三岁。 为第一组。 其部位浓乱不足。 为驳杂之平常。 其部清秀修长。 为离奇之发达。 紫炁三十二岁。 彩霞三十四岁。 为第二组。 其部位粗浓散乱。 为减等之不吉。 其部位清奇有势。 为减等之亨吉。 山林三十岁。 凌云三十一岁。 为第三组。 其部位粗浓散乱。 为加倍之不吉。 其部位清秀细长。 为平常之小吉。 此盛世之法也。 如衰性则第三组为第一组。 第一组为第三组。 完全相反而推论之。 如果于盛衰之间。 治乱混合之际。 则依次减用以推论之可也。 设有不合。 则用提刚提后之法亦可也。 四．两目之运六年。 由三十五岁起。 至四十岁止。 以中阳三十七岁。 中阴三十八岁。 为第一组。 其部位清润充聚。 为加倍之亨吉。 其部位浊淡不足。 为劳碌之驳杂。 以太阳三十五岁。 少阳三十九岁。 为第二组。 其部位清润充聚。 为减等之亨吉。 其部位浊浮不足。 为冷退之损失。 以太阴三十六岁。 少阴四十岁。 为第三组。 其部位清润充聚。 为平稳之小吉。 其部位浊淡不足。 为加倍之危险。 此盛世之法也。 如乱世则以第一组为第三组。 第三组为第一组。 完全相反而推之。 如界于盛衰之间。 治乱之际。 则依次减等而用之可也。 五．中岳之运十年。 由四十一岁起。 至五十岁止。 则以山根四十一岁。 寿上四十五岁。 准头四十八岁。 为第一组。 其部位丰隆耸干。 为加倍之发达。 财库最旺也。 其部位低弱陷痕。 为刑克之冷退。 财星见耗也。 以光殿四十三岁。 年上四十四岁。 左颧四十六岁。 廷尉五十岁。 为第二组。 其部位丰隆匀配。 为乘时之小发。 减等之旺也。 其部位低陷不匀。 为枝节之遗累。 纠纷损失也。 以精舍四十二岁。 右颧四十七岁。 兰台四十九岁。 为第三组。 其部位丰隆匀配。 为走险之小发。 劳碌成功也。 其部位低陷不匀。 为挫折之大败。 反覆大损也。 此为盛世之法。 乱世反用。 界于盛乱之间。 则依次减用可也。 六．人中之运十年。 由五十一岁起。 至六十岁止。 则以人中五十一岁。 食仓五十四岁。 水星六十岁。 为第一组。 其部位深长厚仰。 为平安之上禄。 其部位窄短薄曲。 为疾厄之小阻。 以仙库五十二岁。 禄仓五十五岁。 法令五十六岁。 五十七岁为第二组。 其部位敦厚纹长。 为平稳之中禄。 其部位削弱纹短。 为灾厄之刑克。 以仙库五十三岁。 虎耳五十八岁。 五十九岁为第三组。 其部位敦厚丰隆。 为减等之小亨吉。 其部位薄削陷弱。 为牵制之大痛苦。 此盛世之法也。 如乱世反此推论之。 如果于盛衰治乱之间。 从依次减推之法也。 七．承浆之运八年。 由承浆六十一岁起。 至归来六十八岁止。 则以承浆六十一岁。 地库六十三岁。 金缕六十六岁为第一组。 其部位丰隆宽突。 为平安之大旺。 其部位薄弱陷削。 为冷退之次弱。 以地库六十二岁。 鹅鸭六十五岁。 归来六十八岁为第二组。 其部位丰隆宽突。 为平稳之亨吉。 其部位薄弱陷削。 为刑克之受制。 以陂池六十四岁。 金缕六十七岁。 为第三组。 其部位丰隆宽突。 为平常之小吉。 其部位薄弱陷削。 主孤苦之忧愁。 此盛世之法。 其余如上列之法可也。 八．归来之运七年。 由六十九岁起。 至七十五岁止。 则以地阁七十岁。 颂阁七十一岁为第一组。 其部位丰隆宽突。 为加倍之亨吉。 其部位薄弱陷窄。 为减等之不吉。 以归来六十九岁。 奴仆七十二岁。 腮颐七十四岁。 为第二组。 其部位丰隆宽突。 为减等之亨吉。 其部位薄弱陷窄。 为缺点之冷退。 以奴仆七十三岁。 腮颐七十五岁。 为第三组。 其部位丰隆宽突。 为平稳之小吉。 其部位薄弱陷窄。 为忧愁之寒苦。 盛衰亦如上列之法也。 九．地支之运二十四年。 由七十六岁起。 至九十九岁止。 则以子午卯酉之八年。 为第一组。 辰戍丑末之八年。 为第二组。 寅申巳亥之八年。 为第三组。 其轻重之加减。 盛乱之用法。 均如上列也。 古今用神要诀公笃曰。 相术一法。 由来久矣。 古今之气候不同。 天时之人事各异。 余考相法。 出于轩辕时之风后氏。 从数学而生相法。 以生克制化。 而合吉凶祸福。 其富贵贫贱。 寿夭劳逸。 皆包括其中矣。 至两周时。 相法为之一变。 其用神注重。 以灵根德行。 举止动静。 察其言词。 观其神色。 是其纲要也。 如智伯灌水围晋阳。 烯疵见韩魏二君。 无分地之喜。 有危惧之忧。 其知必叛而倒戈也。 如晋国大饥多盗。 却雍以进市廛有利色。 见人货物有贪色。 见公务人员有惧色者捕之。 果为盗也。 至两汉时。 相法为之一变。 其用神注重。 以精神满溢。 智慧灵巧。 仪彩丰奇。 举动异常。 是其纲要也。 至六朝与惰唐时。 相法为之一变。 其用神注重。 以骨格清奇。 仪表雍容。 言论神微。 精气蕴藏。 是其纲要也。 至五代宋时。 相法为之一变。 其用神注重。 以形格丰突。 气色明润。 声音聚长。 精神充足。 此其纲要也。 至元明时。 相法为之一变。 其用神注重。 以形格魁梧。 肥识优长。 精神充足而恃勇。 志向超摹而耐劳。 此其纲要也。 至满清时。 相法为之一变。 其用神注重。 以形格敦厚而清。 才智蕴藏而和。 性情纯正而诚。 品行清高而德。 是其刚要也。 现在为中华民国。 相法为之一变。 其用神注重。 以形质锐露而威煞。 乌珠玄黄而清蚓。 气质刚勇而任劳。 才智权诈而出奇。 是其纲要也。 其原理与用法。 均随天道而转移。 时势而变更。 其形神音气之规模有定。 而趋重之取义不同。 兹将分类详解如下。 一．两周持相法最盛。 业风监术者尤多。 在两周以前。 有形质部位。 参以举止动静而论之。 其法极简单。 但据大体而立法。 细则不详也。 至两周时。 则相法大倡明。 专门之法立矣。 如精神相法。 气魄相法。 骨质相法。 灵根相法。 举止动静相法。 多从哲理学中转出。 各有专长。 而立门户尚无形格纹痕之法也。 按西周行王道。 东周用羁术。 其用神则以其灵根如何。 而知其才智。 精神如何。 而知其贵贱。 举止动静如何。 而知其容量。 言词如何。 而知其行为。 神气如何。 而知其心理及吉凶。 是为当时要法也。 二．秦汉时代。 相法中衰。 因秦氐火焚各书。 而失传也。 纵有私藏者。 皆断简残篇。 然为时不久。 至汉而成一统。 经两次改革。 而知风监法者颇少。 用动静气魄二法者较多。 另增有神气相法。 筋骨相法。 纹痕相法。 其用神则以其仪彩如何。 而知其贵贱穹通。 举动如何。 而知其事业大小。 精神如何。 而知其寿夭吉凶。 智慧如何。 而知其刚柔忠奸。 是为当时要法也。 三．六朝隋唐时代。 相法确有进步。 虽一乱一治之时。 中多战争。 然有开辟疆土。 推广版固。 而有月波经相法。 偏重于哲理。 又有照胆经相法。 偏重于灵气。 皆舍形色而不载也。 一行禅师。 增补形神内外法。 李淳风增补白鹤掌相法。 至此始言形格。 两周秦汉。 皆无形格之法也。 其用神则以其形格之清浊如何。 而知其贫富。 奇俗如何。 而分其贵贱。 仪表如何。 而知其事业大小。 言论如何。 而知其行为忠奸。 神气如何。 而知其才智贤愚。 是为当时之要法也。 四．五代宋时。 为乱而后治。 其中多割据僭号。 用武之时尤多。 至此相术精进。 有言理。 言法。 言心。 言神。 言气色。 言声音。 而为全备之时。 即相法之大成。 有专法可稽考也。 在五代时。 达摩由西域复入中国。 传五来相法五篇。 有心神之六役法。 神色之三疑法。 目神之三脱法。 皆精深之法也。 五代未有麻衣相法三章。 立理法兼用法。 宋初有希夷心相篇一章。 立善恶因果法。 其用神则以形格丰突。 其人精健而有专长。 气色明润。 其人发达而乘时机。 精神充藏。 其人智慧而名禄。 声音聚长。 其人安定而完善。 以此分别其事业大小。 认定其富贵福泽。 此为当时之要法也。 五．元朝明代。 为用武时居多。 其发达也暴而速。 其立身也危而暂。 一为苛法之逼迫。 崛起走险。 一为破格之选拔。 因时济用。 当时有水镜相法之伪书。 有柳庄相法之离奇。 皆据枝节一偏之说。 不及上列各法远矣。 其用神则以形质魁梧。 其人雄健多谋而服众。 胆识优长。 其人刚毅勇为而有决。 精神充足。 其人果敢有恒而恃勇。 志向超群。 其人任劳负责而有智。 以此分别其事业。 认定其贵权。 此为当时之要法也。 六．满清时。 为升平时多。 用武时亦多。 拓地数万里。 交通达于全世界。 有大清神监。 衡真相理。 铁关刀。 燕山集。 兰陵集。 王氏监。 相法须知。 相法捷要各书。 半为想像之说。 而失真面目处尤多。 其用神则以形格清厚。 其人为厚福而大器。 才智蕴藏。 其人多谋而高节。 性情纯正。 其人守义而尽职。 品行清高。 其人立德而镇静。 以此而考其富贵事业之大小。 是为当时之要法也。 七．中华民国为民主时代。 国家法律时有改革。 全国重心时有迁移。 首重富业。 贵名次之。 则有西法之手相学。 骨相学。 人面相学。 新法之相法大观。 其学说支离。 更不及上列各法远矣。 其用神则以形质锐露而有威煞。 其人奔驰发达而权重。 鸟珠玄黄而清蚓。 其人阴险冒险而刚勇。 气质刚躁任劳。 其人偏长而坚持到底。 才智权诈出奇。 其人残忍而好胜贪功。 以此而分别其事业大小。 盖因时势使然。 天道成之。 是为现代之要法也。 相法成绩说公笃曰。 相法为知人术。 观人之仪表。 可知其富贵贫贱。 即麻衣谓首查其形是也。 观人之神采。 可知其寿夭贤愚。 即麻衣谓次查其神是也。 观人之气色。 可知其吉凶祸福。 即麻衣谓再观其气是也。 听人之声音。 可知其喜怒善恶。 即麻衣谓又听其声是也。 观人之纹痕。 可知其刑克挫折。 观人之筋络。 可知其劳碌安闲。 观人之骨质。 可知其禀受厚薄。 观人之血液。 可知其疾厄子女。 观其两眉知人环境忧乐。 观其两目知人刚和诚诈。 此为精确之纲要。 又在持监者眼力能认定真伪之分。 清浊之别。 内外之用。 加减之合也。 如毫厘之纹痕。 尘点之细影。 皆宜注意焉。 其中最难分者两种。 即形质之目神。 气色之红色。 兹特分别如下。 一．凡观人之形质。 惟目神最难。 其他皆容易辨认也。 盖目长不过一寸。 宽不过五分。 其目形分十四种。 目神分三十一种。 目露分四种。 神变分五种。 转机分二十种。 共成七十四种。 上篇业已分载矣。 加进一层论之。 尚有五大种。 可以包括上列七十四种也。 一为充足有余之眼神。 二为浮淡不足之眼神。 三为藏真似俗之眼神。 四为浮假似真之眼神。 五为易位兼并之眼神。 则化而为三百七十种眼神矣。 如能分别种类的确。 则专用合用均易。 其他部位形质。 皆迎刃而解。 则到十分成绩矣。 二．凡观人之气色。 惟红色最难。 其他皆容易辨认也。 其红色有五种。 红而鲜明者为红色。 红如猪肝者为赤色。 红而最淡者为紫色。 红色不足。 紫色有余。 为躁色。 红而粉光者为绦色。 皆在浓淡轻重中分之。 尚有浮沉定三色。 包括上列五色。 则化而为十五种矣。 其远看有此色。 近看无比色。 是为浮色之认定法。 故有红浮紫浮赤浮躁浮绦浮之各色也。 远看无比色。 近看有此色。 是为沉色之认定法。 故有红沉紫沉赤沉躁沉绦沉之各色也。 远近看之。 均有此色。 是为定色之认定法。 故有红定紫定赤定躁定绦定之各色也。 如能详细分明。 则到十分成绩矣。 三．形格之五行。 为相法之基础关键。 表面似无用。 而根据颇重也。 盖具何种材料。 为何种用途。 成何种事业。 万不能以此而混彼也。 如木主清贵而不权。 土主大富而不贵之类是也。 如形格认定确实。 判断自无错误也。 四．部位之界限。 为相法基础之二。 盖各有正当关系。 附带关系。 连带关系。 万不能越轨而妄语也。 如耳轮主智禄。 水星主衣禄。 驿马主达外。 人中主子女。 准头主正财。 印堂主官职。 山根主疾厄。 奸门主妻妾。 两颧主权柄辅佐之类是也。 如部位认定确实。 事实自无错误也。 五．目神之重要。 此为全局之枢纽。 外形内神故也。 达摩测量法。 以目神得十分之五。 盖富贵贫贱。 寿夭劳逸。 祸福死生。 刑伤疾苦。 刚柔智愚。 皆系于此也。 中有一项两项之合用。 三项四项之兼并。 万不能呆滞而模糊之。 如目神认定确实。 标准自无错误也。 六．气色之吉凶。 此为行年之紧要关系。 各有专司之吉凶祸福。 是为趋吉避凶之决心而有益也。 凡利中有害。 而不先预应付。 双方牵制。 而不舍轻全重。 吉而不扩充。 凶而不勇退。 行动有危险。 不以权利而贪惑之。 不行动有危险。 不以淫乐而迷恋之。 万不能执一不计二。 勉强而颠倒。 以致失其机会。 蹈其陷阱。 其误根本。 反其轻重也。 如气色认定确实。 吉凶自无错误也。 七．声音之结果。 此为相法之求全关键。 凡富贵贫贱。 寿夭劳逸。 其子女是否可靠。 六亲是否有辅。 晚运是否安全。 而声音尚占多数也。 万不能以清秀而为贵。 又不能以浊滞而为贱。 如木形得铿锵之金音。 而反受制及刑克。 土形得清秀之木音。 而反劳碌及冷退。 火形得韵长之水音。 而使挫折及危险。 金形得躁急之火音。 而反刑伤及破败。 水形得沉迟之土音。 而反结怨及奔驰。 凡受克制不化者。 皆有缺点。 及消耗也。 声音如能确实认定。 准绳自无错误也。 八．精神之蕴藏。 此为相法之灵根智慧枢纽。 又为寿夭事业之关键。 盖神过于形者贵而寿。 形过于神者贫而夭。 神充色枯者生。 色润神散者死。 万不能以真混假。 以伪乱真。 以藏蕴而认为不足。 以浮露而认为有余之类是也。 如精神认定确实。 寿夭自无错误也。 九．加减之乘除。 此为相法全盘统计。 以定其福泽。 舍轻就重。 以多胜少。 而为判断也。 万不能指定一部。 指定一点。 而呆滞定之。 即认为如何好。 或如何不好也。 盖部位有轻重之分。 气色有浓淡之别。 时令有生旺之论。 形质有宜与不宜之类是也。 如加减认定确实。 主因自无错误也。 十．生克之反推。 此为相法之疑难格局。 是为变法之关键。 而有天道厚薄之气候。 时势治乱之生机也。 如格局好而反驳杂。 格局不好而反发达。 部位旺人丁而反刑伤。 部位刑人丁而反倍旺。 浊者反贤智。 清者反拙愚之类是也。 盖盛衰半数相反。 地形多数相异。 以及古怪精灵之局。 每有单长。 异常适余之格。 每有缺点。 如能确贯了解生克反推之理。 认定自无错误也。 十一．厄年之用途。 此为灾祸损失。 惊险死生之关键。 如男子九年七年之正厄。 女子八年六年之正厄。 加数之傍厄。 提前提后之应证厄是也。 万不能以部位好而轻视之。 盖应天地之气数。 阴阳之变机。 如逢厄年之运。 本属损阻惊险。 轻亦刑克疾厄。 再有部位不好者。 倍凶。 再有气色不好者。 死亡无更改也。 如能运用厄年。 而认定确实。 其惊损死生自无错误也。 公笃曰上列十一则。 为相法之区段。 入手之秩序。 盖相法有益于人。 而复益于己。 为涉身处世。 进退趋避之南针。 不可不知也。 其要点有五。 其一曰吉凶祸福。 知之而先有预定。 自不失着也。 其二曰富贵贫贱。 知之而不勉强。 自无倾覆也。 其三曰寿夭劳逸。 知之而即自修。 自不妄为也。 其四曰妻妾子女。 知之而先有布置。 措施得当也。 其五曰疾厄交际。 知之而有准备镇静而不仓皇。 取巧而不紊乱也。 如能精心阅历。 自有玄妙之点。 以上十一则。 为入手之门径。 依次之程序。 不可混乱而自误也。 天道公笃曰。 相法于天道。 颇占重要地位。 盖治世所出之人材不同。 部位之用神不同。 运限之推论亦不同也。 其乱世所出之人材不同。 部位之用神不同。 运限之推论亦不同也。 乃智识开化之早退。 部位单重与兼并。 运限提前与退后。 所以盛世偏重于精神声音。 以内为用神。 乱世偏重于形格气色。 以外为用神故也。 其大抵在难易久暂四项耳。 前篇虽略言之。 尚未分类详注也。 故考查艺术各书。 均宜重视其时代如何。 采取用神如何。 兹特分类如后。 一．极盛时代。 其格局之取法。 以厚重和蕴。 神聚声聚。 浑藏气充。 以上列为用神。 其发达也不易。 其成功也持久。 其运多提后。 如某部丰隆奇突。 有照应后至十五年。 或提后十年。 及八年者。 皆持久之兆。 以精神骨质声音为用尤多。 形格气色次之。 此为极盛时代之要法也。 二．次盛时代。 其格局之取法。 以停匀收藏。 清秀安和。 声长进韵。 以上列为用神。 其发达也平稳。 其为用也保守。 其运虽提后。 其部位则可前后照映。 如某部丰隆清奇。 则发达于部位之前。 而安享于部位之后。 有提后十年。 及八年五年者。 皆平安之运居多也。 以形格声音精神为用尤多。 而气色骨质次之。 此次盛时代之要法也。 三．一治一乱时代。 其格局之取法。 以厚露奇突。 清中合威。 气聚色润。 以上列为用神。 其发达也离奇。 其为用也权变。 其运多正受以应证之。 如某部清奇有势。 则发于某运。 按其形质而论之。 亦有提前二年三年者。 亦有提后二年三年者。 以形格骨质气色为用尤多。 而声音精神次之。 此一治一乱时代之要法也。 四．极乱时代。 其格局之取法。 以黄睛有煞。 清奇威露。 气润色紫。 以上列为用神。 其发达也冒险而成功。 其为用也阴谋而权诈。 其运多提前。 如某部清奇煞露。 凸突威锐。 有提前十二年。 及十年八年者。 以形格之眉目。 气色与声音为 用尤多。 精神骨质次之。 此极乱时代之要法也。 五．次乱时代。 其格局之取法。 以清秀有威。 敦厚凸突。 神聚出入。 气色晶莹。 以上列为用神。 其发达也。 变幻而多头。 其为用也机智而捷径。 其运多提前。 而可照应本部位。 如某部清奇有势。 偏重一官一岳。 一纹一色。 有提前八年及五年三年者。 以形格精神气色为用尤多。 声音骨质次之。 此次乱时代之要法也。 生机公笃曰。 相法有益于社会尤多。 是为普通常识之术。 古人多守秘而不宣。 是诚何心欤。 余考形格与事实不应验。 运限与部位不应验。 亦有两相易位。 完全相反者。 何也。 盖有内外轻重虚实藏露之八项。 不为无因也。 又如两眉修长清秀。 细匀有势当然合格。 而至眉运驳杂万分。 无一丝一缕之机会。 其两目呆滞不清。 或中岳陷痕尖薄。 而目运反为发达。 或中岳运名利双收。 此为易位之局。 凡一官一岳。 有特殊情形。 皆关系一生。 不仅本运为用故也。 又如某部特殊。 本应大发。 然发不足者。 则运可延长时间。 或发达过量者。 则运亦可减短时间。 此又一法也。 盖形质锐露而煞重。 或逢乱世而气薄。 均可提前十二年八年五年也。 故正厄年中。 而反发达。 傍厄年中。 必见破坏。 其形质厚重而深藏。 或逢盛世而气厚。 均可延后十二年八年五年也。 故傍厄年中。 反乘时机。 正厄年中必经挫折。 其和露相兼。 厚薄相混。 为正受之运。 或提前二年。 或延后二年。 正厄傍厄均为平安。 应证厄年中。 必见灾祸也。 凡用法者。 当于上列三项注意。 考查已过之事实。 而应何厄。 则如其现行何运。 应忌何厄也。 又有第一度应正厄。 第二度应傍厄。 第三度应证厄。 多为古怪奇兀之格局。 以百分计之。 不过二三分耳。 而不有常也。 凡形小身大。 外浊内清。 神倍于形藏气含员。 类似粗俗。 而反精英。 每应于此五项格局之中。 持监者。 更须细心考查可也。 补遗第一公笃曰。 凡相法之入手。 初则认定单独部位。 是为分用之法也。 盖部位有正当关系。 附带关系。 连带关系。 各有专司之事实而不可混乱。 是为纲领之法也。 故古人有问贵在眼。 间富在鼻。 问寿在耳。 问名在眉。 问禄在口。 求全在声。 问权在颧。 问行动在驿马。 问水行在陂池。 问子女在人中。 问妻妾在鱼尾。 问智慧在耳轮。 问外财在福堂。 问吉凶在气色。 问寿徵在精神之类是也。 先明此项正义。 然后用测量法。 轻重法。 加减法。 统率法。 厄年法。 此为合用之统计法也。 自然乘出其地位。 判断其事实。 而分其特等。 上等。 中等。 下等。 常等。 不局等之格局。 以应其富贵贫贱。 劳逸寿夭。 吉凶祸福也。 补遗第二公笃曰。 世之谈内相者。 多论其隐藏之处。 某处有何种特别之痕纹。 或有何种特别之骨病。 余则不然。 按有名有质者。 皆外相也。 何得为内相耶。 余考古人。 皆以形质气色为外相。 有名有质故也。 其辨认较容易。 各形各色。 皆有标准一定之法也。 以精神声音为内相。 有名无质故也。 其辨认较艰难。 精神多浑藏而不露。 声音多依稀而相似。 而无标准一定之质也。 凡人皆有内相外相。 盛世偏重内相。 乱世偏重外相。 此其法也。 兹特从古而更正之。 读风监书者。 勿为异端所误也。 补遗第三公笃曰。 上列之图式为鱼尾交爻纹。 乃余名之也。 丙子之春有江西某君 。 鱼尾有此纹。 余考各家相法。 皆无此纹。 余经验二十余年。 亦目所末觛。 故怀疑而推论之。 鱼尾为妻妾官之专部。 鱼尾纹上仰者。 主妻强淑而偕老。 鱼尾纹平衡者。 主刑妻而重配。 鱼尾纹下反者。 主重配而乖戾。 鱼尾有十字纹者主骄悍而生离。 余以原理而绳之以法。 其纹印上仰。 命妻当旺而贤淑。 盖无生育。 或刑克子女。 方纳庶妻也。 庶妻即有子。 何有交爻纹于当中。 盖因性情乖戾。 意见不合。 或有后家遗累。 势成要挟。 故有离异也。 即为离异。 何以再交爻。 盖离此而娶彼。 当有三配也。 余判之如是。 询之亦不谬。 兹特记之。 按相术要点。 在理有定理。 而无定用法。 无定法。 而有定用。 此从其正义与附带而着想。 又从当时潮流而推论。 以定其事实。 此为活法之活法。 持监者。 勿呆滞一点而为定论也。 补遗第四公笃曰。 相法有合法与不合法。 有正应与反应。 其中分专司部位。 与连带部位。 正受气色。 与兼受气色。 在表面上看。 则形格与事实相反。 颠倒其富贵贫贱。 气色与时令相反。 颠倒其吉凶祸福。 部位与运限相反。 颠倒其穹通得失。 以及寿夭劳逸。 刑克疾苦。 完全颠倒而应验之。 或先后改移而错乱之。 故有不验之说。 推其原理。 则有狐疑之点。 绳以轻重内外加减易位之法。 则有诀窍。 不为无因也。 兹特分类详注如下。 一．发际低凹三岔。 或五岔。 均主幼年丧父。 或为庶母所生。 是为古法之定论。 而验者颇多。 然有不刑父。 而反先刑母。 又有不验庶出者。 似为不验。 余考两耳平匀。 日月角不陷不露。 山林丰满无痕。 山根高超不陷。 两颧不削不突。 无高低则刑父不在幼年之初运。 而反在中年眉运刑父而见孝服。 或三十左右而丧父宫。 此为事实相反之一。 盖因仅发岔一部。 刑父较迟。 如加以左额角陷痕。 或土星偏左。 又如加以左颧高超。 或人中偏左。 则刑父方早也。 又于中正无陷痕。 右边城不倾陷。 两眉无高低。 鬓发不双曲。 亦不应验庶出之法也。 二．鬓发曲突。 下连眉毛。 或接近眉棱。 两耳廓低下反。 本主幼小刑母。 或于十五岁之前刑母。 而为古法之定论。 验者颇多。 然有不刑母而反先刑父或迟刑母者。 似为不合法。 余考门齿不楞生。 不掀露。 不尖峰。 两侧无尖锐齿一颗。 边城右不倾陷。 右颧不高插。 土星不偏右。 人中不偏右。 则刑父母于幼年之初运不验。 当应中年之目运见孝服。 此为事实与形格相反之二。 盖仅鬓突一部。 刑母尚轻。 如再有他部刑克。 则刑母方早。 不为无因也。 三．人中平满而无沟洫。 本主无子女之格。 或有子女亦刑伤而不成立。 是为古法之定论。 盖人中直纹主克子。 人中横纹主克女。 人中十字纹主孤绝。 有纹尚如此重要。 何况沟洫平满而不通乎。 验者颇多。 然有上列之局而又不刑子女。 又反旺子女。 似为不合法。 余考印堂无痕无纹。 三阳不窄不陷。 两眉弯曲尾收有棱泪。 印堂平宽小露不冲而反生子五六。 亦有嫡子不立。 而庶出之子三四。 此为事实与形格相反之三也。 按子女宫以眉尾曲收者多子女。 三阳丰满者旺子女。 尚占重要地位。 而胜过人中故也。 四．鱼尾为妻妾官之专部。 鱼尾丰满。 及有纹上仰者。 主妻强淑而偕老。 妻族富丰而有助。 鱼尾痕平破者。 主克妻而续弦。 鱼尾痕下反者。 主刑两妻而三配。 鱼尾有一纹一妻。 三纹三妻。 鱼尾纹成十字。 或纹成交爻。 均主离异。 此为古法之定论。 验者颇多。 然有上列之局而不刑妻。 及无妾庶者。 似为不合法。 余考印堂无悬针痕。 又无川字纹。 声音无破锣声。 又无断散声。 尚不至早刑也。 或不偕老一线耳。 设为刑妻其运当在四十五之后。 五十八之前。 此为形格与事实相反。 部位与运限相反。 盖眼神不愁不紧急。 目形不露不浮白。 年寿不曲不断不起节。 虽有鱼尾之刑克。 而应验亦最迟。 其刑与旺。 两相抵折故也。 五．山根坑陷而弱者无寿。 人中洫短而掀者早夭。 或以眼神过清而浮光。 或以面皮绷紧而无余。 均为夭伤不寿。 此为古法之定论。 验者颇多。 然有上列之形。 而反寿者。 似为不合法。 余考南岳有横纹三四法令纹长下交。 眉高一寸余。 耳长三寸许。 虽有上列之弱点而反寿至耄耋。 此形格与事实相反之五也。 盖寿徵以南岳纹。 法令纹。 为得分数较多两耳两眉次之故也。 凡山根坑陷者。 主半数不受祖业。 人中短掀者。 主半数招谗构怨。 目神清浮者。 主半数贪淫多病。 面皮绷紧者。 主半数刑克劳碌。 此为应此弱点。 而减彼弱点。 不完全应夭殇故也。 六．天仓丰满。 主享前人余业。 地库丰隆。 主享子孙后福。 中岳园隆高起。 主本身恢宏大创。 均为殷富之格。 此为古法之定论。 验者颇多。 然有上列之形。 而反困穹。 或有衣禄而已。 似为不合法。 余考水星小薄。 准大尖坠眉尾陷弱。 或为井灶纹冲或为声音散乱。 虽有上列之好部位。 亦平生无积蓄。 仅以衣禄糊口。 此为形格与事实相反之六也。 盖水星小薄所受之禄不多。 准大尖坠土星克水而相犯井灶纹冲。 财不入库而空虚。 声音散乱刑克疾厄而失败。 虽有上列之好部。 功不补过故也。 七．土星尖削而薄。 井灶露孔而小。 本主驳杂困穹。 又如天仓冲破。 地库薄弱。 此为贫乏无依。 是为古法之定论。 验者颇多。 然有上列之格。 而反积金垒垒。 似为不合法。 余考福堂骨高起。 成三角棱。 两目神明润。 而充足收敛。 而反财库充盈。 田连阡陌。 或为破败于桑梓。 远发立业于他乡。 或为环境逼迫。 冒险发达于意外。 此为形格与事实相反之七也。 盖木植之局。 于瘦削薄弱均不忌。 火炎之体于锐露泄仰亦不忌。 又有狮鼻不忌露孔。 虽有上列之弱点。 而亦名成利就。 不过木植之形多疾厄。 火灾之局多劳碌。 狮鼻之格多刑克。 于财源当业尚吉故也。 八．形质清秀。 两眉细匀修长。 两目细收最清多出贵名之格。 次亦丰禄安闲之格。 加以土星两颧。 匀配隆厚。 水星两耳。 匀厚收敛此为贵名权禄。 富厚丰盈。 而有事业之格。 此为古法之定论。 验者颇多。 然有上列之好部位。 而反不贵不富。 反操贱业。 及下流技艺者。 似为不合法。 余考其神过清而流丽。 其声漫散而黯断。 两颧隆大而下坠则成贱品不寿之格。 男女皆然。 又无丝毫贵名。 又非当业厚禄。 而反为下流技艺。 此为形格与事实相反之八也。 盖目神过清而流丽虽然聪敏。 而多偏见邪行。 及疾厄夭折。 淫荡失败居多也。 声音漫散而多黯断。 是为内浊而不全。 主劳碌破败。 逼迫而为下。 观隆大而下坠。 此为假权。 另则优伶。 女则娼妓。 以及下贱也。 二流技艺。 虽格局清秀而匀。 皆为无用故也。 九．形质浊俗南岳有杂乱纹。 印堂有悬针纹。 中岳削露。 两眉稀弱。 五官不配。 五岳不匀。 多出平常下贱之人。 及贫乏劳苦之辈。 此为古法之定论。 验者颇多。 然而有上列之弱点。 反为富贵双全。 寿考康宁。 及作惊人之事业。 似为不合法。 余考伏犀骨高拱圆突于发中。 声音清奇。 而铿锵韵长。 瞳人缩小。 精神充聚。 此为蕴藏之格。 虽有上列之弱点。 而反名满天下。 威权万里。 功在当时。 名垂后世。 此为形格与事实相反之九也。 盖伏犀骨在上停。 方大者王霸。 圆大者将相。 而为超群之贵也。 声音清奇。 为蕴藏之格。 而为贵寿之善后也。 瞳小主特智。 而有专长。 神充主贵寿而性刚毅。 而有流芳之事迹也。 盖因恶不掩美故也。 十．春令属木。 为天气上升之初。 是为大壮之卦。 发现青色腻色本合时令。 以事实论之。 应有平稳之小亨吉。 亦有应喜因之人丁。 次则平安无咎。 此为古法之定论。 验者颇多。 然有春令见青色。 而有哭泣惊险。 疾厄冷退。 似为不合法。 又如春令有黑暗之色。 本不合时令。 应有哭泣驾恐。 疾厄官讼。 此为古法之定论。 验者颇多。 然有春令见黑色。 而有反见亨吉。 进财禄。 旺人丁。 次亦平安顺遂。 似为不合法。 余考旺者为水形。 次则木形。 不古者为火形。 次为金形。 不为无因。 此为气色与时令相反之十也。 盖水旺于木。 故得春令而吉。 木发于春。 故同气相求而无咎。 火得木为死。 故见春令而衰。 金发于春。 是为因气受制。 见阻而消耗故也。 十一．夏为火令。 为天气上升之极。 离明美丽之象。 于红燥色不忌。 本合时令。 以事实论之。 应顺遂亨吉。 次亦平安无咎。 此古法之定论。 验者颇多。 然有夏儿红燥色。 而反官讼损失。 遗累是非。 似为不合法。 又如夏令有青滑之色。 本不合时令。 应有疾厄是非。 遗累忧疑。 此古法之定论。 验者颇多。 然有夏见青色。 而反进财禄。 旺人丁。 次亦平安顺遂。 似为不合法。 此为气色与时令相反之十一也。 余考吉者为木形。 次则火形。 不吉者为金形。 次则土形。 不为无因。 盖木旺于火。 故得夏而旺。 火发于夏。 故同气相求而无咎。 金见火而废。 故得夏令消毁。 土发于夏。 是为枯燥不生而相害故也。 十二．秋为金令。 为天气下降之初。 萧杀立威之气。 于白莹之色本合时令。 以事实论之。 当为平安顺遂。 生机进益。 此为古法之定论。 验者颇多。 然有秋令见白莹之色。 而反冷退刑伤。 忧惊连累。 似为不合法。 又如秋令有黯滞色。 本不合时令。 主障碍消耗。 牵制遗误。 此为古法之定论。 验者颇多。 然有秋令见黯滞色。 而反走险暴发之时机。 第二第三之利益。 似为不合法。 此为气色与时令相反之十二也。 余考吉者为土形。 次为金形。 不吉者为水形。 次为木形。 不为无因。 盖土旺于金。 故得秋而吉。 金相于秋。 是为同气相求而无咎。 水得金而寒。 故见秋令而绝没。 木发于秋。 受克而损伤故也。 十三．冬为水令。 为天气下降之极。 万物得之而藏。 于黑暗色。 本合时令。 以事实论之。 大势平稳而无咎。 保持原位而无害。 此为古法之定论。 验者颇多。 然有冬见黑暗色。 而反危险拘留。 哭泣疾厄。 似为不合法。 又有冬令见白莹色。 本不合时令。 主孝服耗财。 疾厄掣肘。 此为古法之定论。 验者颇多。 然有冬见白莹色。 而反升官旺财。 谋遂获功。 次则安全无阻。 似为不合法。 此为气色与时令相反之十三也。 余考利者为金形。 次为水形。 不吉者为木形。 次为火形。 不为无因。 盖金旺于水。 故逢冬而吉。 水合于冬。 故同气相求而无咎。 木见水而绝。 故不吉。 火见水而废。 故消灭也。 十四．三六九全月。 为土令。 而旺于四时。 其位中五。 临制四方。 于黄明之色。 本合时令。 以事实论之。 主进名权之升迁立功。 主得财帛之获利进展。 此为古法之定论。 验者颇多。 然有土令见黄色。 而反冷退牵制之烦扰。 障碍损失之连累。 似为不合法。 又如土令见红燥之色。 本不合时令。 主损失破败。 官讼拘禁。 此为古法之定论。 验者颇多。 然有土令见红燥色。 而反借题发挥之进机。 同舟共济之获利。 似为不合法。 此为气色与时令相反之十四也。 余考吉者为火形。 次则土形。 不吉者为金形。 次则水形。 不为无因。 盖火得土则旺。 故亨吉。 土得土令。 故为同气相求而有益。 金得土则埋没。 故无功。 水得土。 则阻塞。 故泛滥而有害也。 十五．火烧中堂。 为格局之最忌。 凡临时发生。 其运限亦最忌。 俗云家败人亡。 乃火炎土燥之义。 关系极重也。 如逢中岳运。 当见刑克冷退。 疾厄官非。 内顾有忧。 外患有累。 此为古法之定论。 验者颇多。 然有火烧中堂。 而反发达。 名利双收。 次亦平安无恙。 此为形格与事实相反。 部位与运限相反之十五也。 余考吉者为木火形。 不吉者为金土形。 不为无因。 细则详补遗第五之中也。 十六．两眉清秀修长。 高起尾棱。 本主名贵而寿。 当业而丰。 此为古法之定论。 验者颇多。 然于两眉运中。 极端驳杂。 孝服疾厄。 劳碌奔驰。 毫无权利。 似为不合法。 余考全局精神在眉。 其眉运虽困难。 其生机关键伏此。 故有发达于后六年之目运。 及后十年之中岳运。 其两目中岳均弱。 而反发达其故何也。 此为形格与事业相反。 部位与运限易位之十六也。 盖形质敦厚浑藏。 外浊内清。 气聚神倍。 或出升平盛世。 或为土金之局。 此五者每有提后应证。 不为无因也。 持监者。 更须留心考查之可也。 十七．印堂有悬针纹痕。 为相法之最忌。 凡富贵者。 主危险亡身也。 足衣禄者。 主刑妻克子而破败也。 最下等人。 亦主劳碌刑克。 一生困苦也。 此为古法之定论。 验者颇多。 然有至印掌运。 而反发富进贵。 旺妻妾。 进子女。 似为不合法。 此为事实与形格相反。 部位与运限易位之十七也。 余考有印堂纹者。 每有幼年孤苦。 六亲失助或为发达而引诱入危害。 亦有中年发达。 或为安乐而纵欲至夭折。 皆因别部有特殊可取点。 发达了发达。 破败了破败。 虽非其运。 而有其因。 每见危害于目运居多。 其目虽清润不露。 亦危险破败于此。 好与不好。 两相易位。 不为无因也。 盖因幼小未经严格教育。 猝然发达。 矜骄恃才以自用。 傲慢妄尊以轻视。 以致危机潜伏。 而自蹈危险以亡身也。 十八．中岳丰隆。 兰台匀配。 而为财帛官之专部。 主大富。 进田宅。 或前人无产业。 而亦恢宏自创也。 此为古法定论。 验者颇多。 然有至中岳运。 而反刑伤挫折。 疾厄冷退。 消耗殆尽。 似为不合法。 乃有发达于前十年之眉目运中。 其两眉痚散短促。 两目流露不清。 何以不失败。 而反发达。 此为形格与事实相反。 部位与运限易位之十八也。 余考形质清秀锐露。 或为飘摇乱世。 或为木火之局。 其气先到。 故提前发达以应证之。 不为无因也。 十九．鱼尾纹深陷平衡。 或下反。 印堂纹冲。 两颧尖露。 本主刑妻。 此为古法之定论。 验者颇多。 然有妻宫强淑而偕老。 而反子女不立。 或无生育。 似为不合法。 又有人中平满。 泪堂深陷。 三阳低凹。 本主克子。 此为古法之定论。 验者颇多。 然有子星三四。 贵强而有力。 而反克妻二三。 似为不合法。 此为部位与事实相反之十九也。 余考声音为格局所克。 而为废气所致。 或为声音间断杂乱。 而有缺点所伤。 刑此而减彼。 克彼而减此。 多出混合相争之局。 或为偏重奇古之局。 或为极清极浊之局。 盖有贵名过于形格。 而减少子女。 当业过于部位。 而减少寿徵。 不为无因也。 二十．女格发粗浓而多。 主刑夫。 发粗浓不刑夫何也。 南岳必宽平。 南岳凸突圆拱不刑夫何也。 其印堂必宽隆。 印堂窄陷纹冲不刑夫何也。 其鱼尾必丰满。 鱼尾陷痕不刑夫何也。 其中岳必高隆有染。 中岳小弱露孔不刑夫何也。 其两颧必平厚。 两颧尖露不刑夫何也。 此为形格与事实相反之二十也。 余考有上列各形。 皆不克夫。 其神必收而和静。 其音必柔而清秀。 此为外弱内吉。 两相抵折。 不为无因也。 公笃曰。 前例二十条。 为相法不合而相反之大纲。 其他类推者尚多。 不及一一备载。 盖因事实与形格完全相反。 部位与运限完全相反。 气色与时令完全相反。 以及两相易位。 提前提后而应者。 故有此条之说。 然其相反相易。 提前提后。 亦有气侯。 内外。 治乱。 轻重之分。 而为法也。 不能不留心考查。 探求其所以然。 推之以原理。 绳之以用法。 以乘其定位。 自有一定标准。 以判其富贵贫贱。 刑伤疾厄。 吉凶祸福也。 例如有应正厄年者。 有应傍厄年者。 有应正厄年者。 有应一度正厄。 一度傍厄者。 盖因各人之形质配合不同。 各人之禀受气候不同。 各人之天姿贤愚不同。 各人之性情刚柔不同。 各人之厚薄行运不同。 各人之精神部位不同。 是其立法之诀窍也。 又以细心考查其经过之事实。 明白其应受之原理。 此为一大关键也。 补遗第五公笃曰。 火烧中堂。 为各种形质之所忌。 其准头属土。 故名土星。 内应脾络也。 两侧窍属金气。 医名迎香穴。 内应肺络也。 两直窍入脑海。 下督脉。 过大椎。 通命门。 内应肾络也。 盖因肾中有火。 医家名之曰君相火。 道家名之曰真火。 相学名之曰元神火。 亦名本命火是也。 故火烧中堂。 即肾火上浮。 水火不交又不济。 而越正轨之义也。 以脾土而论。 是为火炎土燥。 而不生化也。 以肺金而论。 是为火烁金伤。 而见消毁也。 以肾水而论。 是为火水末济。 而相侵犯也。 故均不吉。 而有缺点。 然有轻重之别。 故有应惊险者。 有应冷退者。 有应刑伤者。 有应牢狱者。 有应疾厄者。 有应死亡者。 亦有暂时发达。 而终破败者。 亦有猝然发达。 而即危身者。 其部位本一。 而应证之事实则各异。 兹特将各类分别录后。 一．火烧中堂。 有燥浮色。 即红而浮光也。 其事实则主环境困难。 事实驳杂。 劳而不功。 反生疑族之仇怨。 害而不利。 反生纠纒之争端。 内而家政之隐患漏巵尤多。 外而六亲之牵制遗累尤重。 其损失尚属轻微。 是为冷退消耗之例。 如反有利益。 则有蹈陷阱。 受箝制之失败于后也。 二．火烧中堂。 有红润色。 即红色之深也。 其事实则主逼迫惊灾。 官讼暗害。 以恩结怨。 失足而成千古之恨。 弄巧反拙。 举手而掉万层之波。 外有相欺相许之蚕食鲸吞。 内有如疽如痈之虎去狼来。 怀疑而生恐惧。 烦恼而生气郁。 其损失较大。 是为破败飘零之例。 如反有利益。 则有刑伤人丁。 而鳏寡孤独之应证于后也。 三．火烧中堂。 有赤暗色。 即红中代黑之猪肝色也。 其事实则主嫌嫉地位。 而有官讼刑伤。 危险环境。 而有暗害牢狱。 轻则有痔漏之痼疾不痊。 重则有倾覆之破败无余。 其损失最大。 是为危险而伤残。 损失而疾厄。 人口流离之例。 如反有利益。 则有危机四伏。 亡身破产之应证于后也。 四．火烧中堂。 有燥浮色。 而加血缕者。 其事实则主官讼是非。 暗害株累。 争端而受屈。 势力之压迫也。 神经而昏愦。 郁结而怔忡也。 六亲遗累。 常填无底之壑。 内顾隐忧。 每有附骨之疽。 如反有利益。 则为后患之纠缠。 失败之牵制。 劳苦烦扰。 终身不休。 以应证于后也。 五．火烧中堂。 有红润色。 而加血缕者。 其事实则为夙恕之暗害。 惊阻之危险。 以及本身痔漏之痼疾。 倾覆之损失。 而为种种障碍。 人口日见衰弱。 财星日见窘迫。 如反有利益。 则有子孙不肖而恃逆。 天灾不测而危害。 以应证于后也。 六．火烧中堂。 有赤暗色而加血缕者。 主飞灾之株累盗贼之诬攀。 意外之横祸。 人命之牵连。 水火之为殃。 富丰者一时即为贫乏。 兵匪之为害。 贵名者一时即为伤残。 丢官失权。 损财破产。 如反有利益。 则有人口流离。 危险死亡。 而累及子女妻妾。 以应证于后也。 公笃曰。 火烧中堂一格。 固属损失冷退。 刑伤惊险。 人所共如也。 然亦有暂时侥幸。 而有发达。 进田宅。 成贵名。 此为引诱入危机。 则有死亡于本身。 俗谓发棺材运是也。 否则祸遗妻妾子女。 人亡家破也。 总之以火形人不忌。 而反旺名利。 不过多劳碌奔驰。 忧心顾忌。 艰难险阻而成功也。 木形人次之。 虽有飘摇劳碌。 疾厄刑克。 是为小冷退。 尚不为大害也。 惟金形人最忌。 身败名毁。 人亡家破也。 土形人次之。 主刑人丁。 多痼疾。 破财消耗。 忧愁度日也。 水形人又次之。 主株累损失。 牵制郁结。 烦扰不休也。 此为大纲之轻重诀。 加减之乘除法。 不可呆滞而论之。 兼体又从折衷之法可也。 补遗第六公笃曰。 凡厄年之法。 有先后之应验。 前已分秩序。 而言其定法矣。 余于经验考证。 尚有天道厚薄之分。 时势盛衰之别。 故有专应正厄年者。 即男子九年一厄。 女子八年一厄之类是也。 又有专应傍厄年者。 如男子九年一厄。 而其形格属何局以加之。 如水一火二金三木四士五之类。 女子八年加推亦然也。 又有于正厄傍厄均无妨害。 其官禄财帛反吉。 人丁喜庆常见。 疾厄惊险。 连累损失。 完全化除。 似不应验厄年之法矣。 故有专应应证厄年。 即提前三年二年。 延后三年二年是也。 又有应一度正厄。 一度傍厄。 又有第一次应正厄。 第二次应傍厄。 第三次应应证厄。 参差如是。 此中不无标准之指定。 盖以何种形质之格局。 而应何项厄年。 何种天道之气候。 而应何项厄年。 何种治乱之时势。 而应何项厄年。 兹特分别详注。 以便阅者。 知其法而采取其用也。 一．凡乱世之形质清秀而薄弱。 当应提前之应证厄年。 即男子九数之提前三年。 女子八数之提前二年。 均为不吉。 而见疾厄刑伤。 损失灾祸也。 其形质清秀而五官露势。 五岳高耸者。 当应加数之傍厄年。 男子即九年。 而以各形之数以加推之。 女子八年。 而以各形之数以加推之。 均为不吉。 而见灾祸损失。 刑伤弱点也。 其形质清秀而五岳平匀。 五官和蕴者。 当应正受之厄年。 即男子九年。 女子八年。 均为不吉。 而见冷退破财。 疾厄刑克也。 此为乱世之要法也。 二．凡盛世之形质清秀而薄弱。 当应正受厄年。 即男子九年。 女子八年。 均为不吉。 而见障碍损阻。 疾厄刑克也。 其形质清秀。 而五官露势。 五岳高耸者。 当应应证厄年。 即男子九年之提前三年。 女子八年之提前二年。 均为不吉。 而见逼迫郁结。 哭泣遗累也。 其形质清秀。 而五岳平匀。 五官和蕴者。 当应傍厄年。 即男子九年。 而以各形加推之。 女子八年而以各形加推之。 均为不吉。 而见破败疾苦。 掣肘隐忧也。 此为盛世之要法也。 三．凡一治一乱之形质清秀而弱。 当应傍厄年。 即男子九年。 女子八年。 而以各形加推之。 均为不吉。 而见疾厄纠纒。 灾患不休也。 其形质清秀。 而五官露势。 五岳高耸者。 当应正受厄年。 即男子九年。 女子八年。 均为不吉。 而见仓猝失败。 疾厄官非也。 其形质清秀。 而五岳平匀。 五官和蕴者。 当应应证厄年。 即男子九年之提前三年。 女子八年之提前二年。 均为不吉。 而见暗害纠纷。 哭泣拘禁也。 此为一治一乱之要法。 或界于盛衰之间。 次盛次乱之时。 用之亦合法也。 四．凡在乱世之形质。 浊厚而肥重。 当应堕谊厄年。 即男子九年之提后三年。 女子八年之提后二年。 均为不吉。 而见欺诈损失。 刑克妨害也。 其形质浊厚肥重。 而五岳高耸。 五官露势者。 当应正受厄年。 即男子九年。 女子八年。 均为不吉。 而见损人破财。 痛疾隐患也。 其形质浊厚肥重。 而五岳平匀。 五官和蕴者。 当应傍厄年。 即男子九年。 女子八年。 以各形而加推之。 均为不吉。 而见内顾牵制。 外患欺凌损人破财也。 此为乱世之要法也。 五．凡在盛世之形质浊厚而肥重。 当应傍厄年。 即男子九年。 女子八年。 以各形加推之。 均为不吉。 而见天灾流行。 时势障碍也。 其形质浊厚圆肥。 而五岳高耸。 五官露势者。 当应应证厄年。 即男子九年之提后三年。 女子八年之提后二年。 均为不吉。 而见族戚箝制。 友邻要挟也。 其形质浊厚圆肥。 而五岳平匀。 五官和蕴者。 当应正受厄年。 即男子九年。 女子八年。 均为不吉。 而见哭泣疾厄。 盗匪陷害也。 此为盛世之要法也。 六．凡在一治一乱之时。 其形质浊厚圆肥者。 当应正受厄年。 即男子九年。 女子八年。 均为不吉。 而见驳杂消耗。 刑克后患也。 其形质浊厚圆肥。 而五官露势。 五岳高耸者。 当应傍厄年。 即男子九年。 女子八年。 以各形加推之。 均为不吉。 而见陷阱窘迫。 人丁衰弱也。 其形质浊厚圆肥。 而五岳平匀。 五官和蕴者。 当应应证厄年。 即男子九年之提后三年。 女子八年之提后二年。 均为不吉。 而见郁结之神经。 哭泣之冷退。 此为一治一乱之要法。 或界于盛衰之间。 次盛次乱之时。 用之亦合法也。 七．凡乱世之形质浊厚与清秀相兼。 或界于清浊之间。 或界于厚薄之间。 则第一厄。 当应正受厄年。 即男子九年。 女子八年。 均为不吉。 而见危险挫折。 疾厄哭泣也。 第二厄当应傍厄年。 即男子九年。 女子八年。 以各形而加推之。 均为不吉。 而见戕贼危害。 妄举损失也。 第三厄当应应证厄年。 即男子九年之提前三年。 女子八年之提前二年。 均为不吉。 而见破败伤残。 刑克痼疾也。 此为乱世之要法也。 八．凡盛世之形质浊厚而清秀相兼。 或界于清浊之间。 或界于厚薄之间。 其第一厄。 当应傍厄年。 即男子九年。 女子八年。 以各形而加推之。 均为不吉。 而见欺诈拐骗。 疾厄官非也。 其第二厄。 当应正受厄年。 即男子九年。 女子八年。 均为不吉。 而见遗累牵制。 内忧外患也。 其第三厄。 当应应证厄年。 即男子九年之提后三年。 女子八年之提后二年。 均为不吉。 而见刑克疾苦。 烦恼激刺也。 此为盛世之要法也。 九．凡在一治一乱之时。 其形质浊厚而与清秀相兼。 或界于清浊之间。 或界于厚薄之间。 则第一厄。 当应应证厄年。 即男子九年之提前三年。 或提后三年。 女子八年之提后二年。 或提前二年。 均为不吉。 而见烦扰遗累。 冷退疾厄也。 其第二厄。 当应傍厄年。 即男子九年。 女子八年。 而以各形加推之。 均为不吉。 而有刑伤破败。 明欺暗害也。 第三厄当应正受厄年。 即男子九年。 女子八年。 均为不吉。 而见驳杂牵制。 株累妨害也。 此为一治一乱之要法。 或界于盛衰之间。 或为次盛次乱之时。 用之亦合法也。 十．凡在乱世之形质。 似露而含静。 似和而有势。 或为一和一露之局。 则第一厄。 当应傍厄年。 即男子九年。 女子八年。 而以各形加推之。 均为不吉。 而见水火盗贼之惊险。 天灾时势之不测也。 其第三厄。 则应应证厄年。 即男子九年之提前三年。 女子八年之提前二年。 均为不吉。 而见危害损失。 损人破财也。 其第三厄。 则膺应证厄年。 即男子九年之提后三年。 女子八年之提后二年。 均为不吉。 而见惊恐疑惑。 疾厄哭泣也。 此为乱世之要法也。 十一．凡在盛世之形质。 似露而含静。 似和而有势。 或为一和一露之局。 则第一厄。 当应正受厄年。 即男子九年。 女子八年。 均为不吉。 而见挫折牵制。 疾厄消耗也。 其第二厄当应应证厄年。 即男子九年之提后三年。 女子八年之提后二年。 均为不吉。 而见哭泣争端。 株累受屈也。 其第三厄。 当应傍厄年。 即男子九年。 女子八年。 而以各形加推之。 均为不吉。 而且冷退遗误。 结怨暗害也。 此为盛世之要法也。 十二．凡在一治一乱之时。 其形质似露而含静。 似和而有势。 或为一和一露之局。 其第一厄。 当应应证厄年。 即男子九年之提前三年。 女子八年之提前二年。 均为不吉。 而且飘摇无依。 流离辛苦也。 其第二厄。 当应傍厄年。 即男子九年。 女子八年。 而以各形加推之。 均为不吉。 而见刑克损伤。 疾厄耗财也。 其第三厄。 当应正厄年。 即男子九年。 女子八年。 均为不吉。 而见破残血光。 冤屈遗累也。 此为一治一乱之要法。 或界于盛衰之间。 或为次盛次乱之时。 用之亦合法也。 补遗第七公笃曰。 五形者。 五行之义也。 相法之分五行。 各从其类。 限制其事实也。 其气色亦以五行。 而取生旺之乡。 其声音亦从五行。 而取生化之旺。 又顺气候之四时。 以取顺天之序。 以分别其吉凶之轻重。 祸福之久暂。 以推论其事实也。 古人论之颇详。 犹恐误认五行之界限。 混乱其形质。 而不合法也。 故有木形清秀而瘦。 金形方正而坚。 水形圆肥而清。 土形浊厚而深。 火形尖露而锐之说。 至于两形相兼。 则取分数多者为主。 分数少者为客。 如两形相等。 或相并。 相似。 则为相争相混之局。 而无主客之分矣。 又如三形相兼。 当以何为主体。 何为兼体。 何为附属之辅佐。 然后论其相生而制否。 相克而化否。 如三形相匀。 是为混乱之局。 则查其所生何时令之何节气中。 是否于此三形。 有相同之气候。 而取同五形者。 为主体之用否。 则以当时之旺气。 为主体之用也。 盖于合本时之形。 为相气之本气。 本时所生之形。 为旺气之生气故也。 如均不合。 则查其生于何方位。 而在何卦爻中。 是否于此三形。 有无相同之五行气候。 而取其主体之为用也。 盖合于本形之地。 得山水之本气故也。 如又不合。 则查其声之五音所属。 即音秀为角木。 音亮为商金。 音长为羽水。 音燥为徵火。 音浊为宫土。 而加于此三形中。 以取主体。 亦为合法。 上例三法。 均为取巧从权。 而从根本上求之。 以区别其相争相混之用。 而轻重间。 自有关键。 此余常用之法。 与要诀也。 按五行有定位。 而有重要关系。 盖有专司之标准。 而指定其人为何项名位。 何项事业。 随五行为转移。 从五行为类推。 而评之也。 此为相法之第一基础关键。 如不缕晰分明。 则错其主因。 混其事业。 每见今之持监者。 茫然而颠倒。 盲指而紊乱。 盖未考究古人原文之义耳。 兹特分类如下。 一．木形清秀瘦植。 薄弱修长。 均为木局。 其卦为震。 其音为角。 其时为春。 其色为青。 其味为酸。 其用为仁。 故有帝出乎震之说。 而为尊贵之义也。 如成纯木之局。 上为仙品。 是为超凡入圣。 千古存形。 次则为圣为贤。 是为立德。 立言。 立法。 而为万世师。 千古流芳。 其最下者。 均为盛名之誉。 文说之家。 特智之慧。 专长之能。 有遗迹可传也。 盖木形为清贵。 而有盛名。 是其定法也。 万无木形而有帝王之说。 亦无高位重权之说。 若紊于此。 则不合法也。 二．土形浊厚而深。 言迟行缓。 均为土局。 其卦为坤。 其音为宫。 其令为三六九全月。 其色为黄。 其味为甘。 其用为信。 土厚积块而主载。 而生万物也。 如成纯一之土局。 则为大富而丰盈。 富可敌国。 而捋王侯之局。 次则为上富。 名满大都。 田连阡陌。 其最下者。 亦为中富。 俨然阀阅之家。 富甲一州一邑之局。 均为合法。 盖土生万物。 而为财源。 专主富而不主贵也。 万无土局而有贵权卿相之说。 亦无文名盛誉之说。 若紊于此。 则不合法也。 三．金形方正坚实。 腮突犄角。 声宏气聚。 均为金局。 其卦为兑。 其音为商。 其时为秋。 其色为白。 其味为辛。 其用为义。 金主刚毅。 而司杀伐。 其物有甲。 而象战斗。 如成纯一之金局。 其上则为大富贵创业之帝王。 或为英明神武而有能为之帝王。 次则为公侯将相。 开疆拓土。 而有名臣之风。 或为中兴柱石之臣。 而司重权也。 又次则为九卿。 为藩镇。 为边将。 于史册可记载者。 均为合法。 盖金为权贵。 任劳有为也。 万无纯金而有仙品之姿质。 亦无圣贤之行为。 若紊于此。 则不合法也。 四．水形圆肥而匀清。 韵长而坐如钉石。 均为水局。 其卦为坎。 其音为羽。 其时为冬。 其色为玄。 其味为咸。 其用为智。 水为先天之第一生数。 亦为尊贵之义也。 如成纯一之水局。 其上则为佛品。 是为金刚不坏之身。 超出轮回之外。 次则为帝王。 或为承受而享厚福之帝王。 又其次为公侯将相之权贵。 不劳而立大功。 其最下者。 为列卿方伯。 或为文章可传。 或为学说可稽。 均为合法。 盖水主贵而安闲。 厚福而绵长之义也。 万无纯水而有仙品圣贤之说。 亦无劳苦不贵之说。 若紊于此。 则不合法也。 五．火形尖露起峰。 三山突顶。 声急肩耸。 均为火局。 其卦为离。 其音为徵。 其时为夏。 其色为红。 其味为苦。 其用为礼。 火为后天之极。 其数为九。 穷而后通也。 如成纯一之火局。 慧根超于群众。 才智异于寻常。 其上则为公侯将相。 其次则为列卿州牧。 其最下则为县宰尉丞。 然多出于艰难险阻之中。 名誉倍于职权也。 善作而不善成。 善始而不善终。 均为合法。 盖火炎上而不持久。 威烈而有畏忌也。 万无纯火而有仙佛姿质之说。 亦无帝王厚福之说。 若紊于比。 则不合法也。 六．木形主清贵。 而无权势。 名盛而权轻也。 如兼微金而为局。 则为贵而有权矣。 盛世多文贵。 而遥领武权之立功。 安闲居多也。 乱世多武贵。 而兼政柄之成名。 劳碌不休也。 各有阶梯时机之不同。 各有采取偏重之不同。 盛世富业亦平稳而持久。 乱世则暴发而飘摇。 乃时势之趋向与重心相反耳。 盖木得金。 则削成器用。 以成其梁栋之材故也。 七．木形主清贵。 名过于权之局。 如兼微火而成局。 则为贵名大噪。 轰传一时。 或遗身后也。 故有文章流传。 或美术流传。 或为智巧艺能之专长。 而遗迹流芳也。 其人聪明绝顶。 过目不忘。 而有慧根也。 知机达时。 好名负气。 而有骄志也。 故多限止于中富中贵之间。 上峰有疑。 同类有嫉。 故也。 次则下富下贵。 又次则宰丞佐治。 常贵素丰。 盛衰皆然。 名过于权。 而富次之。 然有建树也。 盖木局兼火。 而通其灵。 以成其清美扬彪也。 八．木形为清贵盛名之格。 如兼微水而成局。 则为贵而有权。 安而有福。 盛世则为方伯剌史。 次亦洲伯邑侯。 乱世有从武阶而转移政柄。 上至厅道。 下至州牧邑侯。 均为文职文权居多。 次则尉丞佐治之贵。 其富业与上列之名实相符。 有时过之。 其最下者。 为余荫之家。 梓荣之眷。 盖木局兼水。 顺天地之气。 而滋生繁荣故也。 九．木形主清贵盛名之格。 如兼微土而成局。 则为中贵之格。 次则下贵。 又次则常贵。 而富业倍于贵名也。 其中多勷助政治之名权。 或为学界之教职。 或为司法之专职。 亦有富丰之业。 桑梓之荣也。 亦有借贵名之势。 假贵人之辅。 以专其谋。 而偏重其富也。 盖木局兼土。 相克而相化。 培其根。 繁其实。 而享其禄也。 十．土形本为富而不贵之格。 土生万物。 而旺财富故也。 如兼微木而成局。 则为下贵常贵之名。 佐治偏副之权。 或为财务税司之例。 其贵不大。 其富倍发。 亦有专发利源。 而为富绅豪商之格也。 盖土局兼木。 相克相化。 条其枝干。 繁其华实。 而养其钟灵毓秀之气故也。 十一．土形主富而不贵之格。 如兼微金而成局。 则有文贵武贵之中贵。 盛世多文职而兼兵备。 乱世多武权而兼财柄。 亦有名份过之。 权职中贵。 偏副其用也。 次则州伯邑宰。 亦有兼并财务税司。 又其次则为佐治吏丞。 亦有专理财务利源。 富过于贵也。 盖土之主体为富。 金之兼体为贵。 土得金而相生。 贵其势而辅用。 当其源而韫玉故也。 十二．土形主富而不贵之格。 如兼微水而成局。 则为文贵之政柄。 次则主司法教育。 财务警政。 勷助政治之例。 万无大贵上贵之事业也。 又其次则为富绅梓荣之贵名。 又其次则为豪商大贾。 专艺良工之例。 其性聪敏而拘节。 长此而短彼。 富重贵轻之格而安闲也。 盖土得水而为克制。 尚不侵犯。 土喜润泽。 而能滋生故也。 十三．土形主富而不贵之格。 如兼微火而成局。 则主富而见弱。 及夭亡贵而见危及刑克。 前业虽丰。 而见衰微。 根基虽厚。 而见破裂。 或为天灾之不测。 或为时势之危害。 或为冷退之损失。 或为刑克之疾苦。 作先富后贫者论。 或一成一败。 得失不常。 劳碌不休。 人丁不旺也。 盖土得火而炎燥。 无生机而受制。 喜润恶燥之义故也。 十四．水形本主大贵享福之格。 水者源流绵长之义也。 如兼微木而成局。 则为名过于权。 事多安享。 而多立言立法之功。 次则一省一州。 而有移风易俗之治。 又次则为县宰丞尉。 而有善举建设之能。 又其次则为文名硕德。 而有独善品学之表。 一善可褒扬。 一技可为法。 一节可誉。 一事可传之类也。 其最下者。 亦足衣禄也。 盖水得木而相生。 润其根而实其华故也。 十五．水形本主大贵厚福之格。 如兼微金而成局。 则主大贵而有重权。 上为帝王之格。 次为公侯将相之品级。 而有国家安危之所系也。 亦有屏藩柱石之贵。 一省一隅之安危关键。 或为茅土之对。 世袭之荫。 而乱世亦主僭号之雄才。 割据之大略。 而多劳碌。 以成功也。 次则为中上之贵。 而操兵柄。 或为权重一时。 而操政柄。 又次则为厅道刺史。 师旅边镇劳而有为也。 其最下者。 亦主贵名而有权。 虽短于才智。 亦能发达也。 盖水得金而为有用。 水为大贵。 其气萌生。 金为权贵。 其气肃杀故也。 十六．水形本主大贵厚福之格。 如兼微土而成局。 上则为州伯邑侯。 平稳安全也。 次则为财务税司。 丞尉佐治。 贵名虽减。 富丰倍发也。 或为富绅豪商。 大贾奇艺。 享受厚禄也。 其最下者。 诚厚而庸。 信义而拘。 亦丰衣足禄也。 盖水得土而受制。 减其贵而增其富。 微其名而厚其禄故也。 十七．水形本主大贵厚福之局。 如兼微火而成格。 上为圣贤之事业。 有特智而守礼。 立善教而绳法。 身在当时名垂后世。 惟环境多穷蹙。 平生多飘摇。 遗身后名以流芳也。 次则为一偏之长。 有学说可传。 又次则为时机之乘。 有一节可誉。 又次则为一器之发明。 一艺之美誉。 天姿灵慧。 过目不忘也。 盖水得火而既济。 穷则变。 变则通。 故也。 十八．金形本为权贵。 任劳有为。 金者坚也。 肃杀之气。 刚毅而有决也。 如兼微木而成局。 则为聪慧过人。 机巧而多才。 坚忍而勇为。 盛世多文贵。 而遥领武权。 乱世多武贵而崛起割据。 次则为屏藩重镇。 而有冒险行为。 建树奇勋。 又次则为文至厅道剌史。 武至师旅边将。 但有风尘之走险。 离奇之遇合。 逼迫以成功也。 盛世则从文职。 而至上贵卿相之权禄也。 次亦 司通剌史州牧。 有秩序之阶梯。 从稳固之进展。 其最下则为邑宰清名。 而多建设也。 盖金得木而相克相化。 木清名而金权贵。 以美其材而成其器故也。 十九．金形为权贵之局。 如兼微水而成格。 则为特贵之帝王。 上贵之将相。 中贵之潘镇。 茅土之荐。 世袭之卦。 而多厚福也。 乱世则为僭号割据。 次则上贵之各首长。 又次则中贵以及师旅厅道。 而多劳碌也。 其最下者。 亦小富贵。 而有专长特智好名贪功以勇为也。 盖金得水而相生。 有权有用。 如渊之藏明珠故也。 二十．金形为权贵之格。 如兼微士而成局。 上则为中贵。 而兼财政税司。 交通经济之权。 次则为下贵。 而兼局所工务。 警政司法之权。 又次则为常贵。 学界之教授。 富绅之梓荣。 均主当业倍旺于贵名也。 或为得贵人之辅而发达。 或借贵力之势而偏重。 乱世有劳碌奔驰。 盛世为安全享受。 盖金刚土柔而相济。 以财富而误其贵名故也。 廿一．金形主权贵之局。 如兼微火而成格。 则为上贵盛名之事业。 然多流离辛苦。 危险招嫉。 虽能成其功。 而不享其福也。 或为成功而身死。 或为成功而见黜。 才智之长。 锋芒之露。 上震其主。 下嫉其长。 故谗毁而不见容也。 次则为中贵下贵常贵之例。 亦多艰难险阻。 一成一败也。 盖金得火而炼剑。 铸熔而成利器。 其质可珍。 用之伤人故也。 廿二．火形本主劳贵机智之格。 火者。 炎上也。 后天之离卦。 位尊而数九也。 才智绝伦。 而有灵根。 性情清高。 而有奇策。 孤立之象也。 如兼微木而成局。 则为清名而贵权。 亦为才能而有富业。 亦为劳碌而有生机。 其发达也离奇。 其遇合也险阻。 然贵者不富。 富者不贵。 富贵虽能成功。 亦不善后。 而有阻挠之挫折。 或为嫉妒之危害也。 其中等富贵。 或下等富贵。 皆为成功而不寿。 或为名成而身毁。 盛衰皆然。 如司马迁周公瑾之类是也。 盖火得木而见焚。 穷通互相表里。 故也。 廿三．火形本主劳贵机智之格。 如兼微金而成局。 则为士农工商。 学贾技艺之类。 多出劳碌奔驰。 冷退消耗。 虽有贵名。 而无用也。 或为困乏其身。 财不入库也。 虽有祖业。 而不守也。 或为牵制株累。 得不偿失也。 虽能创业。 而不享受也。 或为劳碌发达。 疾苦不寿也。 盖火得金而受制。 烁毁无余故也。 廿四．火形本主劳贵机智之格。 如兼微土而成局。 则为风尘飘摇。 劳碌创立。 驳杂往返。 牵制成功。 然有漏巵不塞。 既得而复失。 亦有趋利忘害。 已成而复败。 贵不过下等。 而多疾厄冷退。 富不过中丰。 而多刑克隐患。 亦有富而不贵之格。 田运阡陌。 人丁衰弱。 盖火土相生。 而刚柔相用不相济故也。 廿五．火形本主劳贵机智之局。 如兼微水而成局。 则为立言立法可传可风之例。 上则为圣人贤人。 其行为万世师。 其言为千古法。 次则为哲人名士。 或有文章学说而传世。 或有大节遗迹而流芳。 其下则为发明物器之制造。 发明专艺之创立。 然平生多劳碌而挫折。 事实多迍遭而困乏。 贫贱不移其志。 威武不屈其节。 名贵而权次也。 盖火得水而未济。 反映以成其大用故也。 廿六．木金各半而为局。 木主清贵。 金主权贵。 两局相争而无主客之分。 虽贵而不足。 虽富而不丰。 此益彼损。 当有缺点。 何况士农工贾商艺之人乎。 应有智识之聪敏。 材艺之专长。 然多飘摇挫折。 外华内虚。 财不入库。 复不足用。 亦主刑克冷退。 牵制郁结。 邻友之纠纒。 卷入漩涡。 得不偿其失。 族戚之遗累。 恩怨混合。 功不补其过。 盖木金各半而相争。 应贵而受制。 富而受欺。 两相凌雪。 终成画饼故也。 廿七．木水各半而为局。 木主清贵。 水主大贵。 两形相争而无主客之分。 亦有州牧邑候之贵。 次则常贵佐治之例。 次则素丰之富。 又次则农工商贾。 而有小发达之例。 亦主刑克人丁。 疾厄牵制。 盖木水相争。 又相生而复相制故也。 廿八．木火各半而成局。 木主清贵。 火主劳贵。 两形相争。 而无主客之分。 亦有初富而终败。 初贵而终贱。 天性聪敏。 作事懈怠。 或以骄生忽。 以偏见而受羁绊。 或因利忘害。 以嗜好而并烦恼。 又有务正义。 而见颠倒之时机。 或为经发达。 而见倾覆之事实。 才智与事实不合。 利益与妨害混合。 盖木火相争。 消毁无余故也。 廿九．木土各半而为局。 木主清贵。 土主富丰。 木土相争。 而无主客之分。 则有劳碌奔驰。 驳杂遗累。 前人亦有产业。 而小康者。 或为弟兄叔侄之分裂。 祸起萧墙。 或为族戚邻友之欺忤。 常多雀角。 亦有忧患丛生。 神经刺激之疾苦。 冷退不休。 哭泣人丁之烦恼。 盖木土相争。 相克而复相犯。 两不相用。 而复两害故也。 三十．金水各半而为用。 金主权贵。 水主大贵。 金水相争。 而无主客之分。 则有上贵之偏受。 副其名权而掣肘。 中贵之正受。 短其时间而波折。 次则为下贵之政权。 多处嫌疑而招是非。 又次则为常贵之荣名。 多生怨谤而受挫折。 亦有灰心消极之中止。 亦有受辱知足之轻弃。 盖金水相争。 而不相化。 害大于利。 相用而不相容。 祸倍于福故也。 卅一．金土各半而为局。 金主权贵。 土主富丰。 金土相争。 而无主客之分。 则为州伯邑宰。 迂阔而多劳。 庸厚而无用。 次则为丞尉佐治任劳而不进迁。 周折而多影响。 又次则为富绅梓里之公务。 小康丰足之衣禄。 又次则为劳碌而立脚跟。 牵强而有出路。 亦多遗累之纠纒。 而受限制。 亦有疾厄之冷退。 而刑人丁。 一得一失。 而不完善。 忽成忽败。 而有缺点。 盖金土相争而相反。 乃客凌其主。 下犯其上故也。 卅二．金火各半而为局。 金主权贵。 火主劳贵。 金火相争。 而无主客之分。 则为世家之纨絝。 而有嗜好骄矜之破败。 前人之余业。 而有游荡荒淫之破产。 次则为常人之一成一败。 遗累不休。 多劳多怨。 官讼不了。 聪明不务其正。 刚复而多痚懈。 盖金火相烁。 其质焚毁不存。 残破不堪故也。 卅三．水土各半而为局。 水主大贵。 土主富丰。 水土相争。 而无主客之分。 则为小商小贾。 佃农薄艺。 以及工役之例。 又主环境恶劣。 而多劳碌。 人丁刑伤。 而多冷退。 景遇萧条。 事实繁扰。 忙乱耳目。 忧苦身心。 盖水土相制。 崩溃而复壅塞故也。 卅四．水火各半而为局。 水主大贵。 火主劳贵。 水火相争。 而无主客之分。 则为杂艺而糊口。 劳工而就食。 贱役以容身。 依人以度日。 则为少成多败。 而无隔宿之粮。 有劳无逸。 而有终身之苦。 贫乏其身。 劳苦其形。 灰颓其志。 伤耗其神。 盖水火相争。 而不相容。 相害而不相济故也。 卅五．土火各半而为局。 土主富丰。 火主劳贵。 土火相争。 而无主客之分。 则为小商佃农。 杂艺劳工。 小贸贱役之例。 或为幼而无父之孤者。 失其培养之力。 或为老而无子之独者。 失其晚年之靠。 或为中年无妻之鳏者。 失其内辅之助。 或为有衣禄而疾苦者。 失其能力之效。 盖土火相争。 是为火炎土燥。 枯竭不生故也。 公笃曰。 五行而合五形。 为相法之初基。 其分别大概之界限。 故木主清贵。 而不权也。 土主富丰。 而不贵也。 水主大贵。 而有福也。 金主劳贵。 而有为也。 火则败多益少。 而有劳也。 虽贵而亦不善其后也。 或功成招嫉。 名成受谤。 依然贫乏也。 次则以部位之轻重。 而用加减乘除之测量法。 以评论之。 是为纲领之要也，其精神有余不足。 或藏或露。 声音清秀铿锵。 或缓或急。 则又据各形。 而论其宜与不宜也，其内气之长短浓淡。 外色之轻重浮沉。 则据各运而顺四时五行以定之。 是为节目之要也。 至于两形相兼。 则分其生克制化而用之。 两形相争。 则分其秩序侵犯而减之。 又如三形相兼。 三形相争。 则又从多数少数。 相犯相混而推论之。 其中又有相似而实非。 又有明是而暗反。 则当查其清浊真伪。 内外轻重。 虚实反易。 藏露混含之十六项。 自有一定之标准。 以判断其富贵贫贱。 吉凶祸福。 寿夭劳逸。 贤愚死生。 自无狐疑之错误也。 古人恐后人认定不确实。 则有本瘦。 金方水圆。 土浊。 火露之法。 又恐水土相混。 则有圆厚而清者为水体。 敦厚而浊者为土体。 又恐火土相混。 则有局深而静名为土体。 局露而锐者为火体。 惟金形一项。 则有厚金薄金之分。 乃有腮方特角而坚实。 声音刚亮而神聚之说。 可谓完备之至也。 盖五形者。 原料也。 五官五岳者。 良工也。 有良工而无原科。 只可以物代之。 而不实用也。 有原料而无良工。 虽能成器。 而不美观也。 有原料又有良工。 则趋时而尽善也。 其喻如是。 业风监者。 当求其根本之质。 勿以区区五形。 而忽之也。 五行生化诀公笃曰。 气色一项。 前章已详细备载。 而无遗矣。 此篇则分五行之形质。 四时之气候。 各色之生化。 尚有先后天之气数。 利于此而不利于彼故也。 余考五行。 生我之时令不吉。 我克之时令次之。 克我之时令又次之。 我生之时令大吉。 同我之时令次之。 此为一半之大用也。 又以生时令之气色为不吉。 时令所克之气色次之。 克时令之气色又次之。 时令所生之气色为大旺。 同时令之气色次之。 此为一半之大用也。 二者合而推用。 两相折衷。 此生化之诀窍也。 古人之书未经备载。 亦无此项用法。 秘而不宣也。 兹特分类如下。 为风监作一先声之向导耳。 以俟后之高明。 采取而用之可也。 一．木形以青润浮腻气为本质。 是为同类相求应有之气色也。 不拘何时有之均无大妨害。 如发于春。 得木之相气。 不拘何部有之均为平安而顺遂。 此为同气相求。 故无妨害。 而反有利益。 相者形质也。 又相时令也。 如发于夏。 是为一旺一死之气色。 则为得偿其失。 经忧疑而后吉。 功补其过。 见疾厄而进禄。 旺者形质也。 死者时令也。 如发于秋。 是为一废一囚之气色。 则为牵制而复遗累。 忧惊而复疾厄。 两祸相连双方掣肘。 囚者形质也。 废者时令也。 如发于冬。 是为一死一旺之气色。 则为顺遂而得贵名之禄。 需多忧思而郁疾。 意外而获偏浮之财。 需多小累而口舌。 死者形质也。 旺者时令也。 如发于三六九全月之土令。 是为一废一囚之气色。 则为疾厄之道误。 冷退之小累。 散漫无头绪之牵制。 仓皇多失措之周折。 废者形质也。 囚者时令也。 二．木形以紫红色。 为生旺之气色也。 如发于春。 是其大旺之时。 一相一旺之气色。 则为升官进权。 得禄获功。 又人旺丁。 常人主进田宅。 旺财源。 见喜庆。 进子女。 相者形质也。 旺者时令也。 如发于夏。 是为一旺一相之气色。 则为大旺而亨吉。 事半而功倍。 逼迫则有生机。 走险则有越级。 旺者形质也。 相者时令也。 如发于秋。 是为一囚再囚之气色。 则为破残不完善之名利。 尚有余波。 遗累不结束之事实。 尚有官讼。 囚者形质也。 又囚时令也。 如发于冬。 是为一死一废之气色。 则为损失之冷退。 暗害嫁祸而受拘禁。 反覆之灾疾。 天灾不测而受影响。 死者形质也。 废者时令也。 如发于三六九全月之土令。 是为一废一死之气色。 则为利小害大。 得者蝇头失则倾覆无余。 弄巧反拙。 誉者虚名。 毁则冒大不讳。 废者形质也。 死者时令也。 三．木形得白莹色。 是为囚制之气色。 如发于春。 是为一相一废之气色。 则为血统之哭泣。 连带之利益。 而主无凭证之赔偿。 族戚之牵制。 友谊之辅助。 而主不结束之暗亏。 相者形质也。 废者时令也。 如发于夏。 是为一旺一囚之气色。 则为小损中有大盆。 周折中有成功。 去轻就重之决谋。 以得偿失之有余。 旺者形质也。 囚者时令也。 如发于三六九全月之土令。 是为一废一旺之气色。 则为亨吉而不全功。 利益而不善后。 中道变迁。 拖延牵制之象。 名利不符。 镜花水月之例。 废者形质也。 旺者时令也。 如发于秋。 是为一囚一相之气色。 则为平常无功亦无咎。 逗留无益亦无害。 或为劳倍功半。 而守株待兔之呆滞。 或为得不偿失。 而昼蛇添足之掣肘。 囚者形质也。 相者时令也。 如发于冬。 是为一死再死之气色。 则为种种不祥之经过。 损人破财。 而生怪意之灾。 处处危害之潜伏。 罢职失权。 而有不测之祸。 是非烦恼层出。 疾厄株累常见。 死者形质也。 又死时令也。 四．木形得黑暗色。 为死气最凶之色也。 如发于春。 是为一相一死之气色。 则为危险而后安全。 破败而后补益。 明升暗降之官禄。 弄巧反拙之财利。 先后不同。 久暂各异。 相者形质也。 死者时令也。 如发于夏。 是为一旺一囚之气色。 则为小谋见阻。 再谋见成。 而不持久也。 间接见误。 直接见功。 而多顾忌也。 疾厄流连。 人丁衰弱。 旺者形质也。 囚者时令也。 如发于秋。 是为一囚一旺之气色。 则为盈可补其漏。 得可偿其失。 功可赎其罪。 害与利相等。 囚者形质也。 旺者时令也。 如发于冬是为一死一相之气色。 则为小恩小怨。 混合而生是非。 小利小害。 纠缠而生障碍。 冷退而刑人丁。 遗累而郁结病。 死者形质也。 相者时令也。 如发于三六九全月之土令。 则为一废再废之气色。 应有缺陷不全之事实。 双方欺诈之不遂。 拘留之牵制。 疾厄之遗误。 废者形质也。 又废时令也。 五．木形得黄滞色。 是为破残不全之气色。 如发于春。 是为一相一废之气色。 则有大顺小逆之多费周折。 名旺禄虚之勉强就范。 劳倍功半。 预谋不合心理。 恩少怨多。 竭诚反生疑嫉。 相者形质也。 废者时令也。 如发于夏。 是为一旺再旺之气色。 则为官禄并旺。 而进人丁之喜庆。 坐守均利。 而获同舟之共济。 谋略通达。 事实进捷。 旺者形质也。 又旺时令也。 如发于秋是为一囚一死之气色。 则为牵制之累。 人口之灾。 奴仆之患。 牛马之损。 囚者形质也。 死者时令也。 如发于冬。 是为一死一囚之气色。 则为琐碎纠缠之吃亏。 招非结怨之冷退。 劳而无功。 谋而见阻。 死者形质也。 囚者时令也。 如发于三六九全月之土令。 是为一废一相之气色。 则为进取而有逗留。 取守而有忧虑。 两可牵制。 得之不为荣。 尽量勇为。 失之不为害。 废者形质也。 相者时令也。 六．火形得红紫色。 为同气相求之本质气色也。 不拘何时有之。 均无妨害。 如发于夏是为一相再相之气色。 则为发达而安全。 顺遂而持久。 名利有成。 人财并旺。 相者形质也。 又相时令也。 如发于春是为一死一旺之气。 则为逼迫就谋之进捷。 艰难经营之获利。 一成一败。 而生转机。 一得一失。 而为过渡。 死者形质也。 旺者时令也。 如发于秋是为一废一囚之气色。 则为争名夺利。 而履危险：贪多务得。 而陷倾覆。 先有利益而后失败。 骄其志也。 始为同舟继而仇害。 懈其常也。 废者形质也。 囚者时令也。 如发于冬。 是为一囚一废之气色。 应有株累不休之官讼。 偏见不宜之损失。 重则牢狱拘留。 轻则刑克疾厄。 囚者形质也。 废者时令也。 如发于三六九全月之土令。 是为一旺一死之气色。 应有贵权而受包围。 财利而受影响。 苛求则生患。 过贪则伏危。 持重亦有小益。 缓决亦得时机。 旺者形质也。 死者时令也。 七．火形得白莹色。 是为废残之气色。 美而不完善也。 如发于夏是为一相一囚之气色。 应有流连之疾病。 酝酿之是非。 忧疑之哭泣。 暗争之名利。 相者形质也。 囚者时令也。 如发于春是为一死一废之气色。 应有差寸误尺之纠纷。 舍大全小之失算。 谋之再三而阻耗。 求之再四而掣肘。 死者形质也。 废者时令也。 如发于秋是为一废一相之气色。 应有缺点之官禄。 不满之财利。 受屈之名誉。 从权之小益。 废者形质也。 相者时令也。 如发于冬是为一囚一死之气色。 应有疾厄反覆而误事实。 族戚牵制而招官讼。 得少损多之利源。 有官无禄之嫌疑。 囚者形质也。 死者时令也。 如发于三六九全月之土令。 是为一旺再旺之气色。 应有贵权而受包围。 逼迫进机也。 财源而见飘摇。 反得倍利也。 人丁喜庆。 事实顺遂。 旺者形质也。 又旺时令也。 八．火形得黄暗色。 是为旺气。 而亨吉也。 如发于夏是为一相一旺之气色。 应有人丁喜庆。 官禄升迁。 不谋而亦成功。 不劳而亦获利。 相者形质也。 旺者时令也。 如发于春是为一死一废之气色。 应有冷退消耗。 疾苦哭泣。 伤感之郁结尤多。 不满之障碍不少。 死者形质也。 废者时令也。 如发于秋是为一废一死之气色。 应有下凌上之欺诈。 奴犯王之觊觎。 鬼神之为祟。 人不安而财又损。 水火之为灾。 屋见破而人又伤。 废者形质也。 死者令时也。 如发于冬是为一囚再囚之气色。 应有事事掣肘。 先后错误而困难。 处处失宜。 始终逗留而劳怨。 利小害大。 得少损多。 囚者形质也。 又囚时令也。 如发生于三六九全月之土令。 是为一旺一相之气色。 应有坦途之利益。 安全之功名。 升迁而又兼职。 正财而加偏利。 常多喜庆。 并旺人丁。 旺者形质也。 相者时令也。 九．火形得黑润色。 是为囚气不旺之气色也。 如发于夏。 是为一相一因之气色。 应有疾厄流连而不痊。 货财漫散而不结。 事实颠倒而无益。 内顾纷争而不息。 相者形质也。 囚者时令也。 加发于春是为一死再死之气色。 应有损失而经危险如飞灾。 游戏解烦而生杀机。 重病哭泣。 而误医药。 死者形质暗害而也。 又死时令也。 如发于秋是为一废一旺之气色。 应为享中有阻。 而不善其后。 得中有失。 而不补其漏。 官禄而有牵制。 财利而有拖延。 废者形质也。 旺者时令也。 如发于冬是为一囚一相之气色。 应有剜肉补疮之政策。 守株待兔之计划。 进谋而中道障碍。 退守而虚浮冷退。 囚者形质也。 相者时发于三六九全月之土令。 是为一旺一废之气色。 应有谋比令也。 如遂彼之过渡。 易得易失之波折。 人事转移之连带损益。 时势影响之牵强就范。 旺者形质也。 废者时令也。 十．火形得青腻色。 为死气不吉之气色也。 加发于夏是为一相一死之气色。 应有忧思顾忌。 而成痼疾。 事实逗留。 而有妨害。 富贵而有党争。 益小害大。 贫贱而有欺侮。 明是暗非相者形质也。 死者时令也。 如发于春是为一死一相之气色。 应有人丁之隐患丛生。 私念不休也。 六亲之遗累常至。 要挟不止也。 误会是非。 因利以诱之。 招嫌结怨。 弄假而真也。 死者形质也。 相者时令也。 如发于秋是为一废再废之气色。 应有意外之横祸。 离奇之飞灾。 毁其名誉。 损其财禄。 伤其人丁。 误其疾厄。 废者形质也。 又废时令也。 如发于冬是为一囚一旺之气色。 应有春蚕作茧自纒政策。 美而不足也。 饮鸠止渴之燃眉办法。 利而反顾也。 轻重不分之小益。 恩怨不明之半利。 囚者形质也。 旺者时令也。 如发于三六九全月之土令。 是为一旺一囚之气色。 应有小破财而收效。 大费力而成功。 互相利益之乘机。 坚决任劳之借力。 旺者形质也。 囚者时令也。 十一．金形得白莹色。 是其同类相求之本质气色。 如发于秋是为一相再相之气色。 应有平安之亨吉。 持重之利益。 稳见下手。 而成功也速。 同舟共济。 而收效也倍。 相者形质也。 又相时令也。 如发于春是为一废一囚之气色。 应有刑人丁之消耗。 用奴仆之欺骗。 得不偿失。 破残而不全。 亲不如痚。 挪杂而不纯。 废者形质也。 囚者时令也。 如发于夏是为一囚一废之气色。 应有假人以柄之纠纷。 遗误不休。 托人不实 磕诈。 恩怨不明。 哭泣多出错误之医药。 是非多出细故之族戚。 囚者形质也。 废者时令也。 如发于冬是为一旺一死之气色。 应有驳杂而得利益。 颠倒而进权禄。 逼迫则因祸而福。 穷困则乘机而发。 旺者形质也。 死者时令也。 如发于三六九全月之土令。 是为一死一旺之气色。 应有强勉之误。 一谋即达。 烦扰之利。 厚利频来。 交痚者均可同利而为功。 有怨者均可互利而为用。 死者形质也。 旺者时令也。 十二．金形得黑润色。 是为生旺不忌之色。 如发于秋是为一相一旺之气色。 应有良好时机之为用。 越级而升迁。 至亲好友之援引。 意外而暴发。 谋名名成。 谋利利就。 相者形质也。 旺者时令也。 如发于春是为一废一死之气色。 挫折之中道见阻。 受屈之意外生波。 利害无轻重。 终成画饼。 恩怨无曲直。 终为激刺。 废者形质也。 死者时令也。 如发于夏是为一囚再囚之气色。 应有官讼之官讼。 缠绵不断。 灾厄之灾厄。 耗散不休。 心有余而力不足。 垂头丧气。 亲有累而痚相犯。 失足吞声。 囚者形质也。 又囚时令也。 如发于冬是为一相一旺之气色。 应有取巧之进益。 事半而功倍。 不劳之生机。 力少而利多。 旺者形质也。 相者时令也。 如发于三六九全月之土令。 是为一死一废之气色。 应有拂意之失权。 务名之罢官。 即损其财。 又伤人丁。 即受其制。 又遭暗害。 死者形质也。 废者时令也。 十三．金形得黄黯色。 是为衰弱之气色也。 如发于秋是为一相一死之气色。 应有利小益而隐附骨疽。 官小亨而填无底壑。 条约结合而不守信。 交谊深厚而有离间。 相者形质也。 死者时令也。 如发于春是为一废再废之气色。 应有漫无把握之捕风捉影。 假以权柄之东陷西失。 力轻任重之见逼。 劳倍功半之见过。 废者形质也。 又废时令也。 如发于夏是为一囚一旺之气色。 应有见飘摇而转机。 遇贵人而提擢。 艰难中有厚利。 逢时势居奇功。 囚者形质也。 旺者时令也。 如发于冬是为一囚一旺之气色。 应有见疾厄而进禄。 见患难而获利。 名权不符之过渡阶梯。 事权不一之同舟共济。 旺者形质也。 囚者时令也。 如发于三六九全月之土令。 是为一死一相之气色。 应有昼蛇添足之遗误。 镜花水月之虚浮。 功不赎罪。 得不偿失。 死者形质也。 相者时令也。 十四．金形得红燥色。 是为囚气受制之气色也。 如发于秋是为一相一囚之气色。 应有牢狱而不危身。 损失而不覆灭。 刚复自用之错误。 事机不容之飞灾。 容忍可减轻。 缓和可免半。 相者形质也。 囚者时令也。 如发于春是为一废一旺之气色。 应有小利而含惊险。 因之进展。 时机而兼嫌疑。 因之权利。 废者形质也。 旺者时令也。 如发于夏是为一囚一相之气色。 应有鱼目混珠之真伪失查。 多头政策之劳怨失当。 旺人丁则破财。 获利益则官讼。 囚者形质也。 相羞时令也。 如发于冬是为一旺一废之气色。 应有进行不合预谋。 临时而决之。 事实不合标准。 因人而施之。 旺者形质也。 废者时令也。 如发于三六九全月之土令。 是为一死再死之气色。 应有意外之变机。 因福而为祸。 骄横以养痈也。 心乱之妄贪。 因利而忘害。 蒙蔽以失足也。 纵欲之为殃。 遗误之哭泣。 重则惊险牢狱。 轻则损失疾厄。 死者形质也。 又死时令也。 十五．金形得青腻色。 是为废气小阻之色。 如发于秋是为一相一废之气色。 应有安危之忧疑。 惧为仇怨所败。 六淫之疾厄。 常为医药所误。 流离辛苦。 而不收效。 仓皇失措。 而多障碍。 相者形质也。 废者时令也。 如发于春是为一废一相之气色。 纵欲之戕贼。 遗累而复官非。 劳力之经营。 胜利而遇盗贼。 小患小损。 则不伤大体。 常疾常愁。 则不致大危。 废者形质也。 相者时令也。 如发于夏是为一囚一死之气色。 应有名利引诱。 而入危机。 时势迷惑。 而见倾覆。 利令智昏。 明知而不拒。 情为义屈。 甘累而受怨。 囚者形质也。 死者时令也。 如发于冬是为一旺再旺之气色。 应有喜信频来。 一兼再兼之官禄。 时机叠至。 三番四番之财利。 小仇怨化而为良友。 小损患化而为利用。 旺者形质也。 又旺时令也。 如发于三六九全月之土令。 是为一死一囚之气色。 应有劳而不功。 功不抵其罪。 谋而不得。 得不偿其失。 六亲之遗累。 取怨招尤。 友谊之要挟。 暗害相嫉。 死者形质也。 囚者时令也。 十六．水形得黑暗色。 是为同气相求之气色。 如发于冬是为一相再相之气色。 应有稳见持重之安全进谋。 以守为进之顺遂进展。 小挫而不为害。 反有生机。 小辱而不为非。 反得盛誉。 相者形质也。 又相时令也。 如发于春是为一旺一死之气色。 应有忽降忽升之官禄。 名实不符之半虚。 忽得忽失之财利。 劳功各异之半遂。 有逢厄难而获功。 有因疾病而免祸。 旺者形质也。 死者时令也。 如发于夏是为一废一囚之气色。 应有仓皇失足之惊灾。 酒色迷离之危害。 牢狱枷锁之连累。 疾厄伤残之飞灾。 废者形质也。 囚者时令也。 如发于秋是为一死一旺之气色。 应有忧喜交集之人丁。 得失各半之财利。 机会与影响混合。 而收半功。 直接与间接不满。 而有屈就。 死者形质也。 旺者时令也。 如发于三六九全月之土令。 是为一囚一废之气色。 应有哭泣而再哭泣。 冷退不休。 疾厄而又疾厄。 缠绵不已。 波外生波之官讼。 累中又累之交际。 囚者形质也。 废者时令也。 十七．水形得黄明之色。 是为囚气受制之色。 如发于冬是为一相一囚之气色。 应有拘定目标。 而有周折之利。 骄其心理。 而有呆滞之误。 忧柔之牵制不定。 情义之包围受欺。 相者形质也。 囚者时令也。 如发于春是为一旺一废之气色。 应有名受攻讦而愈彰。 反得嘉奖之禄。 事被打击而倍利。 反得意外之遂。 旺者形质也。 废者时令也。 如发于夏是为一废一旺之气色。 应有逼迫而得厚禄。 惊惶而收大功。 驳杂而有出路。 艰难而获大利。 废者形质也。 旺者时令也。 如发于秋是为一死再死之气色。 应有利令智昏之妄贪。 叠遭失败。 饮鸠止渴之纵饮。 明知故犯。 才短蹈危之挫折。 盛气见逼之毁伤。 死者形质也。 又死时令也。 如发于三六九全月之土令。 是为一囚一相之气色。 应有小亨之不满。 而多顾忌。 奔驰之无功。 而多嫌疑。 得失不合标准。 两不相抵也。 利害而出范围。 双方牵制也。 囚者形质也。 相者时令也。 十八．水形得青腻色。 是为旺气亨吉之色。 如发于冬是为一相一旺之气色。 应有乘时机而进名权。 又沽盛誉之遂心。 逢善价而获财利。 又得浮财之满意。 外辅内佐之成功。 得陇望蜀之收效。 相者形质也。 旺者时令也。 如发于春是为一旺一相之气色。 应有升迁之进职。 得利之倍功。 人丁之喜庆。 事实之顺遂。 旺者形质也。 相者时令也。 如发于夏。 是为一废一死之气色。 应有时势变迁之障碍。 人事转移之危害。 亲者反痚而为累。 搕诈不休。 恩者成怨而为患。 负义不止。 废者形质也。 死者时令也。 如发于秋。 是为一死一废之气色。 应有中途惊险之损失。 天灾阻止之妨害。 奴仆拐骗之私逃。 因利而忘恩。 友朋暗算之攫夺。 因忽而受屈。 死者形质也。 废者时令也。 如发于三六九全月之土令。 是为一囚再囚之气色。 应有辛苦而无功。 既得而复痚懈以失之。 驳杂而受制。 有益而复颠倒以误之。 误会嫌疑不释。 疾厄冷退不休。 囚者形质也。 又囚时令也。 十九．水形得红燥色。 是为废气而见损阻之色。 如发于冬。 是为一相一废之气色。 应有不满之顾忌。 患生肘腋。 劳碌而痚虞。 害出袍泽。 利益而有利用之蒙蔽。 事业而有挪腾之欺诈。 相者形质也。 废者时令也。 如发于春。 是为一旺再旺之气色。 应有安全进取。 不谋而遂。 强迫入手。 侥幸而捷。 得尺进丈之扩充。 得陇望蜀之宏举。 旺者形质也。 又旺时令也。 如发于夏是为一废一相之气色。 应有似是而非之名利。 内外不符。 委屈求全之环境。 事权不一。 志大愿奢。 事多牵强而益少。 戚众交广。 财有耗散而累深。 废者形质也。 相者时令也。 如发于秋。 是为一死一囚之气色。 应有丢官罢职。 而受拘留之灾。 丧赀破产。 而受嫁祸之害。 纵欲奢情之暴病。 狎邪妄贪之杀机。 死者形质也。 囚者时令也。 如发于三六九全月之土令。 是为一囚一死之气色。 应有昼蛇添足之失败。 饮鸦止渴之后患。 乱其常度之四面楚歌。 授人以刃之自杀政策。 囚者形质也。 死者时令也。 二十．水形得白莹色。 是为死气不吉之色。 如发于冬是为一相一死之气色。 应有孝服冷退。 疾厄流连。 贪小利而损其大体。 务虚名而耗其实力。 或为名实不符之掣肘。 或为事权不一之纠纷。 相者形质也。 死者时令也。 如发于春。 是为一旺一囚之气色。 应有官禄而见毁誉。 财利而见飘摇。 趋舍异路之误此遂彼。 采取误会之小题大做。 旺者形质也。 囚者时令也。 如发于夏是为一废再废之气色。 应有美行而不掩其恶。 盈余而不补其漏。 克肉补疮之无益周折。 驱虎进狼之误解受制。 废者形质也。 又废时令也。 如发于秋是为一死一相之气色。 应有几经反覆。 始得蝇头之利。 饱受惊险。 仅收鸿毛之功。 蒙蔽而不尽善。 尚得枝栖之安。 虫惑而受利用。 自取轻妄之辱。 死者形质也。 相者时令也。 如发于三六九全月之土令。 是为一囚一旺之气色。 应有借题发挥之进阶。 貌合神离之互利。 人丁灾疾。 以牵制其正务。 天灾祸患。 以障碍其行动。 囚者形质也。 旺者时令也。 廿一．土形得黄润色。 是为同类相求之气色。 如发于三六九全月之土令。 是为一相再相之气色。 应有奇策制胜之功名。 奇货可居之财利。 广交游而得利益。 常收舍短取长之效。 睦族戚而得辅佐。 常获补偏就正之功。 相者形质也。 又相时令也。 如发于春是为一囚一废之气色。 应有牵延而不就范。 终为镜中之花。 慨允而不履行。 空捞海底之月。 内有顾忌。 得心而不应手。 外有嫌疑。 欲益而反招尤。 囚者形质也。 废者时令也。 如发于夏是为一死一旺之气色。 应有扬眉之取尊官。 积劳之得厚利。 旺人丁之喜因。 有远谋之顺遂。 死者形质也。 旺者时令也。 如发于秋是为一旺一死之气色。 应有诚恳之谋。 周折而进其善。 守信之约。 劳碌而收其利。 人口有疾有喜。 家庭又和又安。 旺者形质也。 死者时令也。 如发于冬是为一废一囚之气色。 应有侮弄之受愚。 措施不当也。 轻慢之受制。 行止不慎也。 贪多务得之掣肘。 用恩取怨之遗误。 废者形质也。 囚者时令也。 廿二．土形得青腻色。 是为囚气受制之色。 如发于三六九全月之土令。 是为一相一囚之气色。 应有羁留之久待。 得不偿失也。 轻重之失宜。 乱不合法也。 或为纲要之废弛。 误于游戏娱乐之场。 或为哭泣之障碍。 累于拘节虚表之点。 相者形质也。 囚者时令也。 如发于春是为一囚一相之气色。 应有惊惶不安之隐忧。 虽有利益。 而受仇敌之箝制。 委屈求全之不满。 虽有人力。 而受时势之影响。 人丁多疾灾。 财利多牵制。 囚者形质也。 相者时令也。 如发于夏是为一死再死之气色。 应有颠倒事实之株累。 损人破财。 结合团体之横祸。 陷危履险。 疾厄不得愈。 是非不得直。 养痈遗患也。 条约不守信。 义愤不得伸。 箝制畏势也。 死者形质也。 又死时令也。 如发于秋是为一旺一废之气色。 应有人情交际。 而得进步以立基。 异乡飘零。 而有遇合以创业。 中道变谋。 而有时势之助成。 小耗不吝。 而有意外之进展。 旺者形质也。 废者时令也。 如发于冬是为一废一旺之气色。 应有艰难辛苦之进名禄。 转危为安。 驳杂周折之得权利。 因祸为福。 任劳受怨。 反收渔人之利。 上亲下善。 反得中饱之财。 废者形质也。 旺者时令也。 廿三．土形得红燥色。 是为死气不祥之气色。 如发于三六九全月之土令。 是为一相一死之气色。 应有复杂烦扰之官禄。 祸生于细微。 行动舟车之远谋。 患生于不测。 损人丧财。 复招官讼拘留。 败名伤身。 复遭盗匪残害。 相者形质也。 死者时令也。 如发于春是为一囚一旺之气色。 应有委曲求全。 从权而暂立足跟。 忧思郁结。 忍辱而占盈尺地。 方寸乱而不定。 器小易盈往返多而不一。 智浅又露。 囚者形质也。 旺者时令也。 如发于夏是为一死一相之气色。 应有小利而多纠纷。 藉丝之是非不断。 微名而有烦恼。 飞扬之黑白频来。 细故不忍。 而招谣以受制。 微嫌不避。 而结怨以暗害。 死者形质也。 相者时令也。 如发于秋是为一旺一囚之气色。 应有风怨报复之争端。 阻挠其前程。 酒色放纵之疾厄。 垂漩其财产。 哭泣之冷退。 暗亏之消耗。 旺者形质也。 囚者时令也。 如发于冬是为一废再废之气色。 应有天灾流行之瘟疫。 又为水火之灾。 人口流离之凶抜又为盗贼之患。 废者形质也。 又废时令也。 廿四．土形得白莹色。 是为旺气亨吉之气色。 如发于三六九全月。 是为一相一旺之气色。 应有越级之升迁。 倍利之进益。 正兼各权之亨吉。 正偏各财之胜利。 子女平安。 疾厄痊愈。 相者形质也。 旺者时令也。 如发于春是为一囚再囚之气色。 应有哭泣人丁。 流连疾厄。 借水行舟。 而舟破沉。 昼虎不成。 而反类犬。 囚者形质也。 又囚时令也。 如发于夏是为一死一废之气色。 应有扩大规模之倾覆。 失足陷阱之危险。 驱其虎而进其狼。 以暴易暴之失着。 丧其财而郁其疾。 一误再误之昏愦。 死者形质也。 废者时令也。 如发于秋是为一旺一相之气色。 应有短期收效。 化怨为友。 反为辅佐。 暂时成功。 弄拙反巧。 反为投机。 人丁平安。 事实顺利。 旺者形质也。 相者时令也。 如发于冬是为一废一死之气色。 应有官讼是非。 大义不伸。 公理不直。 交际累损。 瘫疤之溃。 仇怨之害。 财源消耗。 人丁刑伤。 废者形质也。 死者时令也。 廿五．土形得黑黯色。 是为废气破残之色。 如发于三六九全月之土令。 是为一相一废之气色。 应有得不偿失之消耗。 功不抵罪之官禄。 外益少而内耗多。 环境日见恶劣。 公有益而私有害。 地位日见穷蹙。 相者形质也。 废者时令也。 如发于春是为一囚一死之气色。 应有人口伤亡。 财源殆竭。 荒旱又遇盗贼。 毁肌肤而残肢体。 官讼又遭火灾。 受拘禁而家烬灭。 囚者形质也。 死者时令也。 如发于夏。 是为一死一囚之气色。 应有飞灾横祸。 层出不穷。 诬攀牵连。 沉冤不雪。 痛心疾首。 而有无代价之危险。 身败名裂。 而有受枉屈之破家。 孝服又见刑伤。 大病又误医药。 死者形质也。 囚者时令也。 如发于秋是为一旺再旺之气色。 应有因祸为福之利益。 冒险获功之时机。 仇怨相争而复利用。 亲痚相累而复有益。 虽不持久。 而获暂时之安。 虽不周到。 而有短期之利。 旺者形质也。 又旺时令也。 如发于冬是为一废一相之气色。 应有利益中之缺点尤多。 官禄中之隐患不少。 妄贪则蹈陷阱之中。 船行则入波涛之里。 能忍小则不乱大谋。 能取守则不受株累。 废者形质也。 相者时令也。 公笃曰。 上例二十五条。 为相学之心法。 数学之兼用。 古人多守秘诀不宣。 仅露生克制化一语。 其六朝之月波经。 唐代之照胆经。 自谓经书。 尚无气化克制之说。 而达摩为相法大成之中兴祖师。 亦末谈及此项纲领之要诀至麻衣。 更次一筹。 细则不详。 如水镜。 柳庄。 衡真。 铁关刀。 大清监。 燕山集。 王氏监。 兰陵集。 相法须知。 相法捷要各书。 更不知气化为何物。 余考先后天各家数学。 始有此项妙诀。 医学虽有之。 尚有多数隐藏。 及不合原则。 如司天在泉。 为六法十八盘。 仅载一盘。 纯系后天体质。 末用先天气化。 据此可知。 盖五行生化。 又以河图洛书为第一。 乃纯粹先天法也。 阴符数为第二。 乃半先天半后天法也。 至于演禽。 太乙。 六壬。 易数。 纯系后天定位之法。 其生化尚有少数不验。 先后时间亦有少数错误。 兹采取先后天并用之法。 以生我者为死气。 此为最不祥之气色也。 我克者为废气。 此为次不祥之气色也。 克我者为囚气。 此为小受制之气色也。 我生者为吐气。 此为最吉祥之气色也。 同我者为相气。此为小亨吉之气色也。故有同时令而同部位。同气色而同运限。现于此人为吉。现于彼人为不吉。盖各人禀受之形质不同。故用五形之五行。五色之五时 以推论也。如能明白此项原理。用之合法。其应验如响。至于兼体。则可类推而折衷之。此为相法之最要纲领。请注意探求可也。
测量活法详解第一公笃曰。 形格为相法四大柱之第一。 为基础之外表。 精神为四大柱之第二。 为元神之内蕴。 气色为四大柱之第三。 为吉凶之生机。 声音为四大柱之第四。 为求全之关键。 以一百分计算。 各得二十五分。 精神与声音。 为先天之内相。 盖有名无质也。 形质与气色。 为后天之外相。 盖有名有质也。 此四者分内相之蕴藏。 外相之华表。 两相鼎峙。 轻重相等也。 如用法者。 则统论之。 以四种合用。 而取分数之多寡也。 如形质得几许分数。 精神得几许分数。 气色减少若干。 声音减少若干。 其有余不足。 自能别其特上中下常之等级矣。 亦有单论四项之一种。 而有特殊情形。 异于常度者。 则为出类拔萃之奇格。 而作惊人事业。 享当时之富贵。 遗身后之盛名也。 又有取零星小部一官一岳之特长。 以此为发达之认定。 则有应验与不应验也。 不如全盘统计之原理与用法。 较为合法而应验多也。 今之谈相法者。 不分轻重。 不执枢纽。 偏于形质之一小部份者居多。 又以一纹一骨之附属品为定论。 次则言形质。 而不查其精神。 又次则查其精神。 而不求其声音。 求其声音。 而不考其气色。 考其气色。 而不顺其时令。 此皆小家之偏见。 非相法之正宗也。 又有偏于一掌者。 尤其不知轻重也。 凡谈一官一岳。 一府一部。 已属下来。 谈掌相者。 更为下乘之下乘。 一枝一叶之小法。 当然不采取也。 兹将测量活法分列于后。 一．精神 精神外依于目。 内藏于行。 附于动静言词。 露于气息喜怒。 有名而无质。 蕴藏而不显。 其审察较难于形质也。 凡人有大精神。 则有大事业。 有特殊精神。 则有特殊事业。 如见危险困难。 镇静雍容而如常态。 不变形色。 不露神气。 其人持义勇为也。 即遇死亡之灾。 立见非常之祸。 而不仓皇失措。 从容安定。 其人刚毅有断也。 如汉高祖睢水之败。 曹孟德濮阳之危。 刘先帝檀汉之险。 王守仁遇虎之灾。 此为特殊精神之一也。 二．凡人异于寻常。 如三月不安枕席。 尚能任劳理事。 分经别纬。 运用不穷。 指挥如意。 或为外有箝制之强邻。 内有欺诈之佐使。 千丝万缕。 而能持其纲领。 真伪复杂。 而能别其轻重。 办法既多。 秩序不乱。 闻一知三。 见微达隐。 此为特殊精神之二也。 三．凡人事处万难之间。 而不乱其脑力。 有取巧之途径。 危如垒卵之时。 而不失其运用。 有乘机之办法。 以假乱真。 用假御假。 以愚惑贤。 用愚诱愚。 万军之中。 加入无人之境。 筹画之间。 料敌于股掌之上。 此为特殊精神之三也。 四．凡人有充分精神。 事隔十年之久。 尚能记亿其一丝一缕。 千头万绪之多。 尚能应对其百问百答。 动怒时不见其形变。 悲愤时不见其智昏。 痛苦时不见其神愁。 穷困时不见其气躁。 此为特殊精神之四也。 五．凡人有充分精神。 举止动静不同。 似为常有而又不常有。 似为奇特而又不奇特。 富贵不见其骄盈。 贫贱不见其卑鄙。 发达不见其傲慢。 失败不见其忧愤。 此为特殊精神之五也。 六．凡人精神充分。 容量尤大。 脑力充足。 判断尤坚。 持大义而不计名利。 临大节而不计死生。 贫苦不妄贪又不苟且。 劳碌不愤怒又不苟安。 烦扰不伤其神。 压迫不减其智。 此为特殊精神之六也。 七．凡人有特别精神。 亦有特别嗜好。 如酩酊长夜之饮。 而不见其病。 夜无虚度之淫。 而不伤其身。 千头万绪之事。 而不劳其形。 古往今来之疑。 而不穷其智。 此为特殊精神之七也。 以上七则。 为大精神而主大富贵。 大智慧而收大功勋。 是为得分数之多也。 反此则为不充分之精神而减少分数也。 如临危变色。 见难忘义。 喜怒变脸。 忧愤露形。 富贵而持其骄盈。 贫贱而丧其品行。 此皆不足之减少分数。 非善相也。 至于品级之特等上等中等下等常等。 又以各部参看而定之可也。 公笃曰。 形质为后天之华表。 器象之结晶。 为预算表之第二重要也。 其大体则有十五种。 名称则曰清奇古秀。 正厚严匀。 寒浊残陋。 恶露不足之分也。 次则有五官五岳。 六府三才。 六曜三停。 九州八卦十二宫。 以及单独部位之分别。 而用加减活法。 乘除认定。 以取其分数如何也。 兹特分别详注如下。 一．清品 清品之格。 不浊之谓也。 一见可敬可亲。 而无流俗之气慨也。 凡清品均分内外。 内清外清者贵。 内清外浊者尤贵。 内浊外浊者贱。 内浊外清者为夭。 盖相法重藏而不重露也。 内相者。 目神与声音也。 凡神清而慈和。 目清而明润。 无尘而安静。 聚气而蕴藏。 皆得分数之多也。 凡声音清者。 则分五形。 如金形之局。 其音刚亮而铿锵。 木形之局。 其音凤鸣而逸秀。 土形之局。 其音牛鸣而深迟。 水形之局。 其音蝉鸣而韵长。 火形之局。 其音霹雳而急躁。 皆得分数之多也。 外清则据形质而合论之。 如眉清含彩。 而痚细有势。 耳清长厚而贴朝垂珠。 鼻清上贯而梁柱耸植。 口清涂朱而匀厚仰月。 肌肤清而莹洁如玉。 气色清而彤云晚霞。 是皆外清而得分数。 此为清品之局也。 二．秀品 秀品之局。 不粗之谓。 见之令人可爱也。 如眉秀修长而有曲棱。 目秀和蔼而能安静。 鼻秀卷筒而停匀挺直。 口秀角弓而匀厚涂朱。 颧秀而上插入鬓。 印秀而金城长横。 发秀而细长如油。 齿秀而坚白如玉。 血秀活泼而紫霞彤云。 骨秀收藏而柔软细腻。 肉秀白莹而润煖坚实。 筋秀蕴藏而附骨束肉。 声秀铿锵而悠扬有韵。 汗秀有时而真香如兰。 是皆秀品而得分数之局也。 三．奇品 奇品不常有。 即少者之谓也。 如秦岭嵯峨。 华岳突兀。 山水之精灵。 人物之晶华。 望之令人惊。 近之令人喜。 久视而不厌也。 如两眉含彩修长。 两目重瞳有威。 两耳廓藏三漏。 两臂合有四肘。 龙颜虎眉斗胸隆准。 五岳朝天胸前四乳。 双颧如峰入鬓。 日月角高入脑。 鼻如悬胆。 口如角弓。 寿带交爻胡须过腹。 骈胁编齿。 燕颔虎头。 腮突重城。 豹额覆肝。 印方横有金城。 眉长上竪如剑。 此皆奇品而得分数之局也。 四．古品 古品者。 老气横秋。 气聚含真而不俗也。 如骨坚过于肉质。 筋多蕴藏附骨。 肉坚气血活泼。 气息流通入踵。 如苍松之劲而有力。 如古柏之坚而耐寒。 四时不减其润泽。 毫垂含聚其买光。 此为古品而得分数之局也。 五．厚品 厚品者。 敦厚而不薄也。 如南岳高广而宽。 两颧上插而耸。 两腮犄角而突。 中岳丰隆而圆。 北岳朝天而方。 两耳敦厚而长。 印堂宽隆而高。 福堂高起而棱。 山根高隆上贯。 伏犀凸突透顶。 口阔唇匀而厚。 身材厚重而匀。 此为厚品而得分数之局也。 六．正品 正品者。 端正而不欹斜也。 如五岳端正。 五官匀配。 额宽方平两角峥嵘。 中岳有梁而不反吟。 人中深长而不左右。 水星端正两角上仰。 天仓丰突匀宽有梁。 地阁丰隆左右平齐。 两腮方突犄角重城。 两颧高耸左右上插。 两眉平印堂。 两目平山根。 修德正身而不私。 诚意正心而不乱。 此皆正品而得分数之局也。 七．匀品 匀品者。 停匀开阔而不聚小。 既无厚薄之分。 又无克制之弱也。 如五岳匀而相朝。 则不克制。 三停匀而相等。 则不亏损。 两眉左右无高低。 两目左右无大小。 准头与兰台象三珠。 骨肉与神气相鼎峙。 人中深长无上下。 部位宽大无缺陷。 三阳丰隆左右一样。 三阴宽平左右一体。 水火既济而不相犯。 金木相制而能成器。 此为匀品而得分数之局也。 八．严品 严品者。 威严持重之态。 望之令人恭敬。 近之不寒而栗。 不怒而刚。 不言而威。 动静有礼。 举止有范之类也。 两日神充而清威。 两眉修长而上竪。 两颧上耸而有势。 水星阔大而容拳。 中岳上贯而玉柱。 百会三山而伏犀。 声音铿锵而韵长。 行坐端正而挺腰。 边城峥嵘而突兀。 胡须修长而威仪。 此为严品而得分数之局也。 九．寒品 寒品者。 苦寒之貌。 而不扬眉吐气也。 呆滞浮尘。 而不开展舒畅也。 如言词嘶破。 声音断散。 言半而止又带哭。 发音散漫又不收。 此为声音带寒也。 两眉浓重土冲。 枯燥焦乱间断。 此为眉带寒也。 两目紧急如醉。 不愁似愁。 不哭似哭。 不泪似泪。 此为神带寒也。 行坐摇头抖足。 时低时欹支颐。 此为举止带寒也。 身体飘摇不定。 上重下轻不稳。 似无寄托之状。 此为身带寒也。 满面浮枯垢腻。 薄纱染皂。 而有尘点。 猪脂涂膏。 而有油垢。 此为气色带寒也。 欲言而不尽其言。 吞吐支吾。 已言而不达其意。 脱节颠倒。 视此顾彼。 惧为人乘。 此为心带寒也。 心乱而无把握。 无事仓皇。 动静而自烦扰。 每事惊怯。 反覆生疑。 漫无头绪。 此为胆带寒也。 得意反言失意。 发达反露忧愁。 精神萎颓。 而无寄托。 五心不定而多疑惑。 此为意带寒也。 如落水之猫。 雨中之鸡。 此为形带寒也。 唇薄而暗。 口撮而反。 如猴之食。 如鼠之餐。 此为口带寒也。 皆为寒品而减少分数之局也。 十．浊品 浊品者。 混浊而不清也。 如发浓粗重。 是为发浊。 肉浮而流。 是为肉浊。 两目混沌流光。 是为目浊。 两眉鬅交浓断。 是为眉浊。 骨粗而硬。 是为骨浊。 筋络暴露。 是为筋浊。 神流粗暴。 是为神浊。 血滞而不能流通。 是为血浊。 满面浮腻而如灰尘。 是为气色浊。 声音嘶断而如破锣。 是为声音浊。 谗谄而谀。 卑鄙而贪。 是为品行浊。 是皆浊品而减少分数之局也。 十一．残品 残品者。 破残而不全。 坑陷而见痕也。 如天仓偏削而陷痕。 两眉破断而旋螺。 井灶露孔而冲破。 水星曲痕而下反。 两颧冲破而横断。 土星直纹而分尸。 印堂冲破而悬针。 两唇掀露而吹火。 是皆残品而减少分数之局也。 十二．陋品 陋品者。 丑陋不堪而俗也。 如三尖六削。 四陷八裂。 两目呆俗而邪视。 两眉交爻而鬅粗。 言语破散而下流。 见利忘义而卑鄙。 唇掀齿露而喎斜。 声音漫散而破锣。 发低鬓凑而三岔。 三阳坑陷而凸凹。 廓飞轮反而欹曲。 准头坠陷而尖露。 此为陋品而减少分数之局也。 十三．恶品 恶品者。 凶恶异常而不善也。 见之令人厌恶。 近之令人畏惧。 如两目四方浮白。 而缠血缕贯瞳。 目神露光带煞。 而如羊睛蛇睛。 声音粗俗。 而如豹声狼声。 水星尖薄。 而如吹火覆舟。 两眉粗浓上竪而带煞。 两颧下耸双分而如峰。 印堂有火焰纹。 准头有分尸纹。 三角眼而起棱下插。 三曲鼻而露痕起节。 此皆恶品而减少分数之局也。 十四．露品 露品者。 暴露而不收也。 如两目露神。 天仓露痕。 耳露廓轮。 鼻露井灶。 口反露齿。 肥体露肉。 瘦体露骨。 南岳露纹。 印堂露煞。 全身露筋。 粗暴露气。 漫散露声。 寐不闭眼。 睡不闭口。 此为露品而减少分数之局也。 十五．不足 不足者。 形质精神。 声音气色。 而有缺点也。 如形合神不足。 神合气不足。 气合音不足。 音合色不足。 色合肉不足。 肉含骨不足。 骨合血不足。 血合筋不足。 筋合纹不足。 纹合形不足。 此为不足而减少分数之局也。 公笃曰。 形质之大概。 而分上列十五项。 以此为预算表。 而加减乘除之。 则分数多寡。 有余不足。 自然明自矣。 又以何种形质。 而得分数若干。 应发达贵至何品级。 富至何程。 败至何地位。 贱至何名称。 此为加减分数之二也。 按气色为预算表之第三。 古云。 有一日气色。 有一日吉凶。 盖气为先天之动机。 而隐于皮肤之内。 乃色之母也。 色为后天之华表。 而浮于皮肤之外。 乃气之子也。 凡形质与精神均弱。 而气色黄明紫润。 方可短期发达。 故达摩有破船遇顺风。 亦可航海之说。 即指关系行年休咎。 专重气色。 兹特分类如下。 一．上停 上停为第一段。 上至发际起。 下至印堂止。 由印堂平眉横过去。 皆为上停区域也。 如发现黄明紫润之气色。 主进职升迁。 获功进级。 人丁喜庆。 远谋有效。 条约有成。 财利有益。 此为得分数之最多也。 如发现明润充足。 而无杂色。 亦主平稳安好。 人口顺遂。 事实如常。 财利小旺。 此为得分数之少也。 如发现黑赤红枯惨之气色。 主刑人丁而冷退。 见危险而牢狱。 见惊险而损失。 天灾横祸。 匪患盗诬。 此为减少分数之最多也。 如发现青滑燥腻绦之气色。 主冷退疾厄。 官讼是非隐忧遗累。 损财受制。 此为减少分数之少也。 以一百分计之。 当占四十五分也。 二．中停 中停为第二段。 上至印堂平横起。 下至土星止。 从井灶平横过去。 皆为中停之区域也。 如发现黄明紫润之气色。 主财源大旺。 人口亨吉。 正偏之交际有效。 进退之谋为得辅。 此为得分数之最多也。 如发现明润充足。 而无浮躁之杂色。 主财源小旺。 事实平安。 外辅有力。 而寄托可靠。 内助有用。 而操作合法。 此为得分数之少也。 如发现黑赤红枯惨之气色。 主挫折失败。 哭泣刑克。 惊险火灾。 牢狱疾危。 此为减少分数之最多也。 如发现青滑燥腻绦之气色。 主冷退失利。 疾厄连累。 血统哭泣。 人丁灾厄。 族戚是非。 友邻欺诈。 此为减少分数之少也。 以一百分计之。 当占三十五分也。 三．下停 下停为第三段。 上至土星平横起。 下至地阁两腮止。 皆为下停区域也。 如发现黄明紫润之气色。 主进田宅与进六畜之财。 得奴仆力与得水运之利。 此得分数之最多也。 如发现明润充足而无浮躁之杂色。 主船行无阻。 平安小利。 持久如常。 事实小遂。 此为得分数之少也。 如发现红赤黑枯惨之气色。 主奴仆死亡而受累。 六畜瘟死而损失。 盗贼暗害而惊险。 水运倾覆而破败。 花柳病毒而痼疾。 急症气痛而暴死。 此为减少分数之最多也。 如发现青滑燥绦腻之气色。 主奴仆多病而失用。 六畜多灾而失利。 水运则迟延误时。 船行则覊绊逗留。 奴仆逃骗。 盗贼侵犯。 花柳之疾。 六亲之累。 此为减少分数之少也。 以一百分计之。 当占二十分也。 公笃曰。 上停为最重。 而关系性命之存亡。 贵名之损益。 事业之有无。 官禄之得失。 以及根基之厚薄。 才智之贤愚。 故占百分之四十五分也。 中停次之。 而关系人丁之刑旺。 财利之富贫。 权柄之轻重。 疾厄之安危。 以及内外之辅佐如何。 正偏之谋略如何。 故占百分之三十五分也。 下停又次之。 而关系子女之盛衰。 衣禄之多寡。 晚年之劳逸。 奴仆之良莠。 以及船行之吉凶。 是非之有无。 故占百分之二十分也。 持监者。 当明某轻重。 如其运限。 捷其事实。 达其时令可也。 按声音为预算表之第四重要。 乃蕴藏之结晶。 故麻衣有求全在声之说。 声者。 先天之气息也。 音者。 后天之苗蒂也。 声音合用。 则发生语言交际。 演说应对。 祸福之门。 此为事实之大关键也。 其中分别大概有十种。 即清秀。 明了。 刚燥。 韵长。 沉迟。 撕破。 带煞。 不聚。 浊杂。 气短。 其分别如下。 一．清秀 清秀之音。 即清幽秀雅之义也。 听之令人喜爱。 接谈令人适意。 是为角音。 而受木之正气。 发于木形者尤多。 主富贵寿考。 英明灵巧。 智勇多才。 作流芳之事业。 享身后之盛名。 此得分数之多也。 清秀之音。 加发于火形之人。 主聪明机巧。 天姿高而骄盈。 才具长而阴毒。 正则为圣为贤。 邪则为奸为恶。 此得分数之尤多也。 清秀之音。 如发现于金形之人。 主聪敏灵巧。 好胜务功。 任劳勇为。 贵而风尘飘摇。 富而劳碌牵制。 此得分数之最少也。 清秀之音。 如发于水形之人。 主聪明自误。 琵巧戕贼。 只能丰衣足食。 小富小贵。 如不夭亡。 则为刑克。 否则家庭有萧墙之祸。 子女有不肖之行。 此为减少分数之多也。 清秀之音。 如发现于土形之人。 主才智平常而多疑。 谋略有头而无尾。 寻常之贵。 而招非以结仇。 寻常之富。 而颠倒以遗累。 足衣禄而冷退。 有立场而刑克。 此为减少分数之最少也。 二．明了 明了之音。 即明白了亮之义也。 听之惊人而应远。 近之肃然而起敬。 其音明亮如钢钟。 在室谈话。 能达三百步之外。 是为商音之金气。 发于金形者尤多。 主富贵有为。 任劳有恒。 其性豪爽刚毅。 明敏坚决。 发武权居多。 发文权居少。 此为得分数之多也。 明了之音。 如发现于水形之人。 主富贵而多福。 敏捷而乘机。 先劳后逸。 文武均吉。 此为得分数之尤多也。 明了之音。 如发现于火形之人。 主短期之发达。 飘摇之名利。 才高而偏。 性敏而傲。 几经周折。 多招嫌嫉。 此为得分数之最少也。 明了之音。 如发现于士形之人。 主明敏多疑。 谨慎不细。 挫折多损失。 刑克多冷退。 贵名中阻而虚浮。 财利反覆而遗累。 此为减少分数之最多也。 明了之音。 如发现于木形之人。 主敏捷多才。 运颇驳杂。 直快有恒。 贵多偏副。 财源忽成忽败。 事实又劳又累。 忧思郁结。 疾厄流连。 此为减少分数之少也。 三．刚澡 刚燥之音。 即刚躁紧急之义也。 听之似与人争。 而动愤怒。 如火之列焰。 如雷之震惊。 是为徵音之火气也。 而发于火形人尤多。 主奇聪异智。 长才多能。 劳碌而发达。 险阻而成功。 富贵而不安享。 功业而遗身后。 此为得分数之多也。 刚躁之音。 如发现于士形之人。 主贵小富大。 名重权轻。 诚厚而敏。 慎细而信。 此为得分数之尤多也。 刚躁之音。 如发现于水形之人。 主灵敏机巧。 通权达变。 盛名事业而多穷困。 贤杰行为而多嫉刻。 此为得分数之最少也。 刚躁之音。 如发现于木形之人。 主聪明而多失败。 丰禄而多刑伤。 有寿则孤。 无寿亦鳏。 有富则夭。 无富则凶。 此为减少分数之最多也。 刚躁之音。 如发现于金形之人。 主富而消耗殆尽。 贵而逼迫失败。 虽有才智而不为用。 常多牵制而有缺点。 此为减少分数之少也。 四．韵长 韵长之音。 即悠然长韵。 高响入云。 听之如蝉鸣。 悠扬清越。 余音合节。 是为羽音之水气也。 而发于水形人尤多。 主大富贵而多福。 寿重权柄而多安享。 智能而谋深。 持重而望隆。 此为得分数之多也。 韵长之音。 如发现于木形之人。 主贵而盛名流芳。 富而清福遣迹。 寿徵尤佳。 子孙日繁。 明达守礼。 和蕴持重。 此为得分数之尤多也。 韵长之音。 如发现于土形之人。 主诚厚谨慎。 宽和拘节。 小有贵名而平安。 多发富丰而久远。 此为得分数之最少也。 韵长之音。 如发于金形之人。 主刚复自用。 偏嗜邪行。 贵而挫折。 富而冷退。 既刑人丁。 家庭有自残之争。 又多病厄。 身体有戕贼之弱。 此为减少分数之多也。 韵长之音。 如发现于火形之人。 主天姿高而聪慧。 志向大而有恒。 环境困穷而立学说。 劳碌奔驰而品优良。 此为减少分数之少也。 五．沉迟 沉迟之音。 即沉厚迟缓之义也。 其音发于丹田。 和静故沉。 气厚故迟。 言语安静两闲闲。 气息深厚而隐隐。 是为宫音之土气也。 而发于士形人尤多。 主大富而多寿。 平安而多福。 田连阡陌。 子孙繁茂。 此为得分数之多也。 沉迟之音。 如发于金形之人。 主大富而有贵名。 厚福而有善根。 诚厚慈良。 和平慎重。 此为得分数之尤多也。 沉迟之音。 如发于木形之人。 主事业平常。 衣禄无缺借力而有办法。 任劳而有结果。 此为得分数之少也。 沉迟之音。 如发现于火形之人。 主前业萧条。 环境恶劣。 人丁日衰。 六亲无靠。 此为减少分数之多也。 沉迟之音。 如发现于水形之人。 主劳碌无成。 名利掣肘。 性犹豫而恩怨混合。 心妄贪而亲痚暗害。 此为减少分数之少也。 六．撕破 嘶破之音。 即声嘶而变常度。 音破而似败鼓。 听之令人厌恶。 古云又名破锣之声。 是为角音木气之不善也。 如发现于木形之人。 主劳碌而足衣禄。 挫折而有建树。 贵则有痼疾。 富则刑子女。 此为得分数之少也。 撕破之音。 如发现于火形之人。 主小贵之盛名。 小富之立业。 子女半刑半旺。 财帛半失半存。 此为得分数之多也。 撕破之音。 而发于水形之人。 主倾覆之失败。 株累之惊险。 环境恶劣而忧愁。 人口刑克而孤独。 此为减少分数之最多也。 撕破之音。 如发于土形之人。 主破败而逼迫。 牵制而遗累。 一得一失之烦扰不休。 一戚一友之暗害不已。 此为减少分数之次也。 撕破之音。 如发于金形之人。 主劳碌之生活。 郁结之事实。 人丁有刑克或宿疾。 本身有委屈或纠纒。 此为减少分数之最少也。 七．带煞 带煞之音。 即尖锐如枭。 而为人之义也。 听之令人生畏。 如豺狼之声。 其音含毒。 始而清锐。 继而刚尖。 是为商音金气之不善也。 如发现于金形之人。 主刚躁任性。 劳碌奔驰而进贵权。 负气有恒。 临危冒险而立功业。 招嫉而不持久。 履嫌而有挫折。 此为得分数之少也。 带煞之音。 如发现于水形之人。 主逼迫而获良机。 走险而成大业。 虽有牵制而收功。 亦有刑克而旺子。 此为得分数之尤多也。 带煞之音。 而发现于火形之人。 主一成一败之挫折。 一举一动之障碍。 虽有机智。 而时机颠倒。 虽有子女。 而恃逆不肖。 名权不符。 利害交集。 此为减少分数之最少也。 带煞之音。 如发现于土形之人。 主荣名而受害。 富丰而招凶。 人丁重重刑克。 事实层层危险。 此为减少分数之最多也。 带煞之音。 如发现于木形之人。 主贵而有权。 亦有挫折。 富而有利。 亦有痼疾。 明敏有决而自恃。 郁结偏嗜而寿弱。 此为减少分数之次也。 八．不聚 不聚之音。 即散漫不聚又不收也。 语未尽而音先尽。 言末上而气已散。 是为羽音水气之不善也。 加发于水形之人。 主衣禄丰足而无寿徵。 名利有成而多疾厄。 六亲遗累尤多。 友邻烦扰不少。 比为得分数之少也。 不聚之音。 如发现于木形之人。 主继前业而富丰。 有智慧而贵名。 内务浩繁。 外交顾忌。 此为得分数之最多也。 不聚之音。 如发现于士形之人。 主有富而无寿。 有寿而无子。 有子而无妻。 有妻而忧愁至死。 此为减少分数之最少也。 不聚之音。 如发现于金形之人。 主智小谋大。 力轻任重。 名利皆出牵强。 事实功亏一篑。 利益皆出歧途。 危害变生不测。 此减少分故之最多也。 不聚之音。 如发现于火形之人。 主明达有恒而不合时。 学理渊博而不为用。 孤僻无成。 冷退无依。 此为减少分数之次也。 九．浊杂 浊杂之音。 即粗浊混杂而不清也。 如两音合为一声。 三音合为一语。 先后不同。 字句含糊。 是为宫音土气之不善也。 如发现于士形之人。 主素丰而足衣禄。 寿根而多劳怨。 诚厚而愚。 谨慎而拘。 此为得分数之少也。 浊杂之音。 如发现于金形之人。 主劳碌而小富小贵。 牵制而足衣足食。 名有余。 权不足。 富有余。 福不足。 此为得分数之多也。 浊杂之音。 如发现于木形之人。 主有智慧而不为正用。 拘泥而不达人情。 劳碌之衣禄。 疾厄之有寿。 此为减少分数之最少也。 浊杂之音。 如发现于火形之人。 主破败而至寒苦。 危险而至亡身。 刑伤而至孤独。 疾病而至残废。 此为减少分数之最多也。 浊杂之音。 如发现于水形之人。 主聪敏自误。 诚厚妄贪。 弄巧反拙之失败。 养痈遗患之郁结。 勉强之生活。 飘零之人丁。 比为减少分数之次也。 十．气短 气短之音。 即闇滞紧躁而不足也。 其音短促。 而又躁闇。 其气紧滞。 而又混乱。 言未尽而忽断。 音未成而杂他。 是为徵音火气之不善也。 如发现于火形之人。 主小有衣禄。 劳而不闲。 小有名利。 残而不全。 外患之争端不已。 内顾之遗累不明。 此为得分数之少也。 气短之音。 如发现于士形之人。 主诚厚持重。 谨慎有恒。 衣禄有余。 大富则无寿。 事实半遂。 大寿则无子。 比为得分数之多也。 气短之音。 如发现于水形之人。 主小有发达。 而中年夭折。 虽有名利。 而一生辛苦。 内而同室操戈。 外而亲近箝制。 惊恐不免。 郁疾尤多。 此为减少分数之最少也。 气短之音。 如发现于木形之人。 主逼迫而压制。 受屈而株累。 或为因贵而危险。 或为因富而夭亡。 此为减少分数之多也。 气短之音。 如发现于金形之人。 主财耗如汤泼雪。 败而不振。 人丁如鸟兽散。 弱而不强。 常在忧愁乡中。 富贵无足取。 常困阿鼻狱里。 寿禄不能享。 此为减少分数之次也。 公笃曰。 声音者。 如天之雷霆也。 盖人有五行。 即金木水火土是也。 音有五行。 即宫商角徵羽是也。 其法在感受之气正与不正。 又在本质之形合与不合耳。 凡声音与形质相合。 则主富贵寿考。 而又安闲也。 声音与形质不合。 则分其相生相用。 相克相化者。 亦主丰衣足食。 而又安全也。 如相生不用。 相克不化者。 则主劳碌贫贱。 疾苦刑伤。 而又危险也。 虽然富贵英才。 而有不测之祸。 即麻衣有求全在声之说也。 持监者。 更宜留意而详查之可也。 测量活法详解第二公笃曰。 千古相法。 无测量之说。 皆系统论居多。 或为执一之言论。 能从大钢认定。 而不详节目者。 尚属正宗。 其言论不理不法。 而越正轨者。 不知凡几。 惟六朝之达摩五来法。 载有全身测量。 七字。 头面测量二十二字。 略而不详。 然皆末尽善也。 其他相法。 皆末提及一言半字。 既无轻重之分。 又无加减之用。 当然不明相法之诀窍也。 兹将上篇之形质精神。 声音气色。 四大纲要。 合并而测量之。 其大概如下。 一．第一法以全身计算。 用一百分为标准。 则形质合格而有特长清奇。 得二十五分。 精神充足。 而健全完备。 得二十五分。 气色明润。 而紫霞彤云。 得二十五分。 声音充聚。 而清幽逸韵。 得二十五分。 此平均对峙之法也。 二．第二法以百分计算。 而用轻重之变法。 则形质丰突。 而清奇合彩。 得三十分。 精神充足。 而健全完好。 得二十五分。 气色充聚。 而黄明紫润。 得三十分。 声音明聚。 而清秀逸韵。 得十五分。 此为变用取巧之法也。 三．凡人之测量合并。 得一百分者。 是为仙佛之格。 至尊无上。 千载有形。 是为完人之格局。 此为特等之上上品。 以四大纲要考查。 得九十分者。 亦为仙佛之格。 则为承继道统。 承受衣钵。 阐明教宗。 是为特等之上中品。 以四大纲要考查。 得八十分者。 则为圣人贤人。 千载流芳。 立言立法。 参化天地。 促进道德。 是为特等之上下品。 四．凡人之测量合并。 得七十分者。 则为帝王之尊贵。 僭号之霸业。 割据之偏安。 史册传载。 千古可考。 有惊人之事业。 享当时之荣华。 是为上等之上上品。 以四大纲要考查。 得六十分者。 则为公侯将相。 列土封藩。 操全国安危之柄。 功在当时。 名垂后世。 是为上等之上中品。 以四大纲要考查。 得五十分者。 则为大富大贵大寿。 以及有特别表样。 五福兼全。 是为上等之上下品。 五．凡人之测量合并。 得四十分者。 则为名将九卿。 有遗迹可传。 以及清闲无缺。 名满天下。 品傲王侯。 此为中等之上上品。 以四大纲要考查。 得三十分者。 则主富贵双全。 文至厅道刺吏。 武至师旅边镇。 以及创立新奇利源。 绝殊技艺。 名士名流。 是为中等之上中品。 以四大纲要考查。 得二十分者。 主有富有贵。 有寿有名。 文至州伯县宰。 武至团营参副。 是为中等之上下品。 六．凡人之测量合并。 两相抵折。 而得十分者。 则为常富常贵。 丰衣足食。 或为有富无贵。 商贾农艺之发达。 或为有贵无富。 偏副佐贰之有限。 是为下等之上上品。 以四大纲要考查。 两相抵折。 而无分数者。 则为平常之人。 劳碌而足衣食。 工艺而立足跟。 或为弟兄子女之可靠。 或为族戚邻友之有助。 是为下等之上中品。 以四大纲要考查。 两相抵折。 而欠十分者。 则为劳碌刑克。 破败奔驰。 或为有衣禄而夭亡。 或为有利源而病疾。 是为下等之上下品。 七．凡人测量合并。 两相抵折。 加不抵减。 而欠分数。 则为贫贱无依。 刑伤孤苦。 破败不立。 衣食不足。 疾厄不寿。 百事不成。 是为不列品之一也。 以各项测量两相抵折。 而欠分数之多者。 则为孤独而加飘摇。 破败而加凶死。 贫苦而加残废。 困穷而加奇灾。 是为不列品之二也。 测量活法详解第三一．上列测量二法。 有指定之规模。 有临时之变用。 此间更言其活法之取义。 其分数稍异于上也。 凡形质奇突。 丰隆耸干。 得三十分。 精神蕴藏。 健全完善。 有灵气慧根。 得二十五分。 声音清秀韵长。 悠然铿锵。 得十五分。 气色明润莹洁。 如紫霰彤云。 得三十分。 或二十五分。 或二十分。 皆为完人。 非仙即佛。 成金刚不减之身。 千载有形之格。 故列为第一也。 二．凡形质奇突丰隆。 高耸有势。 得三十分。 精神充足。 健全完善。 有灵气慧根。 得二十五分。 声音清聚韵长。 悠扬铿锵。 得十五分。 气色明润。 得二十分。 或充聚而沉静。 得十分。 此为清贵盛名。 圣贤之品。 盖圣贤立言立法。 为万世规模。 人类进化。 但以形质精神声为用。 不必再得气色之助。 此为千古流芳之格。 故列为第二也。 三．凡形质奇突丰隆。 高耸有势。 得二十五分。 或二十分。 精神蕴藏。 灵慧充聚。 得二十分。 或十五分。 声音清聚韵长。 清扬铿锵。 得十五分。 气色充聚。 黄明紫润。 得二十分。 比为创业之帝王。 或承受之帝王。 次则割据之偏安。 僭号之霸业。 盖形质精神气色充足。 即可发达。 而立非常之业。 或形质声音气色充足。 精神减少分数。 而得七十分以上。 至八十分者。 皆为大贵。 此其两推之大略。 故列为第三也。 四．凡形质清奇。 高耸有势。 得二十五分。 或二十分。 气色莹洁。 黄明紫润。 得二十分。 精神充聚。 灵慧健全。 得二十分。 声音清畅。 悠扬韵长。 得十分。 此为公侯将相。 列土封藩之格。 或形质气色减少。 精神声音增加。 或精神声音减少。 形质气色增加。 能足六十分以上。 至七十分者。 皆为上上贵。 功在当时。 名垂后世。 故列为第四也。 五．凡形质丰隆。 清奇敦厚。 得二十分。 或十五分。 气色莹洁。 黄明紫润。 得二十分。 或十五分。 精神充聚。 英明健全。 得二十分。 或十五分。 声音清秀。 舒畅逸韵。 得十分。 或五分。 此为名将九卿。 富贵双全。 或主大富而有特别之利源。 主上贵则有特殊之事业。 主大寿则有耄耋之享受。 或主富贵寿考。 五福兼全之格也。 凡合并测量。 能得五十分以上。 至六十分者。 皆为富弱者。 贵寿倍之。 寿弱者。 富贵倍之。 贵弱者。 富寿倍之。 余可类推。 故列为第五也。 六．凡形质丰隆。 清奇敦厚。 得二十五分。 或二十分。 精神声音气色抵折。 而得二十五分。 或二十分。 此为富贵双全。 或清闲无缺。 遗迹流芳。 或名士名流。 品傲王侯。 或技艺专长。 而有着述。 故列为第六也。 七．凡形质丰隆。 清奇敦厚。 得二十分。 或十五分。 精神与气色得二十五分。 或气色与声音得二十五分。 此为中等富贵。 文至厅道。 及刺史。 武至师旅。 及边镇。 凡四项测量。 能得三十五分以上。 至四十五分者。 均为此项之事业。 盛世出秩序之阶梯。 较为安闲而发达。 乱世多冒险之暴发。 较为劳怨而成功。 故列为第七也。 八．凡形质清奇丰隆。 得十五分。 或十分。 精神与气色得二十分。 或气色与声音得二十分。 或声音与精神得二十分。 此为中等富贵之次。 亦有寿与不寿也。 文至州伯邑宰。 武至团营参副。 以及富甲一邑一乡。 或美誉盛名。 奇艺梓荣之例。 故列为第八也。 九．凡四种合并。 得二十分。 或二十五分。 或单独一项得二十分。 及二十五分。 或两相抵折。 加减而得二十分。 及二十五分。 此为常富常贵。 或有富无贵之士绅。 及豪商大贾。 或有贵无当之偏副。 及飘摇奔驰。 然皆丰衣足食。 故列为第九也。 十．凡四种合并。 测量而得十五分。 或十分。 或有余不足。 加减而得十五分。 及十分。 皆为丰衣足食。 或为子女之有用。 或为弟兄之可靠。 或为族戚之得辅。 或为友谊之有助。 亦主微名。 及短期之发。 故列为第十也。 十一．凡四种合并测量。 此有余而加之。 彼不足而减之。 相抵而不得分数。 亦主劳碌而有衣禄。 发达而有挫折。 小有富贵。 则疾厄而无寿。 或有寿徵。 则刑克而孤独。 皆为有缺点之例。 故列为第十一也。 十二．凡四种合并测量。 以有余不足。 乘除而欠分数。 则又分其减少分数之多寡。 而判断其贫贱至何程度。 孤苦至何名称。 危害至何等类。 从其多寡而决定之。 故列为第十二也。 测量活法详解第四公笃曰。 上列三项测量活法。 是为规模之大概。 兹以个人之全身测量。 单独以形质为标准。 以百分计算。 头面至颈项。 得百分之七十分。 由颈项下之全身。 得百分之三十分。 此达摩之法也。 故手相骨相及纹痕相之说。 其轻微可知。 兹将细则分解如下。 一．头面七十分。 两目得二十四分。 关系富贵贫贱。 寿夭劳逸。 吉凶死生。 是为全局之机枢。 印堂得七分。 关系安危吉凶。 官禄人丁。 是为全局之主体。 此为得分数之最多也。 二．上停全额。 得十分。 关系祖业根基。 智慧贵名。 刑伤行动也。 两眉得六分。 关系贵名寿徵。 弟兄子女也。 中岳得六分。 关系财源疾厄。 寿徵根基也。 两颧得六分。 关系权限辅佐。 妻妾得失也。 此为得分数之次多也。 三．水星得四分。 关系衣禄晚运疾厄是非也。 两耳得二分。 关系衣禄智慧。 刑克初运也。 人中得二分。 关系子女船行也。 牙齿得一分。 关系寿禄刑克也。 发鬓得一分。 关系刑克劳逸也。 法令两腮共得一分。 关系寿徵间接。 奴仆牛马也。 此为得分数之最少。 而面部七十分之法也。 四．颈项下全身得三十分。 两手得三分。 两足得二分。 股肱得二分。 两乳得二分。 脐腹得二分。 亶中得二分。 颈项得二分。 玉茎得三分。 谷道得一分。 腰臀得二分。 背脊得二分。 腋毛得一分。 少胁得一分。 两膝得一分。 两肩得一分。 螺骨得一分。 肘骨得一分。 足踵得一分。 此全身三十分之法也。 测量活法详解第五公笃曰。 面部以一百分计算。 是为相法之根据也。 盖头为诸阳之首。 而为百部之圭。 五脏六俯之精华。 皆结晶于面部。 故圣人有诚于中。 形于外之说。 内外相感而相通故也。 兹特分解如下。 一．两目得三十五分。 目司视。 为全局之机枢。 关乎死生吉凶。 富贵贫贱。 寿夭劳逸。 刚柔智愚各项。 故达摩测量法。 以两目占全局之半。 其重要可知。 印堂得十分。 为全局之元首。 关乎死生安危。 官禄人丁。 谋略器量。 心术善恶包括运限气色。 此为得分数之最多也。 二．中岳得八分。 关乎财产富业。 疾厄根基。 禀受厚薄。 立身之本故也。 两眉得八分。 关乎贵名寿徵。 子女弟兄。 外库刚柔。 智慧灵巧。 事业之基故也。 两颧得八分。 关乎职位权限。 内外辅佐。 妻妾伯叔。 族戚友谊。 成败大用之关链故也。 人中得四分。 关乎子女寿徵。 得失船行。 疾病死生。 通达之要也。 此为得分数之次多也。 三．天仓得四分。 关乎祖业父母。 行动迁移也。 地库得四分。 关乎晚禄子女。 水运疾厄也。 水星得四分。 关乎衣禄是非也。 牙齿得三分。 关乎寿禄人丁也。 两耳得四分。 关乎智慧寿禄也。 泪堂得三分。 关乎子女刑克也。 发鬓得二分。 关乎劳逸刑克也。 法令得二分。 关乎寿徵兼谋也。 两腮得一分。 关乎奴仆六畜也。 此为百分之细则。 持监者。 当明其主因。 如其轻重。 用之方合法也。 测量活法详愣第六公笃曰。 上列测量五法。 业已全备。 而定富贵贫贱。 寿夭劳逸之形格。 兹因死亡危险。 伤残牢狱。 疾厄刑克而定临年测量之法也。 神彩为第一重要。 即神脱。 神受。 神退。 神定。 神岔。 神愁之类是也。 气色为第二重要。 即黑色。 赤色。 红色。 惨色。 枯色之类是也。 厄年为第三重要。 即九数七数之正厄。 各形加推之傍厄。 提前提后之应证厄之类是也。 部位为第四重要。 即某部陷弱。 某部纹冲。 某部痕破。 某部受制之类是也。 性情为第五之重要。 即变更常态。 反其喜忧。 颠倒言语。 乱其行为之类是也。 如五项内有三项应之。 则为死亡无救。 其一项。 二项。 则有轻重之事实。 其最重者死亡。 次则危险。 又次则残废。 又次则血光伤痕。 其轻者牢狱。 其最轻者。 刑人丁。 破财产。 或痼疾流连也。 兹特分解如下。 一．神彩 凡神彩之变。 业已凶危。 加以气色之受。 为逆时令。 则死亡无更改矣。 如神彩之变。 加以厄年之运。 则九死一生之凶危也。 如神彩之变。 加以部位之陷。 则受大破败。 毁其肌肤。 残其肢体也。 如神彩之受。 加以性情之反常。 重则危险之伤残。 轻则牢狱之困苦也。 二．气色 凡气色之爱。 而逆时令。 业已危险。 加以厄年之运。 则有死亡危险之事实。 轻亦伤残破败也。 如气色之变。 加以部位之陷痕。 则主危险破败。 伤残大病。 轻亦刑人丁。 或牢狱拘留也。 如气色之变。 加以性情之反常。 则主牢狱之灾。 大病之厄。 血光之伤。 株累之祸也。 三．厄年 凡行厄年之运。 本主不吉。 而见惊险损失。 刑克冷退。 加以部位之陷痕。 则主失败之挫折。 惊险之逼迫。 轻则主疾厄流连。 株累牵制也。 厄年之运。 加以性情之反常。 则主诬攀之官非。 错误之损失。 颠倒之受屈。 亲近之欺诈。 亦主血光跌打之灾。 汤火之咎也。 四．部位 凡部位之陷痕。 本主驳杂损失。 官讼刑伤。 加以性情之反常。 则主方寸乱而妄为。 内患之同室操戈。 外患之觊觎暗害。 误于医药之疾灾。 疏虞防范之刑克。 而多意外之灾厄也。 五．凡上列五项中。 有三项之忧已属凶危至极。 如有四项之变。 当然死亡无救。 加重而决断之。 如有五项之变。 则为尸身不全。 或为死后遗累妻妾子女。 盖因不仅亡身。 尚有灭门赤族之祸故也。 其一项二项。 则分某轻重而决断之。 至于有好有不好。 则两相乘除而加减之。 此为活法之用也。 部位统率法要诀公笃曰。 部位分两种。 有气色之名称。 而专司于气色之用。 有流年之名称。 而专司于运限之用故也。 本为一年一运。 即有一部位以专司之。 然有统率之法。 古人未经详注。 余考运至何部中。 则有以何部为纲。 何部为目。 故有主运之正受。 傍运之附带。 其法分类如下。 一．两耳为起运之初。 由一岁起。 至十四岁止。 左耳七年。 右耳七年。 女格反推。 亦有顺行也。 定根进运又以形质而加用之。 即水一火二金三木四士五之法。 而定根以加推也。 如左耳七年。 从一岁至七岁。 以天城之三岁四岁。 为统率之部位。 是为正受运。 其余五岁。 是为傍受运。 右耳七年。 从八岁至十四岁。 以人轮之十岁十一岁。 为统率之部位。 是为正受运。 其余五岁。 是为傍受运。 凡统率之部位。 吉者倍吉。 凶者倍凶。 故曰正受运。 其附带之部位。 吉者减等。 凶者亦减等。 故曰傍受运。 盖天城人轮。 为统率之纲领。 而有轻重之分也。 二．额部火星十五岁起。 二十一岁止。 其名曰火星天中日角月角天庭辅角。 前四年以天中为统率之纲领。 乃正受运也。 火星日月角。 皆傍受运也。 后三年以天庭为统率之纲领乃正受运也。 两辅角皆傍受运也。 凡傍受运。 均以统率运为标准。 统率部位可照应前后。 故一部运。 有三年四年者。 皆取决于统率也。 盖正受运之形质。 吉者倍吉。 凶者倍凶。 附带之形质。 吉者减半凶者亦减半。 其正受傍受有加减关系。 而有轻重之应证也。 三．司空为统率之正受运。 即二十二岁。 边城为附带之傍受运也。 中正二十五岁。 统率丘陵塿墓两部。 印堂二十八岁。 统率左右山林两部。 是为初运之段落。 中运之起点。 其统率正受部位。 可管辖附带傍受部位也。 又如统率正受之部位不吉。 附带傍受之部位虽佳。 运亦驳杂不纯。 如统率正受之部位颇佳。 附带傍受之部位不吉。 运亦平安无咎。 此为连带之补助法。 其吉凶祸福。 亦从其轻重而判定之也。 四．两眉之运四年。 从三十一起。 三十四止。 名曰。 凌云紫炁繁霞彩霞。 又以繁霞之三十三岁。 为统率正受之运。 其他皆附带傍受之运也。 故两眉以繁霞为转移之枢纽。 凡两眉浓粗短浊。 其运倍凶。 凡两眉清秀长棱。 其运倍吉。 亦有轻重关系故也。 五．两目之运六年。 由三十五岁之太阳起。 四十岁之少阴止。 前三年以太阴三十六为统率正受。 后三年以中阴三十八为统率正受。 其太阳中阳少阳少阴。 皆附带傍受之运。 先为上接运。 后为下交运。 故也。 凡两目清奇而有威煞。 充足而能润藏。 皆以统率正受之运。 为事业发展之阶梯。 离奇遇合之机会。 而倍发于附带傍受之运。 反此亦可类推。 各形亦可加推。 厚薄清浊。 方可提前提后也。 六．中岳之运十年。 由四十一岁之山根起。 至五十岁之廷尉止。 而分两段。 前五年以山根为统率正受之运。 精舍光殿年上寿上。 为附带傍受之运。 后五年以准头之四十八岁。 为统率正受之运。 两颧兰台廷尉。 为附带傍受之运。 故中岳十年。 以山根准头为转移之标准。 其形质丰隆匀圆。 而有梁柱者。 则以统率正受之运。 为事实进展之关键。 财库之积蓄亦多。 附带傍受之运虽佳。 乃其支流也。 其形质陷弱尖坠。 而有断节者。 则以统率正受之运。 为事实破败之关键。 财星之损失较大。 至附带傍受之运方败者。 乃其遥应也。 盖成败之因。 在统率正受。 而不在附带傍受也。 七．人中之运十年。 而分两段。 由人中之五十一岁起。 至水星之六十止。 前五年以人中为统率正受之运。 左右仙库食仓禄仓。 均为附带傍受之运。 后五年以在虎耳之五十八岁。 为统率正受之运。 法令右虎耳水星。 均为附带傍受之运。 故人中十年。 以人中左虎耳。 为转移之纲要。 凡形质合格而吉。 则衣禄之享受丰足。 子孙之发达可期。 当以统率正受运为根据。 反此。 则反而类推之。 又有错前错后之应吉凶祸福。 乃清瘦露之格局。 而提前也。 浊厚和之格局。 而提后也。 不为无因。 再用他法绳之可也。 八．北岳之运十五年。 由六十一岁之承浆起。 至七十五岁之两腮止。 前八年以陂池之六十四岁。 为统率正受之运。 承浆地库鹅鸭金缕归来。 皆为附带傍受之运。 后七年以地阁之七十一岁。 为统率正受之运。 右归来颂阁奴仆宫两腮。 皆为附带傍受之运。 故北岳十五年。 以陂池地阁。 为重要之关键。 既无疾苦。 又无烦恼。 其附带部位虽弱。 而亦无咎也。 凡统率部位陷弱而不足。 其事实倍凶。 人丁灾疾而冷退。 官非牵制。 受累受屈。 其附带部位虽佳。 而亦见弱点也。 其提前提后。 则根据形质而推论之可也。 九．地支之运二十四年。 由子位之七十六岁起。 至九十九岁止。 则以子位七十六。 七十七。 卯位八十二。 八十三。 午位八十八。 八十九。 酉位九十四。 九十五。 皆为统率正受之运。 其丑寅位。 辰已位。 末申位。 戌亥位。 皆为附带傍受之运也。 盖子午卯酉为四正。 乃转移之关键。 统率之纲领。 其轻重亦如上所述也。 凡统率部位合格而有余。 其事实倍吉。 人口喜庆而平安。 身心安泰也。 其附带傍受之部位不足。 亦无妨害也。 凡统率部位陷弱而不足。 其事实倍凶。 人口财源而见损。 身心忧愁也。 加推与提前提后。 均如上例之法也。
新修考正危险总图公笃曰。 相法纲领。 在吉凶祸福四字。 相法作用。 在趋吉避凶一语。 凶危惊险。 前贤已略言之矣。 但无专图可考。 揭载不详。 故皆零碎散乱。 而不成章。 并且含蕴隐约。 阅书者多模糊看过去。 无所得也。 兹特将各项凶危惊险。 绘成一总图。 以便阅者容易了解焉。 余考凶危惊险。 半为形格生成。 则详载于上篇。 半为气色合成。 则分载于本篇。 凡形格生成危险。 而应该凶死者。 以及受伤残者。 或经过危险者。 如其气色末发现凶危惊险。 而行年之运尚吉。 亦不至发生危险之事实也。 以此二者比较。 则气色应验危险。 尚占重要地位。 当以气色为决断之可也。 其可凶危惊险之部位。 共有十二个部位。 其可凶危惊险之气色。 共有六种气色。 其可凶危惊险之眼神。 共有五种眼神。 兹特分类详注注于后。 危险部位详解一．元首者。 原名印堂也。 为全面部之君主。 其内为心脏之正系。 居四维之中心点。 故称元首。 全部重要关系系于印堂。 乃临制四方之义也。 勿论何运。 皆有关系。 凡有不正之气色。 均属不祥。 以及与四时相反相克者。 皆为破败刑克。 如发生黑暗红赤之气色。 当然凶危惊险。 而至死亡之灾厄。 此为部位重要之第一。 四时皆要考查此部也。 二．命门即听宫之后。 耳门之突肉是也。 一为颊车之后。 在耳窍之外突如门。 故名命门。 即为人之性命关系。 内属大肾之正系。 是为先天之命恨。 盖天一生水之义也。 而肾生骨髓。 其大脑小脑皆属之。 以及脊髓。 无不通之。 此为生死之关。 性命之源。 以各部评之。 当占重要之第二也。 三．天门在鬓发曲突之前。 上至山林。 中至边城。 下至福堂眉尾骨止。 皆称之为天门。 内属乳脉之祖气正系。 其所以为祖气者。 凡人初生皆食乳而养成。 以培植后天之质也。 故为生死之关键。 按弱疾食乳。 方可以强健身体。 调和气血。 而治其痼病宿疾。 是其明证也。 以各部考之。 当占重要之第三也。 四．后卫在元首之下。 山根之间。 即两目相对之中心。 为肾气督脉之通过系。 又为亶中与胆肺之连带系。 是为先天之遗传。 消化之利器。 盖山根者即根基之谓。 亦命根之谓也。 以各部考之。 当占重要之第四也。 五．屏藩原名国印。 即两颧之别名。 内属三焦之正系。 故号中辅之官。 颧为权之义也。 盖辅佐其正。 障蔽其邪。 使邪秽之气下行。 不致上蒸。 气血流行。 而无妨害。 是为人之生机一大关系。 以各部考之。 当占重要之第五也。 六．交关在眉之下。 目之上。 原名三阳也。 内属肺肝相连之连带系。 又为肺肝相连之两部枢纽。 而为交通系。 盖肺气右降。 肝气左升。 是为气轮升降之轴 辐之轮也。 故为升降之气血机。 如不升不降。 则危险而死亡。 气轮不环转。 血轮亦不运输矣。 以各部考之。 当占重要之第六也。 七．三阴在两目之下。 原名卧蚕之部是也。 内属肝络之应证系。 又属子肾之通过系。 盖足厥阴属肝。 为三阴之枢纽。 因此而得名也。 放太阴少阴。 均以厥阴为系统传经之枢纽。 攻关系生死存亡。 又八脉系于肝肾。 故占重要地位。 以各部考之。 当占重要之第七也。 八．宝仓原名人中。 为沟洫通流之地。 内属胃肺之正系。 是为仓廪之官。 屯积之所。 又为交通之官。 承上转下。 故为枢纽之地位。 而占重要一部份也。 盖人之脉络。 先天资生于肾脏之精气。 后天资生于胃腑之谷气也。 胃为土腑。 土生万物。 无此而不生化。 故为后天之命根。 实赖于此。 以各部考之。 当占重要之第八也。 九．前卫在印堂之上。 至司空止。 为司空中正二部。 一名华盖。 即元首宝盖之义也。 内属心包络之正系。 司护卫之责。 即保卫元首之重要部位。 盖元首无卫。 全局皆僵。 以各部考之。 当占重要之第九也。 十．宝阙即土星之准头。 而专司财帛官也。 内应于脾脏之正系。 分清别浊之机枢也。 如清浊不分。 运用不灵。 全局破坏矣。 以各部考之。 当占重要之第十也。 十一．元武在小眼角奸门之下。 斜插近颧之处。 内属肝络之交通系。 又为三焦之连带系。 肝为气轮之转输。 三焦为障蔽邪秽之辅佐。 邪可害正之义故也。 故占重要地位。 而有死亡关系。 以各部考之。 当占重要之第十一也。 十二．生化关在水星之下。 即北岳承浆之间。 内属膀胱子宫之王系。 为男女生育之源。 故为命根之部位。 而见生死存亡之关系。 以各部考之。 当占重要之第十二也。 公笃曰。 综上十二部位。 均有死亡之重要关系。 不过层次之有轻重。 故分先后而逐一比较也。 凡认定此项专部。 有不祥之气色。 方能死厄危险。 惊恐凶灾。 如其他部位。 虽有最不好之气色。 而不至死亡惊险也。 或为损失刑伤。 牢狱官讼。 则各有专部。 以应其事实也。 再查其人为如何形质。 其发生时间为何时令。 又为何部位。 而发现何种气色。 方下判斯之一定标准也。 最后又考查其人之资格如何。 才智如何。 地位如何。 环境如何。 天性如何。 其善因恶因又如何。 贪嗔痴爱又如何。 遇合交际又如何。 方能指定其正受应受连带受之类也。 危险气色详解一．赤色 赤色为红之类。 其色红中带黑。 如病猪发痧所放之血。 乌黯不润。 呆滞不鲜。 滞而馍光。 是为赤色。 亦有红黑深凝。 而如火烧。 此为最忌之色。 于四时不利。 惟夏季之火令稍轻。 同类相求故也。 然亦危险。 不过减等而论。 其他月令发现。 皆凶亡破败之气色。 此为重要之第一也。 二．黑色 其色黑黯不润。 滞而无光。 如乌鸦之翎羽。 又如钱纸焚化之灰。 又如浸湿之地灰。 是为黑色。 于四时不利。 皆主凶亡危险。 惟于冬季之水令稍轻。 是为同类相求。 不过减等而论之。 否则无论何时。 皆为死亡破败为险之气色。 此为重要之第二也。 三．枯色 其色似白似黑之间。 如有尘影之黑点。 而带冷靓之色。 又如多年枯骨。 黯滞不鲜。 相学有称为薄纱染皂之气色。 是为枯色。 此为最忌之色。 亦主死亡危险之灾。 于四时皆不利。 应惊险危险。 及沉荷脱绝而死者居多。 此为重要之第三也。 四．惨色 其色似白似青之间。 如朽木之浸湿。 惨黯无光。 灰暗不润。 远近识之。 皆定而不活。 全无生气。 又如白布之用污秽水浸湿之色。 是为惨色。 此为最忌之气色。 于四时皆不利。 亦主危险死亡。 刑伤冷退而后死。 故为危险之气色。 此为重要之第四也。 五．腻色 其色浮腻有光。 似青似白之间而发亮有油腻。 如猪脂之涂擦。 如秋草之湿露。 是为腻色。 此为最忌之气色。 于冬令最凶夏秋次之。 二时皆不吉。 而有死亡危险。 横祸飞灾之灾厄。 于春季之木令稍轻。 同类相求故也。 而现疾厄祸非之减等论。 其他月令。 亦可凶危。 此为重要之第五也。 六．自色 其色淡白而无血色。 枯而不润。 淡而不鲜。 惨而不明。 此为行尸之气色。 于春夏冬二时不吉。 亦主死亡惊险。 危险大灾。 惟于秋季之金令略轻。 同类相求故也。 是为减等论之。 此为重要之第六也。 公笃曰。 气色一说。 前已绘专图。 逐一详录。 此间又因危险总图。 而复言之。 前贤多从略而言。 揭载不详。 法理不精居多数。 加以不专不纯。 而阅者颇难醒眼。 又难记忆。 此余之分类详注。 逐一说明之原意也。 凡上列六种气色。 均能至死亡危险。 惊恐损失各项。 但虽看其部位之轻重如何。 以判断其危险之大小。 次查其何种气色之浓淡如何。 以判断其危险之迟早。 再查其人如何形质。 走何运限。 以判断其危险之转机。 最终考查其当时为何时令。 处何方位。 以判断其危险之死生。 此为全盘统计。 而认定其大小轻重转机死生。 以分其时间之迟速久暂。 此为活法中之活法也。 又假定其人为富贵而操重权柄者。 有此十二部位中。 发现上列六色。 则断其正受之危险。 而事实则加倍以乘之。 盖有所恃而不恐。 刚复而骄。 容易疏懈。 或不能兼顾预防也。 假定其人为贫贱而无重权柄者。 又无利害关系。 在此十二部位中。 发现上列六色。 则判断其傍受之危险。 而事实则减半以论之。 盖环境恶劣。 日夜忧思。 而注意傍徨。 顾忌而不足。 或出于意外也。 大凡久病而有沉奇宿疾者。 则又因其运限。 因其形质。 因其时令。 而酌量定之。 用五形加减之法。 用四时乘除之法。 是为玄妙之心法。 当于此中探求其用可也。 危险眼神详解一．神脱 神脱者。 其目不润而不留。 忽然发生直视。 含泪而慈。 颓然垂首。 沉默不语。 凡有关系之人。 极亲爱之。 情形异于平常。 故圣人云。 鸟之将死。 其鸣也哀。 人之将死。 其言也善。 故有亲爱亲近之人。 见之而动感触。 乃其嫡系之血统关系。 依依不舍也。 每多下视。 乌珠下反。 上浮白而露光。 又有上视。 乌珠上反。 下浮白而露光。 言语隐忍而复吞吐。 闭目沉思而复忙乱。 此为凶危之现象。 立见死亡之灾厄。 以各项考之。 当列神脱为第一重要也。 二．神退 神退者。 其目神忽退。 其光惨黯而深。 乌珠则更进一步。 而不灵动。 似慈和而怯视。 仰首闭目。 乌珠转动环视。 颇持力而艰难也。 比较平日更深一层。 大异于平常也。 其眼白似凸起而包乌珠之界。 四面浮白。 其眼白之胞凸高过于乌珠。 则乌珠似乎更小。 而凹下矣。 每多惧怯而视人。 四转不常。 惧为人认识自己。 又怯大祸之将至。 而记亿力忽然减少神经忽然昏愦。 说此忘彼。 时笑时愁。 言语支吾。 颠三倒四。 此为凶危之现象。 立见死亡之灾厄。 以各项考之。 当列神退为第二重要也。 三．神定 神定者。 其神不活动。 而忽定视忽然发生怒容。 乌珠直视。 性情忽转刚躁。 露出凶光。 又近于凝神思索。 呆滞不活。 如寻苦恼。 而多压烦。 几忙不解释之现象。 其目光黯淡而定滞。 言语短少而凝思。 全无笑容。 并多哭泣之态。 而含泪愁视也。 其言凄惨。 其行怆惶。 常提起生平不满意之事。 饮恨吞声。 常记亿生平不和睦之人。 惊神切齿。 言语重复。 先后脱节。 此为凶亡之现象。 立见死亡之灾厄。 以各项考之。 当列神定为第三重要也。 四．神变 神变者。 异于寻常之态。 不合常度之眼神也。 平日黑润之鸟珠。 忽变为地灰之惨淡。 平日黄明之乌珠。 忽变为模糊之呆滞。 平日清丽之鸟珠。 忽变为黯滞之无光。 平日慈和之乌珠。 忽变为锐露之带煞。 平日平收之鸟珠。 忽变为圆露而凸起。 常多侧视。 而带愤愤不平之色。 又多恨视。 而带悻悻不安之状。 多言而好胜。 忙乱而恃勇。 好言人之短。 加以飞黑走白。 专恃己之长。 加以饰伪混真。 叫骂已过之仇人。 愤恨不休。 历陈已过之事实。 纵谈不止。 言语虚伪。 行止恍惚。 言半而止。 说此杂彼。 喜怒不常。 起立不定。 胸中积垢垒垒。 眼底愁绪茫茫。 此为凶亡之现象。 立见死亡之灾厄。 以各项考之。 当列神变为第四重要也。 五．贯瞳 贯瞳者。 即血丝之赤缕。 贯入乌珠之瞳人也。 本为清白之眼神。 清润之鸟珠。 无病而起血丝赤缕。 侵入乌珠者。 危险侵入瞳人者。 死亡内分两种。 有由上而下。 或由下而上。 皆为直贯瞳人。 主危险受伤。 而成残疾。 毁其肌肤。 伤其肢体。 又有由左而右。 或由右而左。 皆为横贯瞳人。 主尸身破裂。 肢体不全。 死亡危险之灾厄也。 或侵入乌珠。 末穿瞳人。 皆作危险伤身。 而不至死亡也。 当时心慌意乱。 言此顾彼。 做此忘彼。 先后脱节。 前后颠倒。 每多不合情理之言语。 骄慢而侮辱友朋。 常多不近人情之举动。 苛刻而叫骂族戚。 眼神惊岔。 手足失措。 此为凶危之现象。 立见死亡之灾厄。 以各项考之。 当列贯瞳为第五重要也。 公笃曰。 凶危之气色。 明显而容易分认。 其质显然故也。 惟于眼神之变象。 认识颇难。 其质隐藏故也。 如仓惶而不注意。 则有差之毫厘。 失之千里之误。 故详言其形式之如何分认。 举动之如何隐伏。 则为吉凶之应征。 而得先天之动机也。 故上列五项。 各有举趾动静之不同。 亦有事实应验之一定。 故相眼神。 则细而微。 不可含糊大意看过去。 盖眼神较重于气色故也。 总之有惊险凶危之先机。 则反常度。 异于寻常之举趾动静。 此为一定把握也。 不过其常度。 与现在之变更轻重如何耳。 持监者。 更须酌量定之可也。 危险事实详解公笃曰。 凶危惊险。 死亡灾厄。 即有专部之详论。 气色之注解。 加以五种眼神之分别。 其法已属全备矣。 是为形质气色眼神之合论。 皆有凶危惊险。 死亡灾厄之可能。 其中尚有转机八项。 此为活法之尽善尽美矣。 一为不知危险。 猝然发生于意外。 而误失足。 蹈于危险之中。 一为已知危险。 潜伏祸因。 而矜骄自恃。 毫无防范。 以蹈于危险之内。 一为蛛丝马迹之牵纒。 经过危险之事实。 曲折拖延。 而平安过去。 一为权利发达。 毫无顾忌。 以贪而蒙蔽其聪明。 引诱入危险境内。 一为受危险而再见危险。 天灾不测。 人事构造之类。 一为绝处逢生。 已入惊险。 中道有直接之遇救。 或间接之遇救。 一为因祸为福。 已至危险。 而立功业以升迁。 一为危险而无救。 或注意此项危险。 而疏忽彼项危险。 以致死亡之灾。 内中有正受与连带两种。 盖人握其权柄。 食其厚禄。 而有凶危惊险之事实发生。 则该正受。 而不能辞其责任也。 人有不在其位。 不受其禄。 而有凶危惊险之事实发生。 则为连带。 而无正当关系之责任也。 其中变相之不同。 事实离奇之各异。 则分别之认定。 更加细微矣。 兹特将危险事实之转机分录于后。 一．凡人各有境遇之不同。 所处之环境各异。 其人平日在安闲之中。 无忧无虑。 无烦无扰。 家庭之人口顺遂。 外务之财源亨吉。 既属平安之景象。 又为安乐之境遇。 无远因之破败。 而种良好之因。 无近因之逼迫。 而享平安之福。 其目神忽脱。 而成危险现象。 则以浅深为判断吉凶之标准。 其神忽脱而深者。 死亡而无救。 其神忽脱而浅者。 危险而有救。 此神脱之法也。 其目神忽退。 而成危险现象。 则以大小为判断吉凶之标准。 其神退而放大者。 死亡而无救。 其神退而缩小者。 危险而有救。 此神退之法也。 其目神忽定。 而成危险之现象。 则以偏正为判断吉凶之标准。 其神定而偏视者。 死亡而无救。 其神定而正视者。 危险而有救。 此神定之法也。 其目神忽变。 而成危险之现象。 则以凸突平收为判断吉凶之标准。 其神变而凸突者。 死亡而无救。 其神变而平收者。 危险而有救。 此神变之法也。 其目赤缕贯瞳。 而成危险之现象。 则以安静烦躁为判断吉凶之标准。 其贯瞳而安静者。 危险而有救。 其贯瞳而烦躁者。 死亡而无救。 此贯瞳之法也。 此为平日安闲。 无忧无虑之认定。 危险之转机也。 二．其人平日在劳碌中。 财源不足。 辅佐有限。 祖业萧条。 环境恶劣。 六亲之遗累尤多。 知交之辅助实少。 忧思郁结。 而伤其神。 劳心劳力。 而济其用。 内有隐忧之受其牵制。 而一时不能解除。 外有压迫之受其掣肘。 而一时不能自立。 此为有事实之障碍论。 其人目神忽脱。 而成危险之现象。 则以动定为判断吉凶之标准。 其目神脱而定者。 死亡而无救。 其目神脱而动者。 危险而有救。 此神脱之法也。 其人目神忽退。 而成危险之现象。 则以呆滞圆活为判断吉凶之标准。 其目神退而呆滞者。 死亡而无救。 其目神退而圆活者。 危险而有救。 此神退之法也。 其人目神忽定。 而成危险之现象。 则以喜忧为判断吉凶之标准。 其目神定而忧愁者。 死亡而无救。 其目神定而喜笑者。 危险而有救。 此目神定之法也。 其目神忽变。 而成危险之现象。 则以善恶为判断吉凶之标准。 其目神忽变而动恶念。 骄暴横勇者。 死亡而无救。 其目神忽变而动善念。 和平慎重者。 危险而有救。 此目神变之法也。 其目忽贯瞳。 则成危险之现象。 而以左右为判断吉凶之标准。 其目贯瞳。 男子则左贯为凶亡而无救。 女子则右贯为凶亡而无救。 其目贯瞳。 男子则右贯为危险而有救。 女子则左贯为危险而有救。 此贯瞳之法也。 此为平日劳碌。 忧思交集之认定。 危险之转机也。 三．其人平日常在富贵乡中或为祖业丰隆。 而为贵族之后裔。 或为本身发达。 而为功名之事业。 门第为阀阅之画栋凌云。 妻妾为如云之粉红黛绿。 骄奢淫侈。 欲望不休。 外而交情世谊太多。 内而经营布置尤重。 在位之任务不暇。 应酬之交际不少。 其人眼神忽脱。 而为危险之现象。 则以单双为判断吉凶之标准。 其目神脱双目并脱者。 为死亡而无救。 其目神脱单脱一目者。 为危险而有救。 此神脱之法也。 其目神忽退。 则为危险之现象。 而以安闲惊惶为判断吉凶之标准。 其目神退而惊惶者。 为死亡之无救。 其目神退而安闲者。 为危险之有救。 此神退之法也。 其目神忽定。 而为危险之现象。 则以喜笑哭泣为判断吉凶之标准。 其目神定而哭泣者。 为死亡之无救。 其目神定而喜笑者。 为危险之有救。 此目神定之法也。 其目神忽变。 而为危险之现象。 则以谦恭叫骂为判断吉凶之标准。 其目神变而忘恩思怨。 叫骂生愤者。 为死亡之无救。 其目神变而念旧率员。 谦恭有礼者。 为危险而有救。 此神变之法也。 其目忽然贯瞳。 则为危险之现象。 而以横直为判断吉凶之标准。 其目贯瞳而横穿瞳人者。 为凶死之尸身不全。 其目贯瞳而直穿瞳人者。 为危险之受伤残废。 此贯瞳之法也。 此为平日富贵。 丰足衣食。 安逸淫乐之认定。 危险之转机也。 四．其人平日常多疾病。 或先天之不足。 而有遗留之病根。 或后天之戕贼。 而有亏损之痼疾。 每有外实内虚。 神气不足之类。 每有鸡骨文牀。 形质不足之人。 一为久而不痊。 而成弱症之宿疾。 一为流连时日。 而成翻病之错误。 亦有性情固执之气郁。 亦有饮食不慎之偏嗜。 其人目神忽脱。 而为危险之现象。 则以念旧坦然为判断吉凶之标准。 其目神脱而念旧者。 为死亡之无救。 其目神脱而坦然者。 为危险之有救。 此目神脱之法也。 其目神忽退。 为危险之现象。 则以左右为判断吉凶之标准。 其目神忽退。 左退右不退者。 为死亡之无救。 其目神退。 右退左不退者。 为危险而有救。 此目神退之法也。 其目神忽定。 则为危险之现象。 而以深浅为判断吉凶之标准。 其目神定而深者。 加以性情急躁。 为死亡之无救。 其目神定而浅者。 加以性情和平。 为危险之有救。 此目神定之法也。 其目神忽变。 则为危险之现象。 而以静默怆惶为判斯吉凶之标准。 其目神变而动气怆惶。 叫骂不休者。 为死亡之无救。 其目神变而凝神沉思。 静默短言者。 为危险之有救。 此目神变之法也。 其目贯瞳。 则为危险之现象。 而以大小为判断吉凶之标准。 其目贯瞳。 左目大而右目小。 赤缕长者。 为死亡之无救。 其目贯瞳。 左目小而右目大。 赤缕短者。 为危险之有救。 此贯瞳之法也。 此为有疾病者。 或流连久病。 或临时暂病之认定。 危险之转机也。 公笃曰。 凶危惊险之一总图。 以及上列四项。 则危险之层次转机。 而有一定之区别。 为把握之判断矣。 而根据详解。 逐一说明。 是为认定之标准与用法矣。 至于轻重之间。 又由持监者。 推论而定之。 故首查其部位之轻重。 次查其气色之浅深。 则以何部位。 而为何脉络之正系。 又以何气色。 而为何时令之相反。 其事实自然明白。 吉凶自然了解。 加以眼神之合用。 而参考之。 又加以安闲劳碌之不同。 富贵久病之各异。 用加减乘除之法。 则有一定判断。 其危险至何程度也。 至于五行之生克。 四时之制化。 其宜与不宜。 则事实之大小轻重。 气色之浓淡长短。 时间之迟速久暂。 盖皆用全部测量。 意领神会。 以活动之用法。 而采取之可也。 此皆余多从经验。 而仔细精深研究。 二十余年之精神。 补助前人之不足。 凡留心社会。 及涉身处世。 趋吉避凶者。 宜从此篇探求其精微。 方不负余之苦心。 阅吾昼者。 请留意审查焉。 危险死亡转机详解一．元首 元首为危险之第一重要。 全部之君主。 而称元首故也。 以黄明紫润为正色。 主喜庆而大吉也。 以彤云晚霞之有生气者为次吉。 主亨吉而有益也。 以静润充足而不浮滑者为又次吉。 主平安而小旺也。 是皆升迁进职。 获功得禄。 常人亦主旺财源。 进子女也。 如发现红燥之气色。 主危险破败。 官讼拘留。 而损失也。 如发现赤滞之气色。 主危险死亡。 牢狱伤残。 而破败尤大也。 试看优伶演危险之时。 印堂必涂红。 或涂一直痕。 上至南岳。 此皆合法。 不为无因即表示印堂发红赤之气色。 应受死亡危险之先机也。 如发现黑黯之气色。 主牢狱枷锁。 及非常之祸患而死亡也。 如发现枯惨之气色。 主大疾厄及不测之灾害而死亡也。 如发现腻白之气色。 主冷退之忧愁。 顾忌之恶劣。 由渐而深。 伤其正气。 耗其元神。 以至死亡之灾也。 如四维发现黑暗尘滞之影。 而至印堂者。 主环境穷蹙。 举趾羁绊。 而至死亡也。 如四维黑黯尘滞之影。 而不至印堂者。 主忧愁牵制。 刑克冷退。 而不至死亡。 不过百事不遂而已。 二．命门 命门在听宫之后。 高起之突肉也。 前有动脉。 内应母肾之正系。 为危险第二之枢纽部位也。 按小儿无命门。 不能成立。 古法不满三十。 今世不满十二岁。 即夭殇也。 如命门低小不足者。 其人禀受之先天弱。 而寿徵亦弱也。 如发现黑黯呆滞之气色。 其人必死亡。 或当时无病厄。 亦暴厥而脱。 盖肾络之气已脱而绝故也。 如发现枯惨尘垢之腻色。 亦主大病厄拖延而死也。 凡有疾病者。 当以命门参看。 而定其死与不死也。 此部有其他气色。 均不危身也。 三．天门 天门者在两额角。 上至鬓曲。 下至边城。 又名祖气。 内应乳脉之正系。 肝络之连带系也。 如发现枯惨腻之各气色。 主刑重要人丁。 及事实之挫折。 因悲伤过度。 忧愤交集。 然后发生疾厄。 而至危境也。 如发现红赤之气色。 主飞灾横祸之死亡。 及行动于中途。 或遇盗匪之危害。 或遇水火之灾厄。 因利亡身者居多数也。 如发现黑黯之气色。 主天时六淫不正之气。 传染瘟疫而死。 亦有霍乱抽筋之暴厥而死。 亦有时势危害之飞祸而死。 故麻衣有云。 三天黑暗。 祸自天来。 即两天门与天庭是也。 四．后徫 后卫在印堂之下。 山根之间。 即两目相对之中心。 其部为心之护徫。 亶中之正系。 督脉之通过系。 先天之根基而贯彻水火之锁钥也。 如发现红赤一点。 或红赤一缕。 皆主回禄之灾。 火中之厄。 如发现红赤之气色。 主暗害之危险。 争斗之死亡。 多出夙仇之嫁祸也。 如发现黑黯凝滞之气色。 主先天不足。 后天亏损。 而成痿弱虚痨。 或为酷酒纵欲于前。 突然脱绝于后也。 如发现枯腻惨之各气色。 主沉疴宿疾。 流连时日。 尚不死亡也。 五．屏藩 屏藩者。 两颧也。 又名国印。 亦名中府。 内属三焦之正系。 即障蔽邪秽之气以下行也。 如发现红赤之气色。 重则主倾覆之失败。 蹈危之死亡。 盖因贪其重权禄。 惑其厚财利。 以引诱至危险之地也。 轻则主牢狱拘留。 刑克冷退。 盖因悲愤交集。 内外压迫。 以发生大病重灾。 而至惊险也。 最轻则主孝服。 及刑妻克子痔持漏血光。 冷退耗财也。 如发现黑枯黯惨之气色。 重则主不测之祸患。 凶危之伤残。 有正受之危险。 势力之妨害。 有连带之危捡。 亲近之株连。 轻则主牢狱疾病。 刑克破败也。 其他气色。 皆轻而不危也。 六．交关 交关在两眉之下。 两目之上。 内属肝肺相连之交通系。 亦为肝肺各半之连带系。 肝气司左升。 肺气司右降。 是为肝肺之气轮。 升降之枢轴也。 如发现枯惨之气色。 主哭泣而刑人丁。 亦主闭塞之病灾也。 如发现红燥色。 主旺女星。 如发现青腻色。 主旺子星。 此地不忌故也。 如发现黑赤之气色。 是为最忌之色。 一主丧德败品。 而结仇怨。 以致危害发生于不测。 一主争权夺利。 而生嫉妒。 以致死亡发生于暗杀。 一为纵欲奢情。 而伤神损脑。 以致暴绝发生于自戕。 故麻衣有云。 黑掩太阳。 卢医莫救。 即指三阳中之太阳也。 其他各色皆轻也。 七．三阴 三阴在两目之下。 又名卧蚕。 内屑肝络之正系。 子肾之通过系。 如发现枯腻之气色。 则主淫欲过度。 酒色自戕。 而成弱疾之现象。 亦主欲望太奢。 情海太深。 而有隐忧顾忌之障碍也。 如发现赤黑呆滞之气色。 则主气愤不平。 神经震动。 昏愦而下毒手。 伤人未成。 而反自伤他。 一主原有弱疾。 加以临时外感。 内外夹攻而死。 或为脱阳之疾。 忽重忽轻。 悴然阴阳两绝而死也。 八．宝仓 宝仓原名人中。 沟洫流通之地。 内属胃腑之正系。 是为仓廪之官。 停聚槽柏之所。 又为交通之官。 谷气精液之处。 故人之将死。 其部必黑而缩。 乃后天形质之第一重要也。 如发现枯腻之气色。 则主痛症病。 或血凝痛。 或气滞痛。 或筋络痛。 如发现枯腻而加黑黯之气色。 主血凝气滞之痛至死。 或为土不制水。 水气上泛。 拖延至死。 亦有无病而落水死也。 九．前徫 前徫即司空中正之地。 在印堂之上。 因护卫而得名也。 一名华盖。 即印堂之宝盖。 内属心包络之正系。 又为心火肾水之交通系。 如发现赤红之气色。 主危险。 次亦暗害。 有主刚复自用之自刎。 有主才短蹈危之自缢。 均主死亡。 次亦伤残也。 如发现黑黯惨滞之气色。 主水火浩劫之死亡。 兵灾匪患之危险。 又有主天灾瘟疫。 而死亡也。 十．宝阙 宝阙即鼻准之土星。 为财帛之专部。 内属脾络之正系。 如发现红赤之气色。 主大破败之丧财破产。 轻则血疾痣漏。 如反发达而顺遂。 其人将死。 盖因真火上浮。 俗谓棺材运是也。 如发现黑黯惨晦之气色。 有尘点者倍凶。 无尘点者次凶。 主有因财利倾覆而投河自刎。 又有因贫乏逼迫而悬梁服毒。 其轻者。 亦受盗匪之害而破产。 或为盗匪之诬而牢狱。 其他枯腻各色。 主病厄。 或耗财。 而不至死亡也。 十一．玄武 玄武在奸门之下。 斜插近外颧之处。 内属两胁之正系。 又肝络与三焦之连带系。 如发现枯腻惨各气色。 主忧疑之横祸。 表露于形色。 而受制于人。 私心之顾忌。 颠倒于事实。 而遗误于我。 又以春夏秋三令均轻。 虽有惊恐纠纷。 损失阻碍。 而不至危。 中道于生机之变也。 独冬季之水令。 则主惊恐损失。 血光汤火之咎也。 如发现赤黑之气色。 主顾忌尤深。 危害尤大。 先有祸因危机潜伏。 四时皆不吉。 重则死亡。 轻则残废。 而挫折叠见。 也又于冬季之水令为倍。 凶重则尸身不全也。 如发现枯腻惨各色。 而露筋络斜插。 则主益少损多。 忧疑不遂也。 如发现赤黑而露筋络斜插。 则主惊险嫌怨。 损失是非。 刑克疾厄。 而多障碍也。 凡露筋痕者。 均无死厄。 常顾忌而忧愁也。 十二．生化关 生化关在水星之下。 承浆之间。 内属膀胱子宫之正系。 如发现红赤之气色。 主温热风湿之蒸郁。 而为病厄也。 如有红赤黑黯几色合并如朵云。 则主花柳梅毒。 而至鼻梁陷。 声音哑。 拖延至死。 次亦奇疾异病。 不治而死。 如发现黑黯惨滞之气色。 主船行之水厄。 又主豪酒之醉死。 春夏二令。 黑黯较凶。 秋冬二令。 惨滞较凶也。 某经者水灾而有救。 见惊险而不危。 痼疾而有治。 见拖延而不死也。 五形兼体取法要诀公笃曰。 五形者。 即金木水火土之五行也。 其中有纯一之形质。 则为富贵寿考居多数。 又有兼体之形质。 则为富贵贫贱。 寿夭劳逸。 各有所属。 而应验有不一及复杂者。 盖有余不足也。 至于一主二客之形质。 两形相争。 三形相并之混合形质尚多。 则又分相生相用。 相克相化。 与相生不相用。 相克不相化耳。 兹特分类如下者。 盖五形似无用而实有用也。 五形纯一取法一．木形 木局清秀瘦弱。 高长端植。 精神充足者。 是木局之正也。 如瘦弱陷斜。 短曲不植。 精神不充者。 是木局之不正也。 盖木为五行之尊。 其卦为震。 其音为角。 其令为春。 其气为升。 故为先天第一生数。 帝出乎震者此也。 按先天震卦。 在丑寅位上。 即地辟于丑。 人生于寅之义也。 故纯木之形质。 名贵而不权。 或名重而权轻也。 然有享当时之名。 有享身后之名也。 如木形之精粹。 则为仙品。 又超出帝王之上。 此为千古有形之贵。 为相法之第一品也。 如老子形如稿木。 即枯瘦露筋。 化为纯阳之义也。 如吕祖行轻如鹤。 即高长清秀之义也。 二者是其明证。 盖文章鸣世。 技艺可宗。 出于木形者居多。 出于火形者居少也。 次则布衣而傲王侯。 以及奇迹流芳。 品行之高天姿之慧。 亦出于木形人居多数也。 此为清贵名贵之原理。 立言与独善。 而不为权贵也明矣。 凡有权者。 皆木形之兼体。 凡享名者。 皆纯木形之正也。 二．水形 水形圆肥清厚。 声逸韵长。 坐如钉石者。 水形之正也。 圆肥浮流。 声躁韵短。 行坐飘摇者。 水形之不正也。 凡水形之纯粹为佛品。 亦超出帝王之上也。 亦为有厚福之帝王。 公侯将相之权贵。 或僭号之一隅。 割据之霸业。 千古权贵皆出金水两形中。 按水形权贵而多福。 金形权贵而多劳也。 盖水形其卦属坎。 其音为羽。 其令为冬。 其气为藏。 故河图洛书有天一生水地六成之之说。 一为坎水。 六为乾金。 此金水形可至极贵至尊之义也。 上为佛品。 次为帝王。 又次为公侯将相。 富贵寿考。 皆出纯一水形之正也。 三．金形 金形清奇方正。 腮突犄角。 坚实白厚者。 金形之正也。 方正而俗。 腮突而浊。 不坚不白者。 金形之不正也。 凡金形之纯粹。 为大贵而有重权柄也。 主开疆拓土。 建业立功之帝王。 次则公侯将相。 及千古名将儒将。 而垂万世之功业。 发武贵居多。 发文贵居少也。 按金形其卦为兑。 其音为商。 其令为秋。 其气为收。 司天地萧杀之气。 刚而勇为。 生化水族有甲之物。 半陆半水。 半升半沉。 坚而好斗。 故发武将也。 如五官清奇。 五岳锐露。 则为威权万里。 名达九州。 如岳武穆剑眉金形。 关壮缪腮突重城。 郭汾阳额方覆肝。 班定远腮方燕颔。 皆出金形。 是其明证也。 其最上者。 为创业之帝王。 如宋太祖颧颐重城。 明太祖地阁方朝是也。 次则建藩封侯。 又次则因武功戡乱而成名。 余考千古名将儒将。 多出于纯一金形也。 四．土形 土形敦厚局深。 浊藏端正。 声迟言缓者。 土形之正也。 敦厚局深。 浊藏歪斜。 声高言急者。 土形之不正也。 土形主富。 土能生财。 而生万物故也。 凡纯粹之土形。 主富而不主贵也。 盖土形其卦属坤。 其音为宫。 其令为三六九全月。 众卦之母也。 故河洛列于中宫之明堂。 临制四方。 此富而不贵。 生化之源故也。 凡千古大富之格局。 多出于士形。 其形深厚蕴藏而载厚福也。 如石崇六府宽阔。 陶朱中岳悬胆。 是其明证也。 凡五岳敦厚。 六府厚匀。 内库丰隆。 外库宽突应为富可敌国。 名满天下。 次则富捋王侯。 名满大都。 又次则富甲一邑。 名满一方。 多出于纯一之土形也。 五．火形 火形凸露有顶。 上尖下阔。 神锐声急者。 火形之正也。 凸露有顶。 上尖下阔。 神衰声和者。 火形之不正也。 如成纯一之火形。 即为上炎之象。 亦为富贵之名臣。 出将入相也。 然爹劳碌险阻。 虽发达而不持久。 或成功而不善后也。 火形不常见。 而最少于各形。 千古以来。 火形仅发达数人而已。 败多而达少也。 如唐代之马周。 而成鸢肩红色之火形。 宋代之寇准。 而成头尖似笔之火形。 一将出于中兴。 一相出于孤注。 此火形之应证也。 盖火形其卦属离。 其音为徵。 其令为夏。 其气为长。 离者。 美丽也。 气盛性骄。 才华尽露。 而不和蕴。 又不收藏。 上有震触之嫌。 下有嫉妒之非。 故败多而益少也。 凡纯一之火形。 则亦从奇窘艰难之环境。 临险阻而发达。 以成其冒危难之奇勋。 故暴发而不持久。 子孙不能承袭也。 故火形之兼体颇多。 穷困而失败也。 凡火形之最上者。 为圣贤品。 立言立法。 以流芳千古也。 次则为富贵名臣。 出将入相。 功成而誉毁也。 又次则为中等富贵。 下等富贵。 忧愁不遂也。 又次则为成败不一。 誉毁不定。 忧郁至死也。 败多成少。 是其定论。 此火形之大义也。 五形兼体取法一．木杉 木形固属清贵不权之格局。 以各形人考之。 得百分之四十分也。 纯木如上论。 兼体则有轻重关系。 其要领在主客分明。 或生或克。 而相制相化。 方为可取也。 如主客各半而相争。 或生亦不化。 或克亦不化。 则无可取。 虽五官五岳奇特。 而有奇聪异智之特长。 终不遇也。 纵有遇合。 而能发达。 亦有劳碌破败。 而不完善。 或有缺点也。 如木金各半。 木火各半。 木水各半。 木土各半。 皆以成败不一。 驳杂牵制而论之。 非厚福安享之格也。 兹以木形为主。 而以各形兼体而比较之。 如木形兼金。 是名削成器用。 木多金少。 主富贵。 盖木不兼金。 虽贵无权。 或副其名职。 偏其权禄也。 木主金用。 一清贵。 一权贵。 合而为大贵重权也。 如木形兼水。 是为相生相济。 而为文贵居多。 政柄与生死权。 盛世倍发。 衰世减等而论也。 如木形兼火。 是为木火通灵。 其人主天姿英明。 奇巧灵慧。 才智则最高。 事实则最劳。 有为圣为贤。 次则名重权轻也。 如木形兼土。 是为相制相化。 主州伯邑侯。 次亦桑梓荣名。 均为中丰之富业。 稳见持重。 收效尤多。 富倍于贵也。 二．水形 水形固为大富贵而厚福之局。 以各形人者之。 得百分之十八分也。 纯水如上论。 兼体别有轻重关系。 其要领在主客分明。 则为有用之材。 如主客各半而相争。 虽生不化。 而克亦不化。 则无可取。 其五官清润。 五岳敦厚。 亦作减等而论之。 纵有时机而成功。 亦有牵制劳怨。 而不善后。 或有缺点也。 如水木各半。 水火各半。 水金各半。 水土各半。 皆以挫析见阻。 虚浮耗散而论之。 亦为有福不享。 及无福可享之格也。 虽出贵族之家。 富丰之业。 亦有缺点。 主劳碌刑克。 疾厄株累。 而有遗恨也。 兹以水形兼木。 是为相生相化。 主贵而有盛名。 富而连阡陌。 内有辅助。 而不欺凌。 外有辅佐。 而不箝制。 其人有才能而多机智。 收功尤多也。 如水形兼火。 是为既济相用。 主聪慧绝伦。 灵巧异常。 其人有为圣为贤。 命蹇运乖。 或有言论流传。 或有文章遗世。 平生多穷困也。 又有机智险诈。 则主成败不一。 劳碌挫折。 而成贵名。 获侥幸之成功也。 如水形兼金。 是为相生得辅。 则为大贵。 而作惊人事业。 为屏藩柱石之杰。 而文职武权者居多。 武职文权者居少。 其人坚忍耐劳。 志向不群。 而多作为也。 如水形兼土。 是为相克相化。 主愚诚而多厚福。 贵权而挟富业。 又以富业加倍而多寿。 贵名减等亦多寿。 丰足衣禄。 运又闲逸。 是为水形之大义也。 三．金形 金形为大富贵。 而有重权柄。 勇劳有为之格也。 以各形考之。 得百分之二十分也。 如纯一金形。 则为英明创业之帝王。 亦为才能振兴之帝王。 次则公侯将相。 文武全才。 任劳有为。 收武功尤多。 而乱世尤倍发也。 如兼体别有轻重关系。 其要领在主客分明。 则为恢宏大用之格也。 如主客各半而相争。 虽生受制。 而克亦受制。 则无可取。 其五官清威。 五岳峰锐。 亦作减等而论之。 纵有侥幸而成功。 亦有挫折惊险。 而不全功。 及倾覆也。 如金木各半。 金水各半。 金火各半。 金土各半。 皆以忽成忽败。 忽利忽害而论之。 亦为危而不安。 险而多患之格也。 虽出荫袭之贵裔。 亦有夙怨暗害。 上震主而下招嫉。 外荣利而内疾厄。 饮恨忧愤之格也。 兹以金形为主而兼木。 是为相克相化。 其人多才而恃勇。 英明而骄傲。 有大志而任劳。 能出奇而冒险。 参武贵。 或遥领文职。 立功业而好争。 握重权而有为也。 如金形兼水。 是为相生相化。 主富贵而多厚福。 乱世以武贵而司政柄。 盛世以文职而领武权。 遇合均佳。 乘时而发达也。 如金局兼火是为炼金成剑。 乱世主暴发。 冒危难而成大功。 不为特贵。 则为特富均不可限量。 盛世则减等而论之。 亦为大名权贵之格也。 如金形兼土。 是为相生相化。 主小富贵。 或富过于贵。 或名过于权。 其人谨慎拘泥。 稳见持重。 盛世倍吉。 乱世减等。 而多寿考也。 四．土形 土形主富而不贵。 而多福寿之格也。 以各形考之。 得百分之十五分也。 如土形之纯粹。 则为特富。 而有富可敌国。 次亦富甲一州一邑也。 如兼体则有轻重关系。 其要领在主客分明。 主富寿而多享福也。 如主客各半而相争。 其相生者不吉。 而相克者亦不吉。 或五官五岳合格。 亦作减等而论之。 其五官五岳不合格者。 当然耗散而失败也。 如土木各半。 土水各半。 土金各半。 土火各半。 虽有田连阡陌之祖业。 亦有破败损失。 或为天灾火水之浩劫。 或为时势盗贼之危害。 次亦族戚侵犯。 骨肉操戈。 妻妾阴私。 子女不肖。 又次则刑妻克子。 及疾苦也。 如土形兼木。 主富绅学界。 豪商大贾。 桑梓荣名。 富倍于贵之格。 其人谨慎拘节。 务名贪功。 而具中等智识也。 如土形兼水。 是为滋润济生。 主小富贵。 而丰衣足食。 其人拘泥见小。 诚厚守信。 有普通常识。 文学之贵。 素丰之家也。 如土形兼金。 是为相生得用。 主中等富贵。 及下等富贵。 其人刚直诚厚。 持重稳见。 平安而无危险也。 如土形兼火。 是为生而不化。 主劳碌往返。 名利不遂。 拘谨而贪。 弄巧反拙。 愚诚而妄。 养痈遗患。 烦扰不休也。 亦有寻常之贵。 而足衣禄。 刑妻克子。 内顾尤深也。 五．火形 火形固属聪明绝伦。 劳碌冒险而富贵之局。 以各形者之。 得百分之七分。 为各形之最少也。 如为火形之纯粹。 则为出将入相之大贵。 次亦屏藩重镇之权贵也。 如系兼体。 则当然以主客分明。 而有用也。 某轻重全系于相生相克。 相制相化中。 而分别其富贵贫贱。 寿夭劳逸也。 如主客各半而相争。 其相生者有害。 相克者亦有害。 虽五官清威。 五岳突兀。 亦作减等而论之。 而有缺点也。 如五官五岳均弱。 当然倾覆而危险也。 如火木各半。 火水各半。 火金各牛。 火土各半。 虽有余业之富贵。 特别之聪慧。 万能之才智。 亦主劳苦受谗。 危险无功。 一败涂地也。 如火形兼木。 是为火木通灵。 主名贵而无权。 立言而流芳。 以及美术。 专艺之特长。 遗身后之名也。 其人聪敏灵巧。 才智过人。 性情孤高。 但运多反覆困穷。 怀瑾不遇也。 如火形兼水。 是为火水末济。 主智慧异于常人。 性情又多古怪。 非功名中人。 而有佛根也。 其运奇穷不达。 精深学理之微。 考究性命之旨也。 如火形兼金。 是为火烁金毁。 主艰难险阻之发达。 破家亡身之危害。 而无收场也。 如火形兼土。 是为火炎土燥。 主素丰之家。 性情孤僻。 而又妄贪。 刑妻而又克子也。 次亦劳碌多累。 子女不肖。 内顾多忧。 族戚为患。 外交受损也。 公笃曰。 五形之合五行。 其大概以此为定法。 是风监术之第一步也。 次则认取其部位。 合其运限。 查其精神。 考其气色。 别其声音。 而为判断之标准也。 其人发达至何程度。 流年有何吉凶。 此为相法正宗。 如拘定何骨何痣何纹何痕。 以及手相如何足相如何。 皆系小家一偏之说。 不足为纲领之法。 亦无确实之验也。 故上言纯一之形质。 则为或仙或佛。 或圣或贤。 或富或贵。 或寿或福。 万无纯一之格局。 而为贫贱无用之人也。 如成兼体之格局。 则为有富有贵。 有贫有贱。 有寿有天。 有劳有进。 有吉有凶。 有刑有旺。 当以五官五岳。 六府三才。 声音精神。 性情气色。 合并而定之可也。 余考证二十余年。 尚有一主兼二客之格局。 如木体兼金火。 或木体兼金土。 或木体兼金水。 或木体兼水土。 或木体兼水火。 或木体兼火土。 又如金体兼木火。 或金体兼木水。 或金体兼木土。 或金体兼水土。 或金体兼火土。 或金体兼水火。 余可类推。 此为二局合而成一格者。 兹不详载。 但用法者。 当以各项关系。 明其主因。 用加减乘除。 以折衷之。 用意领神会。 以判断之。 自有奇妙之应验也。 又当考其精神之态度如何。 声音之清浊如何。 气色之润滞如何。 合而用之。 自得诀窍。 又以正厄傍厄应证厄。 而合其运限。 再以锐露之提前以应证之。 安和之提后以应证之。 则全盘计算。 加减乘除。 自有把握之一定。 其中妙蕴。 皆在此数语中。 如能精心阅历。 注意推想。 自有独到之处。 又在因天道。 因地形。 因时势。 因性情。 因地位。 因环境。 因才智。 以求合法之活法也。 故相法不能执一而论。 如执一而论之，则为相术之原理。 非相术之用法也。